
EDITORIAL 


SCHIMBAREA 


aşa cum există şi schimbări lente, iar altele chiar 

imperceptibile. Bunăoară, implozia unui bloc realizează o 
schimbare rapidă. După câteva minute, după ce s-a împrăştiat 
praful, nu-ţi vine să crezi că în acel loc a existat o clădire cu mai 
multe etaje. În locul acela va fi, probabil, un parc sau o altă 
construcţie. Ridicarea unei clădiri este ceva mai anevoioasă. 
Schimbarea peisajului în acest caz este mai lentă, deşi pe baza 
unei bune organizări s-a ajuns la performanţe incredibile. În 
câteva zile, maximum o lună, se poate ridica un bloc cu mai 
multe etaje. Dar cea mai grea schimbare este cea de mentalitate. 
Şi mai ales într-o societate care îi obişnuise pe oameni zeci de 
ani în încremenire. In acest context, cu acel reflex al duplicității 
pe care l-am învăţat ani de zile, suntem dispuşi să clamăm cu 
energie că dorim schimbarea - adică reforma -, dar în momentul 
când această schimbare ne atinge sfera obişnuinţelor noastre 
suferim cumplit, reacționând paradoxal împotriva ei. De regulă, 
acest lucru se întâmplă pentru că nu gândim şi nu acționăm în 
consecință, complăcându-ne într-o postură de mioritică apatie. 
Inainte, doar bancurile şi bârfele ne mai înviorau atmosfera de 
înlemnire generalizată. Acum bancurile au cam dispărut, iar 
bârfele s-au transfigurat în talkshow-urile televizate. 
N: mă număr printre aceia ce prevăd că schimbarea se va 

face după ce vor dispărea actualele generații şi nu pot, în 

consecință, să pronostichez o dată la care se va realiza această 
schimbare. Ba, mai mult, cred că întreaga construcţie logică de 
acest fel reprezintă o capcană pentru că, o dată ce se va accepta 
ideea că actualii concetăţeni ai noştri care au trăit în regimul 
comunist nu se mai pot schimba - iar concepția, mentalitatea lor 
retrogradă va dispărea o dată cu dispariţia lor - nu va mai exista 
nici un fel de efort de schimbare la aceşti oameni. Işi vor aştepta 


D e bună seamă, există schimbări rapide, spectaculoase, 


deci liniştiţi sfârşitul, fără să aibă în nici un fel sentimentul vreunei 


responsabilităţi sau unei vinovăţii. Dar, fără să-şi dea seama, vor 
induce la urmaşii lor exact acelaşi comportament, exact aceeaşi 
manieră de gândire, căci educaţia se face prin exemplul personal 
şi prea puţin prin teorii învăţate. Ca atare, o dată acceptată 
această teză, schimbarea se va realiza cu o rată insesizabilă, noi 
practic nemaiputând niciodată să reducem decalajul care ne 
desparte de naţiunile civilizate. Căci şi ele, la rândul lor, sunt 
într-o continuă schimbare. Dacă aş fi paranoic, aş zice că această 
teorie a aşteptări dispariţiei generaţiilor actuale ne este cultivată 
de forțe obscure şi interesate, tocmai cu scopul de a ne reduce la 
un statut de colonie. Culmea este că, istoriceşte vorbind, această 
teză antiproductivă ne vine ca o mănuşă, ni se potriveşte al 
dracului de bine, dacă ne aducem aminte de simbolicul 
comportament al ciobanului aflat în primejdie din balada Mioriţa. 


altă teză-capcană de acest gen o constituie ideea că statul 

este un prost gospodar. Plecând de la realitatea evidentă a 
modului în care a fost gestionată economia centralizată de 
dinainte de 1989, se acreditează concluzia că tot ceea ce 
aparține statului trebuie privatizat. In parte, această teză este 
corectă, cu precizarea că statul este într-adevăr inapt să 
gestioneze nemijlocit anumite sectoare, anumite domenii, iar în 
alte domenii să acţioneze cu maximă ferhitate..şi competenţă — 

controlând în mod direct 
şi nemijlocit activitatea. 
Dacă acceptăm (cum de 
altfel pare că s-a 
acceptat) ipoteza că 
statul este un prost 
gospodar şi totul trebuie 
privatizat, atunci nu e de 
mirare că acesta nu e în 
stare să colecteze şi să gestioneze corect impozitele, generând 
în consecință economia subterană. Sau poate colectarea 
impozitelor trebuie şi ea privatizată?! 
D= dorim însă schimbare, iar din sondaje reiese că 
majoritatea o dorim - trebuie să începem de azi, asta pentru 
că nu am început-o de ieri să ne schimbăm fiecare dintre noi, 
după puteri. Nu trebuie să ne punem speranţe exclusiv în politic. 
Atâta vreme cât majoritatea (simplă) a concetăţenilor noştri nu-şi 
vor schimba mentalitatea, nu se va realiza nici un miracol prin 
schimbarea echipelor politice de la guvernare. Cu alte cuvinte, 
trebuie să facem un efort deosebit pentru a ne schimba noi 
înşine modul de gândire, pentru a înţelege noile filozofii de 
acţiune, trebuie să ne intre în sânge ca nişte reflexe condiţionate 
noile comportamente ale economiei de piață şi ale democraţiei 
(autentice). 


y: factor hotăritor al acestei schimbări ar trebui să fie presa 
scrisă şi audiovizuală. In parte, ea îşi onorează această 
menire, dar enormele presiuni de ordin economic o silesc să 
exacerbeze latura comercială, să acorde prea mult spaţiu 
scandalurilor mondene. Nu acelaşi lucru se poate spune însă 
despre radioul şi televiziunea publică care, nefiind în aceeaşi 
măsură condiţionată de aceleaşi constrângeri economice ar 
trebui să facă mai mari eforturi pentru schimbarea de mentalitate. 
Din păcate, pe de o parte mulți dintre profesioniştii de marcă din 
aceste instituţii publice au migrat către posturile particulare, iar, 
pe de altă parte, interesele politice meschine se intersectează cu 
efecte dăunătoare în această zonă a audiovizualului. Şcoala ar 
trebui să aibă un rol enorm în acest proces al schimbării. Din 
nefericire, aşa cum am spus-o în numărul trecut, lucrurile sunt 
departe de normalitate în acest sector. 

acă am putea accepta ideea, vehiculată intens la un moment 

dat, că nu ne mai trebuie „mormanele de fiare vechi, nu 
putem accepta însă că un potenţial intelectual enorm, 
reprezentând inginerii şi proprietatea industrială acumulată de-a 
lungul timpului, este pe cale de a fi lichidat. În ceea ce priveşte 
elita inginerească, inginerii de înalt profesionalism, lucrurile. în 
parte s-au „rezolvat“. Mulţi dintre ei au migrat în ţări care îi 
preţuiesc la justa lor valoare (specialişti din domeniul informaticii 
şi al chimiei industriale), iar alţii s-au reprofilat pe alte domenii, 
cum ar fi comerțul. În ceea ce priveşte însă proprietatea 
industrială, situația este mult mai gravă şi ţine în primul rând de 
mentalitate. Dar despre acest subiect vom avea ocazia să 
vorbim în numărul viitor. 


IOAN ALBESCU 

După realizarea controversatului experiment de clonare a oiței Dolly, urmat de alte reuşite similare, un nou 
caz de posibilă încălcare a codului bioeticii zguduie lumea cercetării medicale avansate: creşterea de 


copul cercetărilor a fost FAPTELE, PE SCURT 


organe de schimb, având la bază celule umane recoltate de la viitori pacienți, implantate în ovule de 
animale şi împiedicate să se transforme în embrioni umani viabili. 

E formulat foarte clar de către 

doctorul Michael West, preşe- 


din Miami care folosea în loc de ovule 
dinte al companiei Advanced Cell 


Technology (ACT), ale cărei neor- 
todoxe „incursiuni“ în acest domeniu 
au stârnit discuțiile. In esență este 
vorba despre crearea unei mase de 
celule, pe de o parte, suficient de 
alterate structural şi funcțional pentru 
a fi împiedicate să evolueze către 
formă embrionară umană şi, ulterior, 
către un făt, pe de altă parte, suficient 
de valide pentru a produce, în prima 
săptămână de existenţă, crucialele 
celule „stem“ pe care oamenii de 
ştiinţă doresc să le colecteze. 
Aşa-numitele celule stem nu 
reprezintă altceva decât acele 
celule primitive, embrionare, 
care nu au căpătat încă o 
specializare precisă, deve- 
nind fie celule cerebrale, 
fie celule hepatice, fie 
altceva... Cercetătorii le 
privesc drept o sursă 
brută din care ar putea 
„creşte“ în laborator noi 
țesuturi şi organe de 
schimb pentru cele de- 
teriorate, accidentate 
sau, pur şi simplu, lip- 
să. Acestea ar putea fi 
transplantate, de exem- 
plu, pacienţilor bolnavi de 
Parkinson sau Alzheimer, 
de ciroză sau leucemie. 
Desigur, cea mai simplă 
cale de a obţine celule stem 
este aceea de a fertiliza un ovul 
uman cu puţină spermă de ace- 
eaşi natură şi de a recolta din masa 
de celule astfel formată - cunoscută în 
mod uzual drept blastocitară - celulele 
necesare proliferării în condiţii de 
laborator a masei de celule stem. Din 
nefericire, o serie de fanatici ai bioe- 
ticii consideră blastocitul o formă de 
viaţă şi se opun utilizării sale ca sursă 
de celule. Din acest motiv a fost nece- 
sară elaborarea manevrei genetice 
ocolitoare descrisă în continuare. 


Cei de la ACT au folosit o celulă 
prelevată din pielea unui subiect uman 
şi ovulul unei vaci din care a fost 
îndepărtat ADN-ul nuclear. Masa de 
celule astfel formată s-a constitut într-un 
soi de embrion ce conţinea şi căutatele 
celule stem. Nimeni nu ştie dacă 
embrionul respectiv era valid, deoarece 
nimeni n-a avut curajul sau curiozitatea 
să-l implanteze în uterul unei vaci 
pentru a-i observa dezvoltarea. 
Teoretic vorbind, întrucât în ovulul 


& 

k 

bovin a mai rămas ADN-ul mitocondri- 
al, este de aşteptat ca incompatibilita- 
tea acestuia cu ADN-ul nuclear al 
celulei umane să împiedice formarea 
unui embrion veritabil şi viabil. 
Această apreciere se întemeiază 
pe un studiu realizat la Universitatea 


| fi 
Y f a studiului din Miami. 
F 


bovine diverşi „înlocuitori“ provenind 
din familia primatelor - cimpanzei, 
gorile, urangutani, babuini... Con- 
cluzia acestor încercări era că dacă 
cele două specii s-au despărțit, din 
punct de vedere evoluționist, cu mai 
mult de 10 milioane de ani în urmă - 
cazul urangutanilor şi al babuinilor, 
faţă de specia umană - atunci struc- 
turile cvasiembrionare rezultate nu 
vor fi viabile. lar vacile şi oamenii s-au 
despărţit cu mai bine de 110 milioane 
de ani în urmă, aşa încât a fost 
eliminată orice problemă bioetică. 
Cultura de celule obţinută prin 
încrucişarea unei celule umane cu 
un ovul bovin poate fi considerată 

o cultură celulară de laborator 

ca oricare alta şi nu un 
embrion sortit de-generării 


şi condamnat apoi, ine- . 
vitabil, la moarte. 
E, 


Un contraargument 

a fost adus însă de 
experimentele similare 
conduse de Neal First 

la Universitatea din 
Wisconsin în care 
acelaşi ovul bovin a 
fost inseminat cu 
celule provenind de la 

oi, porci, maimuțe sau 
şoareci, generând ulte- 
rior, în mod paradoxal 
şi inexplicabil, unii em- 
brioni viabili şi con- 
trazicând concluzia fermă 


MAI MULT DECÂT 
O STRATEGIE BIOETICĂ 


Pentru a preîntâmpina o posibilă 
reacţie negativă din partea publicului 
şi comunităţii ştiinţifice, doctorul West 
prevede executarea unei intervenţii 
genetice decisive asupra celulei 
umane, pentru a o împiedica să se 
transforme ulterior în embrion. Astfel, 
chiar dacă din ovulul bovin va fi 
înlăturat şi ADN-ul mitocondrial, ceea 
ce va permite o mai bună compati- 

bilitate genetică între celulele stem 
recoltate şi celulele pacientului, masa 
celulară rezultată din încrucişarea 
iniţială nu va avea nici o şansă să se 
transforme într-un embrion. 

Un posibil scenariu, prin care 
spinoasele probleme de bioetică pot fi 
ocolite, ar decurge în felul următor: 

1. O singură celulă este recoltată de 
la pacient şi cultivată în laborator. 


2. Una sau mai multe gene, cruciale 
pentru formarea placentei, sunt 
distruse. 


3. Celula astfel alterată este introdusă 
într-un ovul străin din care a fost 
eliminat ADN-ul original, promo- 
vându-se diviziunea celulară. 


4. Se dezvoltă o întreagă masă de 
celule, care - lipsite fiind de acea 
parte a embrionului ce se transformă 
într-o placentă - nu vor putea să 
genereze un veritabil embrion uman. 


5. Celulele stem, identice din punct 
de vedere genetic cu celulele 
pacientului, sunt recoltate... 


6. ...şi cultivate corespunzător, cres- 
cându-se altfel muşchi, nervi sau 
oase, ţesuturi de schimb, destinate 
transplantării către pacientul iniţial. 


Până când va fi pusă la punct o 
astfel de tehnică, institutele de cer- 
cetări şi laboratoarele din Statele 
Unite ale Americii, fie ele de stat sau 
private, vor trebui să se supună 
deciziei legislative ce se va întemeia, 
fundamental, pe recomandarea făcută 
de Comisia de Bioetică a Casei Albe. 
Aceasta s-a întrunit în ianuarie şi este 
aşteptată să ajungă la o hotărîre în 
cel mult şase luni. 


Altă direcţie de cercetare a fost 
urmată de colectivul Universităţii 
Madison din Wisconsin, condus de 
biologul James A. Thomson. Aceştia au 
folosit blastocite produse în laborator 
pentru scopuri clinice. Probele respec- 
tive au fost preparate pentru a asista 
cuplurile cu dificultăţi de fertilitate, 
reprezentând rămăşiţe inutilizabile ce 
urmau a fi aruncate. Prin intermediul 
Departamentului de obstetrică şi gine- 
cologie al Secţiei medicale din cadrul 
Universităţii Madison, acestea au fost 
donate proiectului condus de Thomson, 
cu consimțământul şi deplina informare 
a pacienţilor. 

Intrucât finanţarea acestui gen de 
cercetări nu este permisă a se efec- 
tua din fonduri de stat, lucrările s-au 
desfăşurat sub umbrela administrativă 
a firmei Geron Corp. din Menlo-Park. 
Echipa lui Thomson a stabilit cinci linii 
celulare independente din 14 blas- 
tocite şi a fost capabilă să le crească 
indefinit în cultură de laborator. Au 
observat diferenţierea acestora în 
cele trei linii primare constituente ale 
corpului - ectoderm, endoderm şi 
mezoderm şi, apoi, în cele cinci tipuri 
de ţesuturi - nervos, conjuctiv, 
muscular, osos şi epitelial. 

Simultan, grupul doctorului John 
Gearhart de la John Hopkins Univer- 
sity a găsit o a treia cale de construire 
a valoroaselor celule stem. Aceştia au 
izolat din câteva probe minuscule de 
țesut fetal uman mort celule germina- 
tive primordiale, celule care ar fi de- 
venit spermatozoizi sau ovule. Cu aju- 
torul unor tehnici proprii au reuşit să 
cultive aceste celule şi să le facă să 

genereze, în anumite condiţii, o masă 
de celule stem veritabile, observând, 
la rândul lor, dezvoltarea acestora 
într-un ţesut ce prezenta cele trei 
caracteristici fundamentale descrise 
anterior ale unui embrion aparţinând 
mamiferelor. 


Nu se pune problema ca utilizarea 
tehnicilor de creştere a celulelor stem în 
celule viabile de un anumit tip să fie pu- 
să la punct în mai puţin de zece ani. 
Mecanismul de diferenţiere celulară, ca- 
re face ca aceleaşi celule stem să ge- 
nereze celule hepatice sau nervoase, 
musculare sau osoase nu este încă 
bine cunoscut şi este departe de a fi 
stăpânit. Dar, ca urmare a reuşitei 
cultivări în laborator a celulelor stem 
umane, se prevăd o sumedenie de 
tratamente ce ar putea fi considerate 
astăzi drept miraculoase: 


e inlocuirea celulelor nervoase afec- 
tate în cazul afecţiunilor sau 
accidentelor măduvei spinării ar 
putea vindeca paraliziile. 


e S-ar putea creşte celule musculare 
ce ar putea înlocui țesutul miocar- 
dic cicatrizat în urma unui infarct. 


e Ar putea fi create celule cerebrale 
care să secrete suficientă dopami- 
nă pentru tratamentul şi controlul 
bolii lui Parkinson. 


e Diabeticii ar beneficia de noi celule 
care să fabrice insulină. 


e Ar putea fi create noi celule ale 
măduvei spinării ce ar reconstitui 
organele responsabile cu forma- 
rea sângelui, distruse, de exem- 
plu, de radiaţii sau, în general, 
indispensabile leucemicilor. 

e Ca să nu mai vorbim de faptul că ar 
putea fi remodelate genetic celulele 


sangvine pentru a rezista diverselor 
boli specifice, precum SIDA. 


La acestea se adaugă avantajele 
pentru industria farmaceutică, care va 
putea testa, pe seturi variate de celule 
specializate, diversele medicamente 
destinate pacienţilor umani, precum şi 
uriaşul avans preconizat al cercetării 
biologice şi biotehnice fundamentale. 


Dan MIHU 
Surse: CNN, Reuters, Washington 
Post, UniScience 


MIȘCĂRI ÎN CELULĂ 


Graţie actinei, celula musculară se contractă şi se 
relaxează, această proteină favorizând deplasarea tuturor 
celulelor. Ea renunţă deci la forma globulară şi se 
transformă în microfilamente, pentru ca apoi să revină la 
globulă... Acest „joc al formelor“, legat de o cascadă de 
reacţii enzimatice, a fost evidenţiat de mai multe echipe de 
cercetători din Japonia, Australia, Elveţia. 
| Elementul-cheie al unei asemenea mobilități îl reprezintă 

o enzimă, şi anume cofilina, responsabilă a configurației 
| actinei: o proteină numită Rac primeşte semnale exterioare 
celulei, ce activează o proteinkinază (KIZ), care, la rândul ei, 
inactivează cofilina. Se speră că descoperirea va aduce 
lămuriri în maladiile legate de o mutație a genei ce codifică 
sinteza proteinei KIZ. 


19 septembrie 1998 a marcat un centenar de la 
introducerea în medicină a heroinei de către Farbenfabriken 
vorm. Friedrich Bayer & Co. De înţeles, cele 623 pagini de 
istorie ale acestei renumite companii farmaceutice germane 
nu fac nici o menţiune cu referire la ceea ce a devenit cel 
mai „vestit“ drog al zilelor noastre. Totuşi heroina a fost 
produsă de către aceeaşi echipă de cercetare care a 
introdus şi aspirina. Aceşti cercetători erau convinşi, la acea 
vreme, de contribuţia sa valoroasă în domeniul medicinei: 
rol în combaterea tusei, în asistarea respirației pacienţilor ce 
prezentau afecţiuni pulmonare severe. Această convingere 
este reflectată chiar de numele drogului: termenul german 
heros trimite cu gândul la un erou grec din antichitate care 
este onorat ca un semizeu pentru actele sale de vitejie. 
Detalii amănunțite în legătură cu producerea heroinei nu au 
fost niciodată revelate, dar se pot face speculaţii asupra a 
ceea ce s-a petrecut atunci, luând în considerare alte 
„cuceriri“ ale cercetării medico-farmaceutice din acele 
timpuri. (The Lancet, vol 352) 


BATERII FĂRĂ UZURĂ 


Cele mai simple pile de combustie produc apă şi energie 
electrică, consumând hidrogen şi oxigen. Fizicianul Robert 
Kockaday (Los Alamos, New Mexico) a pus la punct o 
formulă de pile de combustie minuscule la care hidrogenul 
este furnizat de metanol. Acestea cântăresc de două ori mai 
puţin decât pilele echivalente cu cadmiu-nichel. Ele pot fi 
folosite pentru alimentarea echipamentelor electronice 
pentru marele public, dar şi pentru alimentarea telefoanelor 
mobile. Având 10 ore de funcţionare, aceste baterii se 
reîncarcă relativ uşor cu metanol. 

Airbags sau pernele de aer 
dotează la ora actuală majoritatea 
automobilelor modeme şi au rolul de a 
proteja pasagerii de şocurile produse 
de impactul autovehiculelor cu 
obstacole exterioare sau cu alte 
autovehicule. Aceste perne trebuie să 
se umfle cu mare rapiditate în 
momentul în care maşina 
suportă un şoc major. 


zează şi pentru propulsia rachetelor). 
Noutatea constă în faptul că um- 
flarea acestor perne este comandată 
de un calculator pe măsura persoanei 
care ocupă locul. Astfel, prin interme- 
diul unor senzori se stabileşte dacă 
există o persoană pe fotoliu (în cazul 
în care nu există nu se declan- 
şează protecţia) şi se înre- 
gistrează datele staturii 


In Franţa, societă- 
tile producătoare de 
astfel de perne au 
primit ajutorul So- 
cietăţii Naționale 
pentru explozibili, 
deoarece generatorul 
de gaz care umflă per- 
nele foloseşte ca explozibil 
propergolul (care se mai utili- 


acelei persoane (greu- 
tate, înălţime etc.). În 
funcţie de aceste date 
şi de intensitatea şocu- 
lui se poate declanşa o 
„modelare“ a dinamicii şi 
formei pernei prin co- 
manda aprinderii explozi- 
bilului din camere de combus- 

tie diferite. 


Fima JVC a lansat de curând pe 
piață o imprimantă color de mărimea 
unui casetofon de buzunar cu o 


greutate de 350 grame. Imprimanta 
poate realiza imagini color de mă- 
rimea unei cărţi de credit, imagini fur- 
nizate de un calculator, aparat foto şi 
o cameră video digitale. 


T-SHIRT ANTIULTRAVIOLETE 


După umbrelă şi cremele solare, iată că au 
apărut veşminte protectoare „anti-UV“. La modă de 
mai mulţi ani în Australia şi SUA, ele şi-au făcut 
acum apariţia şi în Europa. Firma Clayeux, Franţa, 
lansează un tricou, a cărui țesătură, din fibre de 
viscoză, conţine un pigment ce absoarbe razele 
ultraviolete. Indice de protecţie: 30, în loc de 18 
pentru un simplu tricou din bumbac. Bineînţeles, 
acest T-shirt „anti-UV“ nu acoperă toată pielea. El 
este destinat copiilor cu vârsta cuprinsă între 18 luni 
şi 6 ani, perioadă în care nu se recomandă să se 
abuzeze de radiaţia solară. 


RR 


O echipă a Universităţii din Sao Paulo (Brazilia) a constatat că, trei zile după 
un maximum de poluare, moartea foetuşilor creşte în mod notabil. După Luis 
Pereira, care a măsurat procentele atmosferice ale dioxidului de azot (NO,), 
dioxidului de sulf (SO,) şi monoxidului de carbon (CO), poluarea din Sao Paulo 
nu este superioară celei a marilor oraşe nord-americane. Rezultatele unui al 
doilea studiu, aparţinând tot echipei braziliene, aduc o explicaţie. Cercetătorii au 
evidenţiat cantităţi importante de CO în cordonul ombilical al copiilor născuţi în 
zilele cu maximum de poluare. Acesta ia locul oxigenului în interiorul moleculei 
de hemoglobină, formându-se carboxihemoglobina. Majoritatea celulelor sunt 
astfel private de oxigen. 

UN ANTIBIOTIC 
UNIVERSAL? 


Microbiologii de la Institutul de 
cercetări Scripps (California) sunt pe 
cale să pună la punct o clasă de anti- 
biotice universale. Pornind de la fap- 
tul că virulenţa agenţilor patogeni 
este o adaptare la mediul înconju- 
rător, ei au încercat să le perturbe 
sistemul de reacţie. Inexistent la 
mamifere, dar comun tuturor bacteri- 
ilor, acesta se compune dintr-o prote- 
inkinază care, ca răspuns la un 
semnal exterior, stimulează o a doua 
proteină. Ea activează atunci o serie 
de gene necesare virulenţei şi deci 
supravieţuirii bacteriei. 

Or, dacă se blochează interacţiu- 
nea dintre cele două componente ale 
cuplului proteic, microorganismul nu 
mai răspunde, virulenţa sa scăzând în 
mod sensibil. Familia inhibitorilor 
kinazelor descoperită de specialiştii 
americani va oferi un mare avantaj: 
perturbând în acelaşi moment toate 
kinazele, noii agenţi vor întârzia 
apariţia unei rezistenţe bacteriene. 


ACTUALITĂŢI ST 


O echipă de arheologi condusă de 
Ronny Reich, de la Departamentul 
antichităţilor israeliene, a descoperit 
nu de mult că subteranele cetăţii lui David, aflată la sud 
de incinta actuală a oraşului Ierusalim, conţinea un sofis- 
ticat sistem de aducțiune a apei. Vestigiile au fost datate 
cu ajutorul ceramicii; cercetătorii estimează că acestea 


Globulele albe (leucocitele) distrug bacteriile şi ciu- 
percile patogene prin electrocutare. Această descoperire 
aparţine lui Jacques Schrenzel şi Karl Heinz Krause, de la 
Spitalul Universitar din 
Geneva. Ei au con- 
statat că o asemenea 
metodă de apărare 
este declanşată atunci 
când receptorii globulei 
albe decelează pre- 
zenţa unui microorga- 
nism. Semnalul acti- 
vează un sistem enzi- 
matic situat în membra- 
na leucocitelor şi con- 
stituit dintr-o enzimă în 
repaus (NADPH-oxida- 
za) şi coenzima sa 
(NADPH). 

Reacţia începe prin 
„trezirea“ enzimei, ce primeşte electroni de la coenzimă. 
Urmează apoi transportarea acestora prin membrană. 
Ejectat de globula albă, fluxul electronic va fi focalizat 
către bacterie, de pildă, cu ajutorul moleculelor de oxigen. 
Şi astfel bacteria este distrusă. Descoperirea deschide un 
câmp larg cercetărilor privind deficienţele imunitare ale 
pacienţilor privaţi de acest sistem enzimatic. 


au fost construite în anul 1800 î.e.n., adică cu opt secole 
înainte de cucerirea cetăţii de către evrei. 

In Biblie se spune că atunci când regele David a 
cucerit lerusalimul, în jurul anului 1000, acesta era un 
târg fără importanţă şi că pe ruinele lui regele David a 
construit oraşul ale cărui vestigii au ajuns până la noi. 
Săpăturile arheologice au arătat însă că lerusalimul a fost 
ocupat la sfârşitul epocii pietrei şi începutul epocii 
bronzului (între 3500 şi 2500 î.e.n.); el a fost fortificat în 
epoca bronzului mijlociu (între 1800 şi 1700 î.e.n.). 

inainte de venirea evreilor, oraşul, ca şi Palestina de 
altfel, era locuit de canaaneeni. Se pare că la începutul 
epocii fierului, între 1300 şi 1000 î.e.n., poate din cauza 
războaielor sau epidemiilor, nu a mai fost construit 
nici un zid în lerusalim, iar construcţiile existente au 
fost aproape abandonate. 

Arheologii israelieni sunt uimiţi de extraordi- 
nara complexitate a sistemului de canalizare. In 
ciuda decăderii care a precedat sosirea trupelor 
regelui David, sistemul de aducțiune a apei putea 
încă să fie folosit, iar nou-veniţii s-au mulțumit să 
îl repună în funcţiune. El a continuat să functio- 
neze în tot timpul epocii fierului - perioadă în care 
evreii au dominat Palestina -, până la distrugerea 
primului templu de către armatele regelui 
Nabucodonosor al Il-lea (587 î.e.n.). După aceea, 
a fost abandonat şi, cu timpul, canalele au fost 
astupate. Până la descoperirea lor, arheologii cunoşteau 
doar canalul săpat din porunca regelui ludeii, Ezechia, în 
secolul al Vill-lea î.e.n., canal descoperit în 1885 în zona 
veche a oraşului. 


Doi chirurgi din Cen- 
trele medicale universi- 
tare din Lyon şi Nisa au 
pus la punct o proteză 
pentru umăr, care se fa- 
brică pe măsurile pacien- 
tului în timpul intervenţiei 
chirurgicale. Ea se com- 
pune dintr-o parte din 
titan, plasată pe humerus, 
şi o parte din material 
plastic, fixată de omoplat. 
Mobilitatea umărului este 
ameliorată, iar durerea 
postoperatorie redusă, deoarece tendoanele sunt mult mai 
puţin solicitate de această nouă proteză, comparativ cu 
cea standard. 

Indiferent dacă poți sau nu poţi să-ți umpli 


buzunarele, umple=ți creierul 


- invențiile se înscriu în aşa-zisa 
proprietate industrială, care la rândul ei 
face parte, alături de drepturile de autor, 
din proprietatea intelectuală. Am senti- 
mentul că în România există o anumită 
desconsiderare a acestui tip de proprie- 
tate (dacă înainte de 1989 nu exista 
decât eventual o recunoaştere morală, 
foarte rar acordându-se recompense 
materiale simbolice, astăzi invențiile 
sunt împovărate de „biruri“ de nesupor- 
tat pentru inventatori). Ce opinie aveți în 
această privință, cu atât mai mult cu cât 
sunteți nu numai un inventator recunos- 
cut pe plan mondial, ci şi un creator de 
şcoală în domeniul inventicii! 

— În primul rând vreau să vă mulţu- 
mesc pentru faptul că mi se oferă oca- 
zia să-mi exprim punctele de 
vedere în ceea ce priveşte 


(ANVAR), care în primii 10 ani a determi- 
nat semnarea a 982 contracte de licenţă, 
având ca beneficiari 700 de întreprinderi; 
numai în 1977, ANVAR a examinat 2 241 
invenţii, reţinând 760 şi asigurând sem- 
narea a 132 de contracte de exploatare. 

În Japonia funcţionează o corporație 
particulară cunoscută „Nipon Enterprise 
Development“, fondată în 1972 şi o uni- 
tate de stat, „Japan Research Deve- 
lopment Corporation“, având ca obiectiv 
principal promovarea creaţiei tehnice a 
inventatorilor japonezi. 

In SUA, de mulţi ani, funcţionează 
EIRD, „Institutele Independente de 
Cercetare şi Dezvoltare“, din care face 
parte şi renumitul institut Battelle, 
specializat în proiecte, cercetări şi dez- 
voltări la comandă, de la 
concepție de produse şi 


trecutul, prezentul şi viitorul inventatorul a fost ian hi eh ia că 
creaţiei tehnice românesti considerat ca o ființă  zentând un adevărat institut 
într-o revistă de prestigiu, pe bizară, care creează de vanti 

dl i die urle au lucruri pe care nimeni Aceste măsuri nu sunt 
iu raaka Stolo: și Că. nule cere, un om deloc întâmplătoare: secole 
'ăterilor i care, în be poe dtp tei întregi inventatorul a fost 
x i i y OA ONSA. mulţumeşte cu considerat ca o ființă bizară, 
e i o i ; ipoteze teoretice $i care creează lucruri pe care 
vență rolul de popularizare Şi demonstrații, ci medie eg fler ata 
e aan pl si depune toata care nu se mulțumește cu 
tehnică a bne tul ao a eforturile pentru a ipoteze teoretice şi demon- 
ra x Aș la caci proba că el are straţii, ci depune toate 
i tiaia dreptate prin şi în efortu ile entru a proba că 
întrebare, referitor la situaţia practică rile p p 


actuală a creației tehnice şi a 
celor care o realizează — 
inventatorii români, nu pot să nu fiu de 
acord cu concluzia preformulată de 
dumneavoastră; cred însă că aşteptaţi o 
abordare mai detaliată şi argumentată 
logic şi istoric a problemei raportului 
inventator-societate. 

Pe plan mondial, în ultimii 30-40 de 
ani, a început să se acorde din ce în ce 
mai multă atenţie inventatorilor şi im- 
plementării invențiilor. 

În țările dezvoltate industrial au apărut 
organisme de stat care să stimuleze 
creaţia tehnică autohtonă şi pe cei care o 
realizează — pe inventatori. In Franţa, 
încă din 1967 a luat fiinţă Agenţia 
Naţională pentru Valorificarea Cercetării 

i el are dreptate prin şi în 

practică. Aşa cum arată 

Thierry Gaudin, director adjunct al 

Compartimentului francez de inovare şi 
tehnologie, „inventatorul este 


fi arătat societatea contemporană dacă 
marele inventator necunoscut n-ar fi 
realizat, ca un adevărat Prometeu, 
prima aprindere prin frecare sau prima 
aprindere prin scânteie, dacă un alt 
inventator necunoscut n-ar fi conceput 
roata ca mijloc de deplasare şi apoi ca 
mijloc.de transmisie a cuplului şi miş- 
cării, dacă arhitectul roman Vitruvius 
n-ar fi inventat turbina hidraulică încă 
din anul 100, dacă Gutenberg n-ar fi 
inventat tiparul în 1440, Denis Papin 
maşina de vapori în 1965, Trevithick — 
locomotiva cu vapori în 1803, Faraday — 
motorul electric în 1822, Niepce — 
fotografia în 1826, Thimonnier — maşina 
de cusut în 1830, Morse — telegraful în 
1843, Edison — lampa incandescentă şi 
fonograful în 1878, Wright — avionul în 
1903, H. Coandă — avionul cu reacție în 
1910, constructorul Koroliov — primul 
Sputnik în 1957 etc. 


- De foarte multe ori: marile 
personalităţi ale tehnicii româneşti au 
fost mai întâi recunoscute în străinătate 
şi apoi la noi în ţară. Multe dintre 
invențiile româneşti sunt recunoscute şi 
chiar aplicate în străinătate: în România 
de ieri, dar şi de azi există mai mare 
disponibilitate pentru invențiile altora 
decât pentru propriile noastre invenții. 
Chiar şi statul pare foarte puțin dispus, 
actualmente, să mai sprijine dezvol- 
tarea cercetării româneşti. Cum comen- 
taţi acest fenomen? 

— Modul în care societatea româ- 
nească şi-a tratat inventatorii nu diferă 

substanţial de situaţia pre- 


acela care ajunge să-şi pro- Se poate considera de zentată anterior. Este sufi- 
beze ideile, înscriindu-le în aceea că, În cient de amintit că în con- 
realitate, dar lumea nu cere ansamblu, societatea,  formitate cu Legea invenţi- 
schimbare, ci numai perpe- În lunga sa istorie, a ilor 62/1974, regimul dicta- 
tuare. De aici paradoxul ino-  . dat dovadă de torial, cu toate că admitea 
vatorului: el aduce un pro- ingratitudine față de recompensarea inventato- 
gres pe care nimeni nu-l  âceştioamenide rilor în funcție de eficiența 
cere“. excepție care sunt tehnico-economică a inven- 
inventatorii. 


Se poate considera de 
aceea că, în ansamblu, soci- 
etatea, în lunga sa istorie, a dat dovadă 
de ingratitudine faţă de aceşti oameni de 
excepţie care sunt inventatorii. Cum ar 


1999 


țiilor, limita recompensa la 
3 salarii de cercetător 
ştiinţific principal, indiferent de numărul 
autorilor invenţiei, măsură restrictivă cu 
acţiune nefastă asupra mişcării de 

VITALIE BELOUSOV 


Născut la 2 mai 1930 în oraşul 
Bălţi, Basarabia. 


Studii: 


Şcoala primară — în oraşul Bălţi, 
1937 - 1942. 

Liceele „lon Creangă“ din Bălți, 
„Tudor Vladimirescu“ din Tg. Jiu, 
„Şt.O.losif“ din Odorhei şi . 
„Roman-Vodă“ din Roman. 
Facultatea de Mecanică, secţia 
Maşini de lucru, specializarea 
Maşini-unelte a Institutului Poli- 
tehnic din laşi, absolvită cu cali- 
ficativul „foarte bine“ în 1954. 
Doctor inginer în domeniul Teh- 
nologiei metalelor în 1966. 
Asistent în 1954, şef de lucrări 
în 1958, conferenţiar în 1968 şi profesor în 1972. Disciplina principală — 
Proiectarea sculelor aşchietoare. 

300 lucrări ştiinţifice publicate. 


Ordine europene și de stat 


Crucea de Cavaler al Ordinului „Meritul Inventiv“, Bruxelles, „Eureka“, 
1995. 

Crucea de Ofiţer al Ordinului „Meritul Inventiv“ al Belgiei, 1996. 

Crucea de Ofiţer al Ordinului „Meritul Belgiano-Spaniol“, 1996. 

Meritul European, 1996. 

Ordinul „Curtoazie europeană“, 1996. 

Crucea de Comandor al Ordinului „Meritul Inventiv“, Bruxelles, 1996. 


Distincţii generale internationale 


Doctor Honoris Causa al Universităţii Tehnice a Moldovei, Chişinău, 
1997: 
Doctor Honoris Causa al Universităţii de Stat din Bălţi, 1998. 


Personalitate de vârf a secolului XX, Institutul Biografic Internaţional, 
Cambridge, 1998. 


Distincții la saloanele mondiale și internaționale 


La saloanele mondiale de la Bruxelles - 1991, 1992, 1993, 1994, 1995, 
1996, 1997, 1998, Geneva - 1992, Barcelona - 1993, Zagreb - 1994, 
Varna - 1993, 1994, Pittsburgh - 1994, 1995, 1996; laşi - 1994, 1996, 
Londra - 1997, Casablanca - 1996, Sofia - 1996. 

Cupa Ministrului de Finanţe al Belgiei - 1994. 

Cupa Ministrului de Interne al Belgiei - 1995. 

Cupa Abdelati Habec - Casablanca - 1996. 

Cupa Ministerului Industriei Apărării din Federaţia Rusă - 1996. 

Premiul Dragonul al Delegației Chinei - 1995. 

Premiul Special şi Trofeul Tehnologic EUREKA '96 al Universităţii 
Tehnice a Moldovei, Chişinău. 

Diploma de Onoare şi Medalia Universităţii de Stat, Chişinău. 

OSCAR Inventica - laşi - 1994. 

42 medalii de aur, dintre care 13 însoţite de Menţiuni speciale ale juriilor, 
pentru nivel ştiinţific. 

8 medalii de argint. 

4 medalii de bronz. 


creaţie tehnică din România. Această 
influenţă a fost parţial compensată de 
dezvoltarea inventicii româneşti ca 
ştiinţă, de organizarea cursurilor uni- 
versitare şi postuniversitare de inven- 
tică, ceea ce a permis ca numărul de 
invenţii înregistrate în România, în 
1988, să crească până la circa 7 000, 
situându-se din acest punct de vedere 
în rândul ţărilor dezvoltate industrial. 

Din păcate şi afirmarea mondială a 
invențiilor româneşti a fost stopată; 
după o scurtă perioadă de deschidere, 
în anii 1969-1974, în care câţiva inven- 
tatori români au cucerit laurii (la Viena 
şi Bruxelles), prezentarea ulterioară a 
invențiilor româneşti în faţa juriilor 
internaţionale de la Saloanele Mondiale 
de Invenţii a fost interzisă. 

O substanţială revigorare a mişcării 
de invenţii a fost cunoscută în anii 
postrevoluţionari, când, în vederea dez- 
voltării cercetărilor fundamentale în do- 
meniul creaţiei tehnice, a fost creat, la 
laşi, Institutul Naţional de Inventică, cu 
filiale la Bucureşti şi Timişoara, iar în 
vederea accelerării proceselor de 
transfer tehnologic, Centrele de 
Implementare a Invenţiilor din laşi, Tg. 
Mureş şi Craiova. 

Institutul Naţional de Inventică, 
împreună cu Societatea Inventatorilor 
din România, ambele membre ale 
Federaţiei Mondiale a Asociaţiilor de 
Inventatori de la Geneva, au instituit 
titlul de inventator de elită, cu 5 grade şi 
medalia „Henri Coandă“ cu 3 grade 
(aur, argint şi bronz) atribuite inven- 
tatorilor români performanţi, precum şi 
unor inventatori de prestigiu din 
străinătate, mijloc eficient de stimulare 
morală a purtătorilor de progres tehnic. 

Printr-o atentă selectare a invențiilor 
româneşti, la Saloanele Internaţionale 
de la laşi şi Bucureşti, România a fost 
reprezentată cu deosebit succes în faţa 
juriilor internaţionale de la Saloanele 
Mondiale de Invenţii de la Bruxelles, 
Geneva şi Pittsburgh şi la cele interna- 
tionale de la Barcelona, Casablanca, 
Zagreb, Sofia, Varna şi Londra, unde 
invențiile româneşti, în marea lor majo- 
ritate, au fost distinse cu medalii de aur; 
patru ani la rând, 1993-1996, România 
a fost pe primul loc în lume, în ceea ce 
priveşte distincţiile obţinute, fapt care 
atestă calitatea creaţiei româneşti. 

Aceste succese au avut şi au un 
ecou internaţional favorabil; este 
suficient de amintit titlul unui articol 
apărut în varianta franceză a revistei 
Mesagerul din Padova: „La est, un 
popor de inventatori“. 

Din păcate, trecerea cu succes, 
după un prim pas - brevetarea, a celui 
de al doilea — aprecierea internațională 
nu este materializată de un al treilea 
pas hotărîtor — implementarea indus- 
trială. Primele realizări obținute de către 
Institutul Național de Inven- 
tică şi cele trei centre de 


în condiţiile concurențiale ale economiei 
de piaţă, când, în procesul de transfer 
tehnologic, vioara întâia o reprezenta 
marea întreprindere industrială, priva- 
tizată, pentru care este valabil principiul 
„a inova, pentru a supravieţui şi pentru 
a progresa“. 
Disponibilitatea pentru 


implementare au fost sto- Dacă cititorul va invențiile altora este deter- 
pate în ultimii 2 ani de către ajunge la concluzia  minată nu de atributul de 
Ministerul Cercetării şi Teh- Că în această carte străin al acestora, ci de fap- 
nologiei prin încetarea finan- lucrurile expuse sunt tul că ele sunt introduse în 
țării programelor de cerce- _ banale și de la sine operă, în cadrul unor licenţe 
tări fundamentale şi de tran- înţelese, înseamnă că tehnice; invențiile româneşti 


sfer tehnologic al invențiilor. 

Pe de altă parte, cu 
toate că, pe bună dreptate, i se cere 
inventatorului român să-şi înregistreze 
dintâi invenţia în România, i se bagă, 
imoral, mâna în buzunar pentru a i se 
percepe câteva bune milioane de lei ca 
taxe de înregistrare-brevetare. Într-ade- 
văr, aceste taxe, în conformitate cu 
OMPI, nu pot fi total eliminate, dar 
suportarea lor de 'către Ministerul Cer- 
cetării şi Tehnologiei este perfect jus- 
tificată, inventatorul urmând să achite, 
în continuare, din veniturile realizate 
prin aplicarea invenţiei — taxele anuale. 

Este semnificativ faptul că prin 
intervenţia unor parlamentari ieşeni s-a 
prevăzut amendamentul că inventatorii 
elevi, studenți şi militari în termen erau 
scutiţi de taxele de înregistrare-breve- 
tare, ceea ce era prevăzut după datele 
preşedintelui IFIA — Farag Mousa din 
Geneva şi în legislaţia altor 3-4 state. 

Efectul practic al acestei prevederi a 
fost dezvoltarea mişcării de creaţie 
tehnică în rândul elevilor şi studenţilor; 
Universitatea tehnică „Gh. Asachi“, cu 
200 de invenţii studenţeşti anual, a 
preluat supremaţia mondială; la 
Bruxelles, primii studenţi şi primii elevi 
au fost distinşi cu medalii de aur şi 
argint etc. 

Pe ansamblu însă numărul de in- 
venţii înregistrate ale inventatorilor 
români a scăzut drastic, de la 7 000 în 
1987 la numai câteva sute în prezent, 
România intrând din acest punct de 
vedere, în rândul statelor subdezvoltate. 

Faptul că multe personalităţi ale 


creaţiei tehnice româneşti au fost mai, 


întâi recunoscute în străinătate şi apoi 
în țară se explică nu numai printr-o lege 
generală, valabilă în toate ţările, „nimeni 
nu e profet în ţara lui“, ci şi prin faptul 
obiectiv că la noi mecanismul imple- 
mentării industriale a invențiilor a fost şi 
este încă greu, în timp ce în ţările dez- 
voltate industrial acest mecanism s-a 
transformat într-un proces de absorbție 
industrială, transformare posibilă numai 


mi-am făcut datoria. 


trecute de faza de prototip 
sau de producție pilot sunt la 
fel de căutate. 

In ceea ce priveşte sprijinul statului, 
acesta se realizează prin Ministerul 
Cercetării şi Tehnologiei 


betizare, mortalitatea etc., ci şi de gra- 
dul de alfabetizare tehnico-ştiinţifică, re- 
alizabil în mare măsură prin lucrările de 
popularizare. 

Revista dumneavoastră a demon- 
strat că popularizarea ştiinţei şi tehnicii 
poate fi făcută fără a cobori rigu- 
rozitatea. Din experienţa personală, pot 
relata că în 1987 am publicat „Colecţia 
performanţei bicicletelor“ la Editura 
Tehnică; tipărită într-un tiraj considerat 
mare — 8 000 de exemplare — cartea s-a 
epuizat într-o lună şi nici n-a ajuns la 
toți cei interesaţi. 


- Fiecare om are în viață un hobby 

(sau mai multe). Aveţi asemenea 
i i ? 

— Intrucât sportul a fost şi este o 

latură a activităţii mele şi 


(actualmente Agenţia pentru Revista datorită faptului că sportului 
cercetare - n.r.), iar inefi-  dumneavoastrăa îi datorez unele trăsături 
cienţa acestei activităţi este demonstrat că pozitive de caracter, cum 
acceptabilă în primul rând rizarea şti sunt calităţile moral-volitive 
prin lipsa de competenţă, în bip dear şi spiritul de lealitate, era 
structura ministerului exis- fără a coborî normal ca hobby-ul meu să 
tând numai 2-3 cadre cali- rigurozitatea se găsească undeva la 


ficate prin titlul de doctor în 
ştiinţe. 


— Foarte puțini oameni de ştiinţă de 
la noi din țară s-au ocupat de 
popularizarea ştiinţei şi tehnologiilor, 
unii dintre ei considerând această 
preocupare sub o anumită demnitate 
academică. Cum apreciaţi acest 
fenomen şi ce rol îi acordaţi populari- 
zării ei în societate? 

emnitatea academică este asigu- 
rată nu numai de profunzimea gândirii şi 
nivelul ridicat al investigaţiilor, ci şi de 
claritatea expunerii; orice problemă, 
oricât de complexă, poate fi expusă 
direct prin inferenţe simple, pe înţelesul 
majorităţii. Nu mă pot abţine să nu-l 
citez pe marele gânditor polonez, fostul 
preşedinte al Academiei Poloneze de 
Ştiinţe, Fadeusz Kotarbinski, în cu- 
noscutul său „Tratat despre lucrul bine 
făcut“, cea mai completă lucrare de lo- 
gica acţiunii de praxiologie: „Dacă citi- 
torul va ajunge la concluzia că în 
această carte lucrurile expuse sunt ba- 
nale şi de la sine înţelese înseamnă că 
mi-am făcut datoria“. La aceasta aş 
adăuga: dacă într-o problemă științifică- 
tehnică nu te poţi face înțeles, înseam- 
nă că nici tu n-ai înţeles. Ermetizarea, 
sofisticarea, complicarea cu orice preț, 
preţiozitatea sunt duşmanii de moarte ai 
ştiinţei şi tehnicii. 

Calitatea vieţii nu este reprezentată 
numai de PIB pe cap de locuitor, con- 
sumul pe cap de locuitor, gradul de alfa- 

joncţiunea ştiinţei, tehnicii cu 
sportul — concepția, construcţia şi experi- 
mentarea bicicletelor de performanţă. In- 
ventarea, execuţia şi experimentarea 
personală a peste 30 de prototipuri de bi- 
ciclete, prin parcurgerea a circa 240 000 
km — de 6 ori Ecuatorul — mi-au asigurat 
o foarte bună formă sportivă, ceea ce mă 
face să perseverez în acest hobby. 


— Tineretul de astăzi pare teribil de 
dezorientat. Sunt tentaţii mari, distracţii 
excitante, o viziune extrem de mate- 
rialistă despre viață, modelată exclusiv 
prin prisma banilor. Ce sfat le puteți da 
tinerilor? Nu cumva aceeaşi situaţie 
(sau una similară) a mai fost cândva în 
România? 


— Nu putem generaliza; foarte mulţi 
tineri sunt convinşi astăzi că numai 
profesia reprezintă latura activităţii care 
nu-i poate trăda şi, ca atare, pun 
accentul pe pregătirea profesională. 
Sigur că există şi tineri care, fiind furaţi 
de tentaţii, distracţii excitante şi o 
viziune materialist-meschină asupra 
existenţei, deviază spre un mod de a trăi 
fără nici o perspectivă. Sfatul pe care-l 
dădeam şi pe care-l dau şi în prezent ar 
putea fi formulat în câteva cuvinte: 
„Indiferent dacă poţi sau nu poţi să-ţi 
umpli buzunarele, umple-ţi creierul“. 


A consemnat 
IOAN ALBESCU 


SALONUL 
 INGENIOZITĂȚI 


s-a vrut a fi şi o mică avanpre- 

mieră a anului jubiliar al revistei 
noastre (împlinim jumătate de veac), 
am avut participanţi din toate categoriile 
sociale. Nu dorim să facem clasamente, 
toţi participanţii la Salon ne-au trimis 
lucrări valoroase, iar unele ar putea fi 
puse în practică imediat. 

Pentru a demonstra afirmaţia noas- 
tră vom face o trecere în revistă a unora 
dintre lucrările expuse, cu menţiunea că 
ordinea în care le vom prezenta este 
de-a dreptul întâmplătoare. 
La tion E alui 

Vasile Beudean (Cluj, Str. Pasteur 
nr. 36, ap. 17) a participat la Salon cu o 
impresionantă gamă de jucării in- 
structiv-educative Dedal. Scopul urmărit 
este “acela de a stimula spiritul creativ, 
organizatoric, abilităţile manuale, cu- 
noaşterea şi exploatarea intuitivă a 
calităţii materialelor şi a unor fenomene 
fizice, prin jocul constructiv”. Câţi dintre 
dumneavoastră nu aţi fi vrut ca în 
copilărie să construiți mici aeromodele, 
care să şi zboare? De fapt, domnul 
Beudean face parte din categoria ace- 
lora care au încetat să mai ceară sprijin 
de aiurea şi a trecut la fapte. Dânsul şi-a 
înfiinţat o firmă, Forma design SRL 
pentru a-şi valorifica ideile. 


L a Salonul Ingeniozității 1998, care 


Balogh luliu Köteles (Miercurea 
Ciuc, Str. Braşovului nr. 7, sc. A, ap. 11) 
a expus mai multe variante ale unui joc 
- Kubix - asemănător cubului lui Rubik. 
Jocul constă dintr-un cub alcătuit din 
mai multe părţi mobile, obţinute prin 
secţionarea lui cu un număr de planuri 
oblice, perpendiculare pe diagonalele 
cubului (figurile autorului explică mai 
bine ceea ce vrem noi să spunem în cu- 
vinte). În funcţie de numărul de plane 
de secţiune (4, 8, 16 etc.) se poate 
spori complexitatea rezolvării, numărul 
de variante putând fi 103, 1012, 1043 etc 
(față de clasicul cub Rubik care are 
"numai” 1020 variante). Cubul lui Kăte- 
les poate fi realizat din material plastic 
sau poate să fie punctul de plecare al 
unui joc pe calculator. 

HOTTER MRVAR EEE OPREA E: 


Lefter-Teli Domunti (Oneşti, Str. 
G. Gălinescu, bl. 15, sc. II, ap. 21) ne 
propune un nou model de rachetă de te- 
nis de câmp, care, aşa cum arată auto- 
rul, întruneşte toate calităţile unei rachete 
obişnuite la care se adaugă lipsa 
efectului nociv “de margine”. La Salon, 
domnul Domunti, ne-a trims o machetă 
la scară menită să ne facă o idee asupra 
ingeniozităţii soluţiei. Din păcate, lipsa 
resurselor financiare l-a împiedicat pe 
autor să treacă la realizarea unei ade- 


Nu ştiu alții cum sunt, dar eu, când mă gândesc la 
Salonul de anul trecut, îmi vine să vă propun încă o 
dată să înființăm un Club al Inventatorilor care citesc 
Ştiinţă şi tehnică. Am cunoscut oameni minunaţi 
(credeţi-mă, nu sunt omul cuvintelor mari), care cred 
şi pot să găsească micile soluţii pentru problemele 
noastre cele mari. Ce ziceţi, punem de un Club? 


vărate rachete de tenis, care, după ce a 
fost supusă testărilor riguroase, ar putea 
reprezenta o adevărată revoluţie în 
lumea sportului alb. 


Cosmin Rentea (Bucureşti, Str. 
Viorele nr. 4, bl. 22 sc. 2, et. 2, ap. 47, 
sector 4) a participat la Salon cu un 
Scrabble pe calculator. Acest joc res- 
pectă regulile internaţionale ale partidei 
de Scrabble duplicat (toţi participanții 
primesc acelaşi set de litere). Calculatorul 
are în memorie un dicţionar de cuvinte cu 
toate variantele gramaticale acceptate de 
regulament (67 000 de cuvinte). Se poate 
juca, fie împotriva calculatorului, fie 
împotriva unui adversar uman. Resurse 
hard minime: un calculator IBM 486, 
spaţiu disponibil de hard-disk de 2,5 M, 
memorie RAM 8 M. Dar cu programul 
domnului Rentea se mai pot face şi o 
sumedenie de alte lucruri. De exemplu, 
se pot rezolva anagrame, se pot realiza 
careuri tip rebus etc. Autorul, elev în 
clasa a XII-a la Colegiul Sf. Sava, este o 
confirmare a faptului că avem tineretul 
care ne trebuie. Este nevoie doar de: 
oameni care să-l sprijine. 

EET PASEA RE UA E AEZ 6 IE ICE PETE 


Victor Rentea, tatăl participantului 
de mai sus, a prezentat o machetă 
funcţională de Casă solară. Ea, ca şi 

m e iai e e pi ii i n i i a / 


floarea soarelui, se roteşte în per- 
manență după Soare, astfel încât să re- 
ducă la minimum consumul energetic. 
În varianta finală ea va asigura un spa- 
tiu de locuit de 112 m? (4 dormitoare, 
bucătărie, 2 grupuri sanitare, anexe, 
holuri, scări). Acoperişul casei are o 
formă uşor concavă şi îndeplineşte rolul 
de oglindă ce focalizează lumina către 
un generator de aburi, care pot fi folosiţi 
pentru încălzire sau pentru generarea 
de curent electric. 
OEI REED RCS EN 73 EROS TE 
Arpad Miskolczi (Deva, Str. D. 
Zamfirescu, bl. A6, ap. 70) a venit la 
Salon cu o lucrare pe care, deşi este 
protejată printr-un brevet de invenţie, 
noi am considerat-o ca fiind lucrare de 
artă. Este vorba de o “busolă decor”, 
asemănătoare celor care echipează 
avioanele. De fapt, aşa cum spuneam, 
este vorba de o lucrare de artă cinetică, 


care are ca element indicator, în loc de 
ac magnetic, o statuetă ce reproduce cu 
fidelitate un foetus uman. Fără să avem 
pretenția că ne pricem la artă, într-atât 
încât să emitem opinii avizate, nouă ne- 
a plăcut foarte mult lucrarea prezentată 


şi nu putem să nu apreciem 
ingeniozitatea autorului, care a găsit 
soluţii elegante pentru rezolvarea 
problemelor pe care le-a avut de 
rezolvat. 
ETSE E DEE: SITE ERIS TONE 
Nicoleta şi Ştefan Văcăreșteanu 
(Bucureşti, Calea Vitan, bl. V21 B, sc. 2, 
et.5, ap. 53, sector 3) au particiapt la 
Salon cu două lucrări: incinerator de 
deşeuri agricole, menajere şi indus- 


triale, cu. recuperare de căldură şi 
generator de abur, nepoluant, de joasă 
şi înaltă presiune. Incineratorul de deşe- 
uri reprezintă o soluţie eficientă pentru 
ecologizarea localităţilor (să nu uităm că 
riscăm, pe zi ce trece, să ne îngropăm 
într-o masă de reziduuri). Generatorul 
de aburi nepoluant foloseşte energia 
termică reziduală a gazelor rezultate în 
procesul de ardere, direct pentru produ- 
cerea aburilor prin amestecul acestora 
cu apă pulverizată, sporind astfel ran- 
damentul instalaţiei. 
EERE LE O ER TED E FE SEE 
Claudia Maria lluți Bogacev, 
Maria Cristina Câmpean, Claudiu 
Constantin, Radu Chișleag (tele- 
foane: 629 68 03, 777 24 86) au venit 
cu o lucrare spectaculoasă, care 
demonstrează că artiştii plastici sunt 
gata să folosească cele mai noi 


„tehnologii pentru a realiza opere de 


artă. Este vorba de Miniaturi holografice 
- 12 profiluri africane. Obiectul prezentat 
ne-a arătat valenţele artistice ale 
hologramelor. O sursă de lumină albă, 
nişte plăci fotografice realizate după o 
tehnologie proprie: iată secretul pe care 
s-au bazat autorii, tineri studenţi la Arte 
plastice. 
EARP EEE ESP UER EREI KREN T 
Traian Minăstireanu (Brăila, 
Piaţa Traian nr. 15, et. 4, ap. 10) a pre- 
zentat la Salon o metodă pentru valo- 
rificarea superioară a cojilor de orez. 
Este ştiut că pe plan mondial există o 
cerere sporită pentru materiale de con- 
strucţie ieftine. Domnul Mînăstireanu ne 
propune să folosim o materie primă 
ieftină şi uşor de procurat: cojile de 
orez. Cu tehnologia dânsului se pot rea- 
liza plăci asemănătoare PAL-ului. 
Valoarea soluţei a fost recunoscută prin 
premii la mai multe saloane de inven- 
tică, din ţară şi străinătate. Din păcate, 
există o dispută în legătură cu titularul 
invenţiei. Cu tot regretul, noi nu putem fi 
arbitri în asemenea chestiuni. Ne pare 
rău că există asemenea neînțelegeri, cu 
atât mai mult cu cât tehnologia prezen- 
tată este cu adevărat valoroasă şi me- 
rită toată atenţia din partea investitorilor 
care doresc să facă ceva cu adevărat 
important la noi în ţară. 
IE RTP SE AREA FEEN 
lon Bunu (telefon: 051/1849 32) ne-a 
adus un număr impresionant de brevete 
de invenţie din domeniul petrolier (puşcă 
pentru omogenizarea noroiului la sondă, 
desțepenitor hidraulic, dispozitiv anti- 
somn, asamblarea articulaţiilor sferice la 
utilajele ptroliere, cheie hidraulică pentru 
tije de pompare etc.), însoţite de un 

bogat material fotografic. Realizări foarte 
valoroase care, singure, ar putea fi o 
carte de vizită impresionantă pentru 
orice inginer. Dar, pentru că nu era 
complet mulţumit, la acestea, domnul 
Bunu a mai adăugat şi două realizări din 
domeniul ingeniozităţii: este vorba de 
două depaginatoare menite să uşureze 
viaţa instrumentiştilor. Ele permit o 
răsfoire uşoară, fără folosirea mâinii, a 
partiturilor muzicale. Să menţionăm un 
singur detaliu: ele au fost apreciate în 
termeni elogioşi de regretatul losif Sava. 
PIONEER O AE EDP TRENT a 
Mircea Aurel Niţă (telefon: 410 40 10, 
410 45 42, 410 04 00/157) este confe- 
renţiar la Universitatea Politehnică Bu- 
cureşti. Ne-a adus o lucrare din domeniul 
tehnologiilor de ultimă oră: sisteme de 
reglare incrementală a poziţiei, utilizate 
în unităţile flexibile. Chiar dacă pare o 
denumire complicată, credem că veţi 
deveni mai curioşi dacă vă vom spune 
că pe baza acestor sisteme se poate 
realiza, printre altele, o gamă largă de 
mecanisme de poziţionare precisă 
pentru manipulatoarele roboților. Cre- 
dem că această lucrare (prezentată la 
Salon sub forma unui model funcţional) 
merită o deosebită atenţie şi de aceea 
ne gândim să-i alocăm un spaţiu mai 
mare într-un viitor număr al revistei 
noastre. Deocamdată vom spune, doar, 
că pe baza unor mecanisme electro- 
mecanice simple autorul realizează o 
poziţionare precisă a elementelor 
comandate. Pe noi ne-a impresionat, 
dincolo de noutatea evidentă a lucrării, 
puternicul aparat matematic pus în 
slujba modelării sistemului. Să mai 
adăugăm că autorul are deja 10 brevete 
de invenţie pentru aceste echipamente, 
iar 4 cereri de brevetare urmează să fie 
omologate de către OSIM. 
IDD SPADE E TE E PE Da E ORE EREI 
Nu putem să prezentăm acum toate 
lucrările expuse la Salon. Cu voia 
dumneavoastră, vom reveni şi în 
numărul viitor. Sperăm că aceste pagini 
au fost citite şi de către cei mai norocoşi 
din punct de vedere financiar şi care vor 
dori să ofere un sprijin cât de mic celor 
care au investit inteligenţă şi efort 
pentru punerea în practică a ideilor şi 
care au avut generozitatea de a 
răspunde la chemarea noastră. Oricum, 
domnilor şi doamnelor, nu vreţi să 
facem un Club al Inventatorilor? 
Aşteptăm cu nerăbdare sugestiile 
dumneavoastră. Trebuie să reuşim. Altă 
cale nu există. 


CRISTIAN ROMÂN 


ASTRONAUTICA 


Stația Spațială Internațională 


ROUA Să DOAR MASURA ȘI ÎN) ed 


Ştiinţă şi tehnică a ma; prezentat deja un amplu dosar referitor la viitoarea staţie spaţială internaţională, destinată să 
înlocuiască pe orbită demodatul, decrepitul şi depăşitul complex orbital MIR. lată însă că fascinantele planuri de pe hârtie - 
s-au încheiat şi a sosit vremea respectării angajamentelor. Un efort ce presupune conlucrarea a mai mult de o duzină de 

agenții spaţiale trebuie întemeiat pe respectarea fermă a termenelor stabilite. Lucru realizat întocmai. Până acum... 


e 16 decembrie 1998 a luat 
d sfârşit cea de-a 93-a misiune a 

unei navete spațiale. După 12 
zile de muncă grea pe orbită, cei şase 
membri ce compuneau echipajul in- 
ternaţional al navetei Endeavour s-au 
întors cu bine pe Pământ. Mulțumită 
unui vânt prielnic din spate, coman- 
dantul Robert Cabana i-a adus la ate- 
rizare cu un minut mai 
devreme (ora 3:53 GMT). 
STS-88 a reprezentat abia 
cel de-al 10-lea zbor al unei 
navete spaţiale cu aterizare 
pe timp de noapte. 

Principalul scop al 
misiunii a fost asamblarea 
primelor două elemente ale 
Staţiei Spațiale Internaţio- 
nale. Extraordinarul număr 
de balet orbital i-a avut ca 
protagonişti pe Zarya (Zori 
de zi) - modulul rusesc 
lansat cu emoţii pe 20 
noiembrie, elementul de 
bază al viitoarei staţii şi 
naveta Endeavour - purtând 
în pântece modulul american Unity, 
constituind un simplu, dar indispensa- 
bil segment de conectare. 

Pentru cuplarea celor două com- 
plicate agregate hi-tech (Zarya singur 
cântăreşte 22 de tone) au fost nece- 
sare lungi ore de manipulare a bra- 
tului robotic, controlat prin intermediul 
camerelor TV şi al altor instrumente 
de precizie. După această primă 
reuşită au urmat trei ieşiri în spaţiu ale 
astronauţilor Jerry Ross şi James 
Newman, totalizând 21 de ore şi 22 
de minute. 

În timpul primei ieşiri în spaţiu, 
planificată pentru cea de-a cincea zi 
de zbor, Ross şi Newman au realizat 
conexiunile ombilicale necesare acti- 
vării Nodului 1 - modulul Zarya. In ur- 


ma acestor lucrări, controlul misiunii 
de la sol a putut confirma alimentarea 
cu energie şi activarea comenzilor. 
Cea de-a doua ieşire - în ziua a şap- 
tea - a inclus instalarea unor dispo- 
zitive specifice lucrului în exteriorul 
navei (diverse mânere, locașuri de 
prindere şi asigurare, prize pentru 
cizmele speciale), a elementelor 


primare de comunicaţie, a antenelor 
sistemului... Ultima ieşire - desfăşu- 
rată în ziua a noua - a avut drept scop 
instalarea unei mari cutii cu scule, 
utilă viitoarelor sesiuni de lucru în 
afara staţiei, precum şi repoziţionarea 
prizelor penru cizme. A fost completat 
şi verificat sistemul de comunicaţie, 
astronauții americani având grijă şi de 
cele două antene ale modulului Zarya 
ce nu se deschiseseră. 

Echipajul navetei Endeavour a mai 
petrecut alte două zile în interiorul em- 
brionului viitoarei staţii spaţiale pentru 
instalarea şi activarea echipamentelor 
de comunicaţie, a cablurilor de 
alimentare şi de transmisie de date. 

Pe 13 decembrie a urmat îndeplini- 
rea obiectivului secundar al misiunii 


navetei Endeavour, constând în plasa- 
rea pe orbită a unui satelit ştiinţific ar- 
gentinian de 270 de kilograme, desti- 
nat detectării şi supravegherii balene- 
lor, precum şi altor cercetări similare. 

In privinţa Staţiei Spațiale Interna- 
tionale, în ciuda emoţiei provocate de 
amânările succesive ale lansării 
modulului principal rusesc, lucrările se 
menţin în grafic. Urmează, 
peste cinci luni, în mai sau 
iunie, misiunea STS-96 a 
navetei Discovery. Echipajul , 
multinațional al acesteia, 
compus din şapte membri, 
va efectua un zbor de 
realimentare logistică şi va 
include cel puţin o ieşire în 
spaţiu pentru ataşarea unor 
noi echipamente hardware 
la complexul orbital în curs 
de constituire, inclusiv a: 
unui modul de serviciu de 
proveniență rusească. 
Acesta va permite, în 
ianuarie 2000, instalarea 
primului echipaj permanent 
internaţional, compus din trei astro- 
nauţi. Staţia, la a cărei realizare 
contribuie un număr de 16 state, cu 
un buget total estimat între 40 şi 60 
de miliarde de dolari, va fi definitivată 
în 2004, moment în care va conţine 
100 de elemente, însumând 460 de 
tone, distribuite pe o suprafaţă de 
dimensiunile a două terenuri de 
fotbal. Vor mai fi necesare încă 43 de 
misiuni - 36 ale navetelor americane, 
completate de alte 9 ale rachetelor 
purtătoare ruseşti. * 

Un efort impresionant pentru spe- 
cia noastră, dacă ne gândim că este 
destinat în întregime cunoaşterii pure. 
O nouă aventură a neobosit-iscodi- 
torului şi veşnic nemulţumitului Homo 
sapiens. 

Concept și... 

X-38 a pornit la drum ca prototip al unui vehicul pentru 
cazurile de urgenţă, o barcă de salvare pentru echipajul 
viitoarei Staţii Alfa. Proiectul a evoluat înspre dezvoltarea 
unui aparat multifuncțional, avându-se în vedere inclusiv 
posibila înlocuire a navetei spaţiale şi cuplarea lui X-38 cu 
un "purtător" de genul rachetei Ariane-5. 

Cu câţiva ani în urmă costurile construirii unei capsule 
de salvare depăşeau 2 miliarde de dolari. Astăzi conceptul 
X-38 permite construirea a patru astfel de capsule la un 
sfert de preţ, în condiţiile în care tehnologia şi designul noii 
nave spaţiale sunt mult mai versatile şi mai performante. 

Iniţial, Staţiei Spațiale îi va fi ataşat un modul Soyuz de 
provenienţă rusească, dar apoi, pe măsură ce numărul 
membrilor echipajului va creşte, este indispensabilă 
dotarea cu un vehicul de întoarcere reutilizabil, capabil să 
adăpostească până la şapte pasageri. 


„performanțe 


Dotat cu o serie de echipamente şi tehnologii aflate 
deja în uz pe diverse alte tipuri de aparate militare sau 
civile, aparținând NASA sau USAF, X-38 va fi utilizat iniţial 
drept vehicul de salvare. Sistemele sale de întreţinere a 
vieţii sunt asigurate cu provizii şi rezerve pentru numai 
nouă ore de zbor liber de pe staţia aflată pe orbită până la 
sol! Aterizarea este complet automatizată, deşi echipajul 
are controlul asupra parametrilor zborului (orientarea pe 
orbită, alegerea locului de aterizare, deplierea paraşutei 
etc.) 

Lung de 30 de picioare şi larg de 14,5, X-38 va cântări, 
în versiunea lui destinată salvării de pe orbită, cu puţin 
peste 9 t. 

Testele au început deja. Primul X-38, Vehiculul-131, a 
sosit la baza Dryden pe 4 iunie 1997 şi a efectuat primul 
zbor în martie 1998. Fratele său, V-132, a ajuns la Dryden 
pe 17 septembrie 1998 şi urmează să se ridice de la sol în 
februarie 1999. V-132 conţine sistemul complet de control 
al zborului, ce permite aparatului să zboare autonom 
înaintea deplierii paraşutei. Vehiculul spaţial V-201 este 
încă în faza de asamblare a structurii la Centrul spaţial de 

K-38 


Nu, nu este un aparat desprins din 
noul episod al seriei Star Wars, 
preconizat să ne invadeze marile 
ecrane, începând din luna martie a 
anului curent. X-38 este viitorul vehicul 
orbital reutilizabil, al cărui proiect, 
elaborat de NASA, se află într-o 
strânsă legătură cu necesităţile Stației 
Spațiale Internaţionale. 


la Houston. Intre timp, paraşutele sunt supuse unui 
continuu proces de testare şi îmbunăţire la Yuma Proving 
Grounds. 

Prima misiune spaţială cu echipaj uman a micuţului X- 
38 este programată să se desfăşoare în anul 2003, în 
concordanţă cu progresele efectuate de constructorii 
Staţiei Spațiale Internaţionale. 


Pagini realizate de DAN MIHU 
Surse: CNN, Associated Press, NASA 


FIZICA SFÂRȘITULUI DE VEAC 


SECOLUL CEL MARE 


"Când spun Marele Secol, mă refer la secolul al XVIII-lea...” 


(Jules Michelet) 


Fiecare secol pare a-şi avea propria personalitate. După frământările extraordinare ale secolului al XVII-lea, noul 
veac apare într-o cu totul altă lumină. Pare mai solid, mai sigur pe sine, mai hotărît. Nu este mai “blând” decât cel 
precedent, de vreme ce la 11 ani de la începutul său moare Regele Soare, Ludovic al XIV-lea şi urcă pe tron 
Ludovic al XV-lea, iar cu 11 ani înainte de sfârşitul secolului, aceeaşi țară, Franţa, are de făcut față şocului 


Revoluţiei Franceze care îşi decapitează chiar şi savanții. Se caută însă o “lumină nouă” şi se aşteaptă acum de la 


spirit ceea ce până atunci se aşteptase de la suflet. Se luptă cu religia şi se încearcă o reclădire superioară a ființei 
omeneşti. Este mai fragil, mai inventiv şi generează o nouă sensibilitate. Meşteşugarii de până atunci devin 
inventatori, ştiinţele călăuzesc progresul industrial şi devin, puţin câte puţin, o profesie, uneori chiar remunerată. 
Monarhia absolută intră în declin, gândirea ia locul discursurilor înflăcărate, iar lumea, lumea în sine, începe să fie 
privită ca o sumă de civilizaţii care trebuie înțelese... 


Secolul luminilor 


René Taton pune o întrebare oare- 
cum neaşteptată: când începe de fapt 
acest secol în diverse ţări? Şi tot el 
încearcă să răspundă: în Anglia începe 
încă de la 1688; în Franţa, la 1715; în 
Germania, la 1740, când pe tronul 
Prusiei ajunge Frederic al II-lea, cel 
mare, sau cel unic, sau regele-savant; 
în Rusia, la 1763, când pe tron urcă 
Ecaterina a Il-a; în China sau Africa 
nici nu începuseră încă să se pună 
bazele ştiinţei moderne; la noi... 

La noi este secolul domnilor fana- 
rioţi, care urmează lui Cantemir în 
Moldova şi lui Constantin Brâncoveanu 
şi Şerban Cantacuzino în Ţara 
Românească (primul dintre ei fiind cel 
care aduce şi la noi Renaşterea cu 
două-trei secole în urmă faţă de restul 
lumii). La noi de abia se aboleşte 
şerbia, iar românii din Transilvania îşi 
prezintă primele revendicări la Curtea 
de la Viena. Noi privim mai mult spre 
Inalta Poartă, fără a reuşi însă să 
trecem cu privirea dincolo, spre 
misterul moştenirii Orientului mistic şi 
ezoteric. Lumea dinspre Soare-Apune 
este încă destul de departe - pentru 
încă vreo sută de ani, nesemnificativ 
de fapt la scara istoriei. 

Secolul Luminilor? Aş vrea să vă 
propun un fel doar puţin mai aparte de 
a accepta această sintagmă, şi anume 
considerându-l ca vremea în care, de 
fapt, s-au pus cu adevărat bazele a 
aproape tot ce avea să urmeze. lar 
aceste baze le-au pus uriaşii care au 
dat acestui secol strălucirea şi 
greutatea lui în istorie. Şi care îi 
justifică din plin numele. 

lată-i doar pe câţiva dintre cei care 


preiau direct sau indirect moştenirea 
lui Newton şi Leibniz şi consolidează 
fizica aşa cum o ştim noi astăzi. 

Daniel Bernoulli (1700-1782), 
reprezentant al unei ilustre familii de 
oameni de ştiinţă. Lagrange (1736- 
1813), Laplace (1749-1827) şi Legen- 
dre (1752-1833), adică cei trei mari 
care fac legătura cu secolul următor. 
D'Alembert (1717-1783), unul din 
autorii Enciclopediei. Şi mai ales 
Leonhard Euler (1707-1783), elev al lui 
Jean Bernoulli, cel care a trăit şi lucrat 
şi în Petersburgul lui Petru cel Mare şi 
în Berlinul lui Frederic al II-lea şi a 
cărui Opera Omnia cuprinde în peste 
69 de volume peste 900 de lucrări, de 
la matematică şi astronomie, la 
ştiinţele navale şi teoria asigurărilor. 

Şi nu doar ei! 


Noua față a științei 


“Dacă n-aş purta în mine lumea, aş fi 
rămas un orb cu ochii vii." 
(Johann Wolfgang von Goethe) 

O serie de ştiinţe se nasc de fapt 
în acest secol. Printre ele, geodezia, 
astronomia. şi mecanica analitică 
(Lagrange publică în 1788 o carte 
care poartă chiar acest nume: 
Mecanique Analitique). lau un avânt 
fără precedent mecanica punctului, 
cea a solidelor, a fluidelor şi rezis- 
tenţa materialelor. 

Jean Bernoulli defineşte în 1718 
noţiunea de funcţie de o variabilă, ca 
fiind “cantitatea compusă în orice fel 
din această variabilă şi din constante”, 
pentru ca Euler şi Clairaut (1713-1765) 
să introducă notația atât de comună 
astăzi, f(x), primul clasificând în 1748 


funcţiile elementare în algebrice şi 
transcendente, explicite şi implicite. 

Spre sfârşitul secolului, William 
Herschel descoperă planeta Uranus 
cu noul său telescop. In 1765 se 
naşte Enciclopedia. Benjamin Fran- 
klin (1706-1790) efectuează în 1747 
prima cercetare experimentală, în 
sensul pe care îl acordăm astăzi 
acestui termen. 

La lista marilor nume ale timpului 
mai trebuie adăugaţi Henry Caven- 
dish (1731-1810), Charles de Cou- 
lomb (1736-1806) şi, în orice caz, 
Antoine-Laurent Lavoisier, născut la 
26 august 1743, judecat şi decapitat 
de Revoluţie la 8 mai 1794. Preşe- 
dintelui Tribunalului care l-a judecat i 
se atribuie fraza “Republica nu are 
nevoie de savanţi”, dar se pare că 
aceasta nu a fost rostită niciodată 
(după cum celebra “crede şi nu cer- 
ceta” pe care s-a bătut atâta monedă 
pe la noi cu nu prea mulţi ani în urmă, 
nu există nicăieri în cărţile sfinte). 

Impactul, prestigiul ştiinţei sunt 
atât de mari, încât un om ca Goethe 
nu doar că publică în 1791 o Beitrâge 
zur Optik şi 20 de ani mai târziu, în 
1811, celebra sa teorie a culorilor, Zur 
Farbenlehre, dar ajunge să-i afirme lui 
Eckermann că opera sa ştiinţifică este 
singura care îl reprezintă şi care, este 
el convins, va dăinui! Ca şi cum nu ar 
fi scris nici Suferințele tânărului 
Werther şi în nici un caz Faust! 

Mai mult, “greutatea” secolului (şi, 
din nou, enorma sa pondere în istoria 
culturii) este legată şi de jumătatea de 
veac marcată de Bach şi Haendel, şi 
de Mozart, care se naşte în 1756, 
pentru a muri cu mult înainte ca 

secolul să moară, şi de fenomenalul 
an al Germaniei, 1770, când se nasc 
Hegel, Beethoven şi Hölderlin. 

Este secolul lui Goethe şi al 
nedespărţitului său prieten Schiller - 
un secol solid, după cum se vede, 
greu, un timp al aşezărilor pentru mai 
târziu. Intr-un fel, acum se naşte lu- 
mea noastră. 

Poate vi se va părea curios că, 
într-o asemenea “companie” şi când 
în acest secol s-a publicat Enci- 
clopedia, am ales pe cu totul altcineva 
pentru a vi-l prezenta. Pentru că nu 
cred că foarte multă lume a auzit şi cu 
atât mai puţin este familiară cu ceea 
ce înseamnă pentru fizică, mai ales, 
dar şi pentru alte ramuri ale ştiinţei, 
Rudjer Boskovic. Dacă veţi avea 
îngăduinţa să citiţi şi în continuare, 
veţi vedea că nu sunt simple vorbe. 


“Teolog, filozof, matematician şi 
astronom”, îl definea Werner Heisen- 
berg în 1958, când se aniversau 200 
de ani de la publicarea operei sale 
capitale. La care suntem obligaţi să 
adăugăm: fizician, geodez, hidrolog, 
arheolog, arhitect şi poet scriind în 
versuri latine. 

Cu aceeaşi ocazie, Niels Bohr 
spunea că Boskovic “a încercat, cu 
imaginaţie şi putere logică, o prezen- 
tare sistematică a proprietăţilor mate- 
riei pe baza interacțiunii dintre puncte 
materiale prin intermediul forţelor 
centrale.” El l-a influenţat pe Laplace 
şi, mai puţin direct, pe Faraday şi pe 
Maxwell. Şi pe mulţi alţii. 

Există o veche problemă, pe care 
acelaşi Bohr o readuce în atenţie cu 
această ocazie: ce răspuns putem 
obţine la întrebările pe care le punem 
Naturii? Ca şi astăzi - dar cu un 
indiscutabil plus de admiraţie pentru 
atitudinea lui - la Boskovic găsim 
ideea că nu există de fapt nici o altă 
metodă de sporire a cunoaşterii decât 
prin explicaţii furnizate datelor înregis- 
trate (colectate) în condiţii experi- 
mentale bine definite. Pentru a evita 
“sălbăticia” avalanşei de fapte şi 
fenomene în mijlocul cărora putem 
oricând risca, cum se spune, să nu 
vedem (deloc!) copacii din cauza 
pădurii. Aceasta în condiţiile în care 
pentru noi este clar astăzi că nu doar 
simţurile noastre sunt aproximative, dar 
tot la fel sunt şi “uneltele” pe care le 
folosim, fie ele tehnice, ţinând de mă- 
surători, fie logice, ţinând de modelele 
şi teoriile pe care le construim. 

Pentru noi, de pildă, a devenit un 
fapt curent că în descrierea proce- 


selor atomice trebuie să implicăm o 
atnume indivizibilitate (cuanta de 
acţiune cu care a debutat secolul XX), 
dar este cu totul neaşteptat ca un om 
ca Boskovic, într-un timp ca al său, să 
sesizeze şi să evidenţieze limitele 
(neaşteptate) ale imaginii mecaniciste 
a lumii şi chiar a descrierii determi- 
niste (mai trebuiau să treacă două 
secole până la Henri Poincare!). 
Pentru noi este un fapt curent că, în 
timp şi prin efortul combinat al mate- 
maticienilor (şi fizicienilor teoreticieni) 
de diverse “stiluri” (inclusiv din diverse 
țări), s-a reuşit totuşi o generalizare 
suficientă a mecanicii şi electrodina- 
micii pentru a putea acomoda 
cantitatea mereu crescândă de date 
experimentale privind proprietăţile 
materiei. Dar aceasta nu poate fi 
privită ca un lucru oarecare când se 
întâmplă la şi pe vremea lui Boskovic! 
Idolul său a fost Newton, dar nu s-a 
speriat să descopere inadvertenţe la 
el şi nu s-a sfiit să le afirme. A definit 
forța (evitând criticile epocii privind 
caracterul “ocult” al acţiunii la 
distanţă) drept o “determinare” pe 
care o au două corpuri de a se apro- 
pia sau depărta reciproc, determinare 
care produce într-un “element” de 
timp o modificare a vitezei corpurilor, 
proporţională cu forţa însăşi şi cu 
elementul de timp. Nu a discutat 
cauza acestei determinări, doar a 
interpretat-o, spunând că prezenţa 
altor corpuri (particule?) este cea care 
defineşte valoarea şi direcţia forţei. 

Şi tot aşa, Boskovic a fost “împins” 
spre opera capitală a vieţii lui: 
“Theoria Philosophiae Naturalis 

Dubrovnik, oraşul în care s-a născut şi a trăit Boscovic. 


Redacta ad Unicam Legem Virium in 
Natura Existentium”. 

O operă născută puţin prea 
devreme. Ca şi autorul ei. Se năs- 
cuse, cum spuneam, fizica de azi. Cu 
Newton se încheiase viaţa Filozofiei 
Naturale. Cu Boskovic însă, mai ales 
recitindu-l cu ochii şi cu mintea de 
astăzi, s-ar putea să trebuiască să ne 
întrebăm dacă nu cumva lucrurile nu 
sunt nici pe departe atât de simple pe 
cât par şi, încheind o buclă, să ne 
întoarcem la alte puncte de vedere 
asupra lumii. Urcând ceva mai sus, 
evident. Lucru care este posibil, cum 
spunea, vă amintiţi, Newton, dacă ne 
ridicăm pe umeri de uriaşi. Aceasta 
pentru a vedea ceva mai bine, dacă 
nu neapărat mai clar! 

Rudjer Boskovic s-a născut în 
1711, anul urcării pe tron a lui Ludovic 
al XV-lea, în unul din cele mai 
frumoase locuri din lume, la Ragusa 
(Dubrovnik-ul de astăzi). In 1758, la 
aproape o sută de ani după Newton, 
el îşi publică propria sa teorie a 
filozofiei naturale. Cu doar doi ani 
înainte de sfârşitul calendaristic al 
secolului, Th. Maltus îşi publică 
faimosul său An Essay on the 
Principle of Population, as it Affects 
the Future Improvement of Society. 
Această carte, care în 1826 ajunsese 
la a şasea ediţie, avea să afecteze 
major istoria viitoare a omenirii şi să 
fie cunoscută de practic toată lumea. 
Noi însă nu lui îi vom dedica urmă- 
torul episod, ci aproape necunos- 
cutului, dar fenomenalului Boskovic. 


ANDREI DOROBANŢU 


ACTUALITATI INTERNATIONALE 


FANE SIE 
ALE LUMII DISPARUTE 


La mijlocul lunii decembrie, mai mulţi cercetători au anunțat că un asteroid care a lovit Pământul în urmă cu 
3,3 milioane de ani, în zona sud-estică a Argentinei, poate fi vinovat de schimbările climatice care au dus la 


University şi conducător al 
echipei de specialişti care a 
efectuat cercetările asupra zonei, 
afirmă că fragmentele sticloase găsite 
în solul pampasului argentinian indică 
faptul că un obiect de foarte mari 
dimensiuni, deci un asteroid, a lovit 
puternic Pământul în această regiune. 
Studiile asupra fragmentelor găsite au 
relevat faptul că acestea au o compozi- 
ție similară cu a celor din jurul altor cra- 
tere provocate de impactul cu asteroizi. 
Astfel, cercetările efectuate de echi- 
pa condusă de Schultz aduc noi probe 
în sprijinul teoriei, conform căreia 
asteroizii căzuţi de-a lungul timpului pe 
Pământ au dus, în unele cazuri, la 
schimbări drastice ale climei planetei. 
Spre deosebire de asteroidul, 
cunoscut geologilor sub inițialele K-T, 


Pir Schultz, geolog la Brown 


dispariția a 36 de specii de animale. 


care a lovit Pământul în urmă cu 65 
de milioane de ani şi care a provocat 
moartea dinozaurilor, asteroidul 
argentinian studiat de Schultz nu a 
avut decât un efect limitat, provocând 
doar moartea unor specii locale şi 
inversarea anotimpurilor. Printre 
speciile dispărute atunci se numără şi 
giganţii Armadillos, o specie de 
mamifere nocturne, precum şi unele 
dintre carnivorele mari, care nu s-au 
putut adapta condiţiilor temperaturilor 
scăzute. “K-T a fost un ucigaş, iar 
acest asteroid a fost doar o rană”, 
spune Schultz. El estimează că aste- 
roidul K-T avea un diametru cuprins 
între 15 şi 25 de kilometri, în timp ce 
asteroidul argentinian a avut un 
diametru de circa 1,6 kilometri, de 
unde şi efectele sale reduse. 
Fragmentele de material sticlos şi 


verzui, numit de specialişti escoria, 
găsite în pampasul argentinian au fost 
dovada căderii unui asteroid. Oamenii 
de ştiinţă ştiau de mult timp de 
existenţa în zonă a acestui material, 
dar au considerat că provine de la o 
erupție vulcanică sau sunt urmele 
unui incendiu provocat de mâna 
omului. Analizând depozitele de 
escoria de pe o arie vastă, geologii au 
descoperit în compoziţia lor niveluri 
crescute de minerale, precum oxid de 
magneziu, iridiu, crom şi zirconiu, 
care nu aveau cum să apară în urma 
erupției unui vulcan sau a unui 
incendiu. “Dacă nu ar fi existat aceste 
escoriaţii, nu ne-am fi dat seama că 
este vorba de un asteroid, a precizat 
Peter Schultz. Escoriaţiile nu au cum 
să apară în mod natural, ele repre- 
zintă un semn clar al unui impact.” 

La puţin timp după căderea aces- 
tui asteroid, temperatura atmosferei, a 
solului şi a apelor oceanului a scăzut 
atât de mult încât mai multe specii au 
dispărut într-un timp scurt, se arată în 
raportul echipei de geologi. Totodată, 
impactul cu acest asteroid, care se 
deplasa cu o viteză de 25 de ori mai 
mare decât cea a unui glonţ, ar fi 
putut ridica în atmosferă nori imenşi 
de praf, care ar fi contribuit la-amplifi- 
carea acestor dereglări de ecosistem. 

Totuşi, deşi s-au făcut studii 
amănunțite, echipa de geologi nu a 
localizat exact craterul format de 
asteroid. Ei presupun că nu au putut 
obţine certitudinea identificării exacte 
a acestei zone, deoarece în această 
regiune coasta argentiniană a fost 
erodată de apele Oceanului Atlantic. 

In încheierea raportului grupului 
de cercetători condus de Peter 
Schultz se estimează că studiile 
viitoare asupra asteroizilor se vor 
dovedi foarte folositoare în viitor pen- 
tru înţelegerea unor fenomene 
naturale, precum El Niño sau erupțiile 
vulcanice, care şi ele, la rândul lor, 
produc modificări ale climei. 

ACTUALITAȚI INTERNAȚIONALE 


Preayii Wright 


ZBOARA ACUM PE INTERNET 


Orville şi Wilbur Wright nu au absolvit niciodată liceul. Cu toate acestea, celor doi mecanici din Ohio (SUA), 
care se ocupau de repararea bicicletelor stricate ale localnicilor, puţin le-a păsat de prejudecățile oamenilor 
de ştiinţă ai epocii şi au continuat să viseze că vor zbura cândva. 


A ncepând din luna decembrie, 
d spiritul fraților Wright va zbura din 
nou, de data aceasta pe Internet, 
prin intermediul unei expoziţii de 
imagini digitale ce nu au fost văzute 
vreodată de public. Imaginile repre- 
zintă cărţi, unelte, schiţe şi chiar 
calcule făcute pe tapet de fraţii 
Wright, umili pionieri ai zborului. 

Expoziţia, numită “Aripile inspi- 
raţiei”, sponsorizată de Institutul Fran- 
klin din Philadelphia (SUA), se 
concentrează asupra evenimentelor 
petrecute între anii 1896 şi 1903, 
perioadă în care băieţii unui cleric din 
Middlewest, pasionaţi de zbor, au 
schimbat lumea. 

Institutul Franklin a lansat oficial 
expoziția la adresa de Internet 
www.fi.edu/flights, cu ocazia celei de 
a 95-a aniversări a primului zbor al 
fraţilor Wright, care a avut loc la 17 
decembrie 1903, ora 10.35, într-o 
regiune nisipoasă şi bătută de vânturi 
de lângă Kitty Hawk, Carolina de 


Nord. În acea zi, Orville Wright a reu- 
şit să zboare cu aparatul Flyer | timp 
de 12 secunde, la o înălţime de 3-4 
metri de sol, după ce a fost lansat cu 
ajutorul unei catapulte. 

Karen Elinich, director pentru 
programe tehnice la Institutul Franklin 
afirma la lansarea acestei expoziţii: 
“Oamenii nu realizează că Orville şi 
Wilbur Wright nu erau decât nişte pa- 
sionaţi ai zborului, fără o pregătire 
ştiinţifică. Atunci când le priveşti mun- 
ca, îi vezi transformându-se în oameni 
de ştiinţă, fapt de-a dreptul fascinant”. 

De fapt, expoziţia prezentată pe 
Internet ne arată cum fraţii Wright au 
modificat datele din tabelele întocmite 
de oameni de ştiinţă reputați, pentru a 
construi un avion care să zboare. Ei 
şi-au construit propriul tunel 
aerodinamic, propriul motor şi şi-au 
proiectat chiar şi elicea. Indrăzneala 
lor i-a inscris în istoria zborului şi i-a 
lansat într-o dispută cu Institutul 
Smithsonian, dispută ce a durat 

aproape 40 de ani, fapt ce l-a deter- 
minat pe ultimul frate supravieţuitor, 
Orville, să doneze colecţia de Wright 
Brother's Aeronautical Engineering 
Colection Institutului Franklin şi nu 
celor de la Smithsonian. 

Cum a debutat această dispută? 
Cu nouă zile înainte de primul zbor al 
fraţilor Wright, Samuel Langley, 
secretarul Institutului Smithsonian, 
după o mare campanie publicitară 
desfăşurată în presa vremii, a. 
prezentat publicului propriul său 
prototip de avion, dar a suferit o mare 
umilinţă pentru că aparatul său s-a 
prăbuşit în apele râului Potomac. 
Când s-a aflat că cei doi necunoscuţi 
din Dayton (Ohio) au reuşit acolo 
unde Langley a eşuat, cei de la 
Institutul Smithsonian nu numai că nu 
i-au felicitat, dar au şi afirmat că fraţii 
Wright nu au făcut altceva decât să 
calce pe urmele lui Samuel Langley. 

Thomas Crouch, director al 
Smithsonian's National Air and Space 
Museum a menţionat că mult timp 
după moartea lui Langley, survenită 
în 1906, a fost continuată campania 
împotriva fraţilor Wright. Următorul 
episod major al disputei l-a avut la 
rampă pe un protejat al lui Langley, 
care a devenit succesorul în funcţie al 
acestuia, şi care s-a folosit de o 
invenţie aflată sub patentul fraţilor 
Wright, pentru a reconstrui avionul lui 
Langley, făcându-l astfel să zboare. 

Abia în 1942 Institutul Smithsonian 
a cerut scuze în mod public lui Orville 
Wright şi s-a admis oficial că fraţii 
Wright au fost primii care au zburat cu 
un aparat mai greu decât aerul. După 
stingerea acestei controverse, 
Institutul Smithsonian a primit, la 17 
decembrie 1948, aparatul construit în 
1903 de cei doi fraţi, dar restul 
colecţiei a revenit Institutului Franklin, 
care a recunoscut mai devreme 
meritele celor doi fraţi. 


Pagini realizate de 
COLETA VOIN 


ISTORIA TEHNICII 


DIN TEHNOLOGIILE 
EVULUI MEDIU 


Noi, modemii, avem tendinţa de a privi cu o infinită 
superioritate către cei din vechime. Ni se pare că 
revoluţia tehnologică din ultimii 200 de ani nu-şi are 
egal în istorie. Şi totuşi... Piramidele ne contrazic, 
apeductele romane, despre care se vorbeşte prea 
puţin, ne contrazic, minunatele construcții din Evul 
Mediu ne contrazic... lată de ce ne propunem să 
inițiem în paginile revistei noastre o istorie a tehnicii, 
în care vom încerca să surprindem aspectele mai 
spectaculoase ale acesteia. De pildă, ştiaţi că în 
Evul Mediu existau maşini de asediu capabile să 
lanseze la mare distanță proiectile care cântăreau 
mai mult de o tonă? 

rtileria a apărut cu mult timp înainte de apariţia 
A prafului de puşcă. O gamă foarte diversificată de 

maşini de asediu era capabilă, încă din antichitate, 
să fărâmițeze cele mai rezistente ziduri de cetate. In acest 
domeniu, romanii, cu pragmatismul lor, erau lideri de 
necontestat (ar fi poate interesant să vedem care a fost rolul 
inginerilor la făurirea Imperiului Roman). Ei au perfecţionat 
o serie de maşini de asediu, cum ar fi catapulta şi balista, 
care transformau energia potenţială stocată prin deformarea 
elastică a unui arc, capabile să ducă la bun sfârşit asediile 
cetăților celor mai înverşunaţi duşmani. Totuşi se pare că 
eficienţa lor lăsa uneori de dorit, un proiectil de 20 kg 
neputând să producă prea mari stricăciuni unei cetăţi 
construite după toate regulile artei militare. 

În acest timp în China, unde altundeva decât în China, 
apăruse deja o maşină de asediu uluitoare,-care depăşea 
orice imaginaţie. Ea era capabilă să lanseze proiectile de o 
tonă la mai mult de o sută de metri. Preluată de mongoli, 
ea şi-a adus o contribuţie însemnată în făurirea celui mai 
mare imperiu cunoscut în istorie, iar prin secolul al VI-lea 
al erei noastre, prin intermediul arabilor, ea pătrunde şi în 


Primele catapulte 
perfecţionate erau 
acționate de echipe 

+ alcătuite din până la 

, 250 de oameni, 

care trăgeau de 

brațul scurt al 
catapultei prin 
intermediul unor 
frânghii. Bătaia 

depăşea 100 m. 


Europa. Această ciudată catapultă, fără element elastic, a 
impus mari modificări ale strategiilor defensive. Dar despre 
aceasta vom vorbi cu o altă ocazie. Acum trebuie să 


ridicăm vălul misterului, deci... 


Introducerea contragreutăţii a dus la creşterea puterii 
catapultei. Eliminarea frânghiilor a mai permis realizarea 
unei inovaţii: plasarea sub postamentul catapultei a unui 
canal de ghidare care a dus la creşterea preciziei tirului, 
Praştia era legată de catapultă cu un capăt, iar cu celălalt e 
era fixată de un cârlig. Atunci când braţul catapultei-“ 
atingea un anumit unghi, proiectilul era lansat. Alegerea 
optimă a formei cârligului şi a lungimii praştiei ducea la 
obținerea unor performanţe optime. 


contragreutate fixă 

contragreutate articulată 


Contragreutatea articulată duce la creşterea bătăii, printr-un 
transfer de energie mai eficient. În plus, datorită inerției, ea va 
frâna braţul catapultei în ultima parte a traiectoriei, absorbind 


reculul şi făcând inutilă repoziționarea catapultei după fiecare tir. 
O îmbunătăţire suplimentară este realizată prin ridicarea iniţială 
a contragreutăţii, rezultând o energie potențială inițială mai mare 
(imaginea de jos). 


contragreutate 
articulată ridicată 


Cum funcționa...? 


Ca orice mare realizare din vechime, principiul ei este 
deosebit de simplu. O pârghie se roteşte în jurul unui ax, 
care, la rândul lui, o împarte în două braţe inegale. Braţul 
lung se termina cu o praştie, semăna cu cea folosită de 
David în lupta sa cu Goliath, doar că era mult mai mare. 
Pe braţul scurt se aplica o anumită forţă. Din acest punct 
de vedere putem identifica trei tipuri de catapulte: 
catapultă cu contragreutate, cu tracţiune umană şi maşini 
hibride, care foloseau atât contragreutăţi, cât şi tracţiunea 
umană (credem că figurile care însoțesc acest articol sunt 
suficient de lămuritoare). 

Cele mai puternice maşini erau cele cu contragreutăţi. 
Acestea erau plasate într-o ladă aşezată pe braţul scurt al 
catapultei şi puteau cântări câteva zeci de tone! Proiec- 
tilele erau şi ele pe măsură: de la 200 kg la 1 t! Să amin- 
tim, în trecere, că o replică modernă a unei asemenea ca- 
tapulte, lungă de 18 m, a putut lansa un automobil la o 
distanță de 80 m, cu ajutorul unei contragreutăţi de 30 t. 

Un Salon al Ingeniozității medievale 


Nu trebuie să credem că europenii nu şi-au adus nici o 
contribuţie în perfecţionarea acestei maşini de luptă. Ei au 
găsit de-a lungul timpului diferite mijloace pentru creşterea 
randamentului. La început nu au făcut altceva decât să 
mărească dimensiunile catapultei, dar, cum toate lucrurile 
au limită, au constatat că nu au la dispoziţie materiale 
suficient de rezistente. Aşa că au fost nevoiţi să treacă la 
subtilităţi. Mai întâi au modificat lungimea praştiei şi forma 
cârligului de fixare. Ei înţeleseseră că pot obţine bătaie 
maximă, atunci când traiectoria iniţială a proiectilului face 
un unghi de 45* cu verticala. De asemenea, au mai con- 
statat că bătaia creşte, atunci când reuşim să transferăm 
maximum de energie potenţială către masa lansată. Prin 
încercări repetate (căci pe acea vreme matematica şi fizica 
făceau primii paşi), ei au găsit soluţia optimă. Aceasta era 
calea simplă şi, oarecum, lipsită de subtilitate. Mai exista o 
îmbunătăţire, privitoare la contragreutate, pe care la un 
moment dat am dorit să o oferim ca temă pentru unul din 
concursurile noastre. Dar nerăbdarea de a vă prezenta 
una dintre frumoasele soluţii tehnice ale inginerilor din 
faimosul “ev întunecat” ne face să prezentăm acum 
“catapulta catapultelor”. Este vorba de utilizarea contra- 
greutăţii articulate. În momentul armării, contragreutatea, 
fixată într-un fel de balama, face un anumit unghi cu braţul 
catapultei. Atunci când braţul era eliberat, distanţa dintre 
centrul de greutate al contragreutăţii şi axul catapultei se 
modifică pe parcursul mişcării, ceea ce duce la un transfer 
de energie mai eficient. Rezultă o creştere a bătăii. Dar 
aceasta nu este totul. Ca pentru orice armă de artilerie, un 
parametru foarte important este cadenţa de tragere. In 
variantele anterioare, în momentul lansării proiectilului, se 
producea un recul puternic, care scotea catapulta din poziţia 
de tragere. Acelaşi recul impunea realizarea unor posta- 
mente, relativ sofisticate, capabije să absoarbă şocul produs 
în urma lansării. Mai mult decât atât, sistemul era astfel rea- 
lizat, încât braţul catapultei să se oprească în poziţie verti- 
cală, imediat după tragere. Utilizarea contragreutăţii articu- 
late a permis preluarea de către aceasta a unei părţi din re- 
cul. Rezultatul? Creşterea preciziei şi a cadenţei tragerii. Un 
experiment efectuat de Muzeul Falster Minder din Danemar- 
ca a demonstrat, cu o replică a unei asemenea catapulte, 
că putea plasa loviturile la o distanţă de 180 m, într-un 
pătrat cu latura de 6 m. O precizie demnă de invidiat! 


Transfer tehnologic medieval 


Principiul catapultei de care am vorbit mai sus şi-a găsit 
puţine aplicaţii în scopuri civile. Totuşi... să nu uităm 
instrumentele de măsurare a timpului. Observarea 
regularităţii mişcărilor catapultei a dus la ideea utilizării 
pendulelor în domeniul ceasornicăriei. Chiar dacă acesta 
este asociat în general cu epoca lui Galilei şi Huygens, 
regulatorul pendular pare să fi fost inventat de ceasorni- 
carii italieni apropiaţi de Leonardo da Vinci. Acesta a spus 
explicit că unele dintre maşinile de luptă pe care le-a 
proiectat ar putea servi ca instrumente de măsură a 
timpului. Desenele sale reprezentau, de exemplu, o 
articulaţie dintre axul şi greutatea unui pendul, foarte 
asemănătoare cu cea utilizată la catapultele perfecţionate. 

Nu mai avem spaţiu, aşa că ne vom opri deocamdată 
aici. In schimb, vă promitem că vom mai reveni asupra 
tehnologiilor celor din vechime. i 


CRISTIAN ROMÂN 


| ASTRONOMIE | 


ŞI ûn aces? an vom ayea 


Anul trecut am fost defavorizați de soartă şi nu am putut urmări, în adevărata sa splendoare, spectacolul 
oferit de curentul Leonidelor. În schimb, în acest an, el va putea fi urmărit în condiții optime şi din țara 


2 n Ştiinţă şi tehnică 11/1998 s-a 
ÎI anuntat că la data de 18 noiembrie 
ÎI 1998 îşi va face apariţia curentul 
meteoritic al Leonidelor. Denumirea 
de curent meteoritic este 
atribuită unui grup de particule, 
alcătuite din praf şi mici 
fragmente de rocă, răspândite, 
la intervale de kilometri, pe o 
orbită circumsolară ce intersec- 
tează planul eclipticii (planul 
orbitei Pământului), formând un 
veritabil “torent de nisip”, în 
care densitatea medie estimată 
este de 0,8 g/cm3. Atunci când 
Pământul, în mişcarea sa de 
revoluţie, se apropie de “matca 
râului”, adică ajunge în 
apropierea respectivului curent 
meteoritic, particulele acestuia 
pătrund în atmosfera terestră 
cu o viteză de 71 km/s şi, în 
urma frecării cu aerul, se în- 
cing, devenind incandescente şi 
producând astfel efecte lu- 
minoase deosebit de spectacu- 
loase, cunoscute în popor sub 
denumirea de “ploi de stele”. În 
prezent, denumirea “moderni- 
zată” a termenului este de 
“ploaie de meteoriți”. Micile 
fragmente, având traiectorii 
paralele, pătrund în atmosfera 
terestră, ele fiind văzute de la 
sol, datorită efectului de per- 
spectivă, cu traiectorii diver- 
gente ce pornesc dintr-un sin- 
gur punct, numit radiant. Denu- 
mirea radiantului este împrumu- 
tată de la cea a constelaţiei, 
sau a stelei, în direcţia căreia 
se află radiantul. 

Curentul “Leonide”, aflat în 
dreptul constelaţiei Leul, este 
anunţat în fiecare an ca având 


noastră, asta dacă cerul va fi senin. 


perioada de activitate între 14 şi 21 | cu trei ani şi este legată de trecerea la 
noiembrie cu maximumul în jurul datei | periheliu a cometei 55P/Tempel-Tuttle, 
de 18 noiembrie. Creşterea activităţii | care are o perioadă de revoluţie de 
acestui curent a fost observată în urmă | 33,25 de ani şi o orbită înclinată cu 17* 
faţă de planul orbitei Pămân- 
tului. Pentru anul acesta, după 
reobservarea cometei la 4 
martie 1997, a fost anticipată (şi 
ulterior chiar observată) o 
veritabilă “furtună de meteoriți” 
(peste 100 000 meteoriţi/oră), cu 
magnitudini ce au depăşit -6 + 
-9. Cometa a trecut prin pe- 
riheliu în luna februarie 1997. 

Dar nu la fiecare 33,25 ani au 
loc astfel de “ploi torențiale”. 
Anterior, acest curent a mai 
provocat mari “furtuni” doar în 
anii 1799, 1833 şi 1966. “Fur- 
tuni” similare sunt aşteptate şi la 
următoarele reveniri ale curen- 
tului, la 18 noiembrie 1999 
(maximumul chiar deasupra 
Europei) şi 17 noiembrie 2000, 
după unii autori maximumul din 
anul 1999 fiind superior celui din 
anul trecut. 

În luna noiembrie, constelația 
Leul, implicit radiantul, răsare în 
România după miezul nopţii. 
Durata maximumului este destul 
de limitată, nedepăşind cu totul 
câteva ore, iar maximumul abso- 
lut durează aproximativ o oră. 
Anul trecut zona optimă a fost 
situată deasupra estului Asiei, 
dar fenomenul s-a văzut admi- 
rabil şi din ţara noastră, evident 
acolo unde condiţiile meteorolo- 
gice şi cele de iluminare au fost 
corespunzătoare. Din relatările 
domnului Valentin Grigore, 
preşedintele Societăţii Astrono- 
mice Române de Meteori (So- 
cietate a cărei filială bucu- 

- ae E a e 1: ma 
reşteană are sediul chiar la Obser- 
vatorul Astronomic “Amiral Vasile 
Urseanu”), care a urmărit în dimineaţa 
zilei de 17 noiembrie (mai exact, ime- 
diat după miezul nopţii) fenomenul de 
pe platoul de lângă oraşul Târgovişte, 
unde are loc Tabăra naţională anuală 
de urmărire a Perseidelor, spectacolul 
a fost fascinant, ca o explozie ce 
împrăştia pe tot cerul stropi de stele. 

Pe lângă deosebita spectaculo- 
zitate a unei astfel de “întâlniri”, ce 
trezeşte o emoție deosebită locuitorilor 
Terrei, specialiştii în tehnică spaţială au 
toate motivele ca în astfel de situaţii să 
devină îngrijoraţi şi să ia măsuri de 
protecţie împotriva “uraganului”. In pre- 
zent se află în activitate peste 500 de 
sateliți artificiali activi, ce orbitează 
Terra, şi care pot fi iremediabil dete- 
rioraţi în urma unui astfel de impact. În 
cazul Telescopului Spaţial Hubble, 
acesta a trebuit să fie rotit astfel ca 
profilul expus direct “ploii” să fie unul 
mai puţin vulnerabil. 

Evident, pe Pământ, fenomenul nu 
are nici un fel de urmări, ceea ce însă 
nu i-a împiedicat pe unii locuitori să intre 
în panică. În anul 1900, de pildă, an 
când de altfel “ploaia” s-a manifestat 
extrem de anemic, unele persoane din 
zona Golfului Hudson din Canada, 
unde se anticipa zona de maximum, 
deveniseră extrem de neliniştite. 

Oricum, cine a ratat sau va rata 
anul viitor sau în anul 2000 şansa 
urmăririi “furtunii” de meteoriți nu va 
mai avea aceeaşi posibilitate decât 
peste alţi 33 de ani. Perturbaţiile pla- 
netei Jupiter vor modifica în anul 2029 
orbita cometei, când aceasta, departe 
de Pământ, se va afla în preajma gi- 
gantului Sistemului Solar, iar în anii 
2098 şi 2131 “torentul de nisip” nu se 
va mai afla în preajma Pământului. 


Dr. HARALD ALEXANDRESCU 

Gurenpii anstooriei 


Spaţiul interplanetar este străbătut de miliarde de corpuri meteoritice, ale 
căror dimensiuni variază de la ordinul micronilor la cel al kilometrilor. Unele 
dintre acestea străbat singure cosmosul, pe orbite de obicei circumsolare, 
fiind corpuri meteoritice sporadice. Altele fac parte din uriaşi nori de corpuri 
meteoritice, formând curenţii meteoritici. Orbitele acestora pot fi 
asemănătoare cu cea a Pământului, curenţii străbătându-le în 1-3 ani, 
excentrice (afeliul găsindu-se dicolo de Jupiter), având o perioadă de 
revoluţie de câteva zeci de ani sau circulare de rază mare, cu o perioadă 
de revoluţie de 5-15 ani. 

Atunci când Pământul întâlneşte un asemenea curent au loc adevărate 
“ploi de stele”. Fenomenul luminos, meteorul, caracteristic oricărui corp 
metoritic ce pătrunde în atmosfera terestră, se datoreză arderii şi volatilizării 
complete prin frecare cu păturile superioare ale atmosferei. Din această 
cauză meteorii se observă ca nişte dâre luminoase, uneori foarte 
strălucitoare. Dacă dimensiunile meteoritului (cum mai este numit corpul 
meteoric) sunt suficient de mari, acesta nu se va volatiliza complet şi va 
ajunge la suprafaţa Pământului, deşi, la traversarea atmosferei, el pierde 
prin ardere o bună parte din masa sa. Fenomenul luminos care însoţeşte 
căderea unui meteorit pe Pământ se numeşte bolid. Cantitatea de materie 
meteorică ce ajunge zilnic pe Pământ se estimează că este de ordinul 
tonelor. 

În cazul curenților meteorici, dătorită traiectoriilor paralele ale corpurilor 
ce pătrund în atmosferă şi ca urmare a efectului de perspectivă (similar 
celui datorită căruia avem, de exemplu, impresia că şinele - paralele - ale 
unei căi ferate par să se întâlnească în zare), dârele luminoase ale 
meteorilor par a avea o origine comună pe bolta cerească, un punct de 
plecare numit radiant. Denumirea radiantului este împrumutată de la cea a 
constelaţiei (sau a stelei) în care se află acesta. 

Originea curenților meteorici este în mod sigur cometară. Primul care a 
precizat legătura dintre comete şi curenţii meteorici a fost astronomul italian 
G. Schiaparelli, care a arătat prin calcul că Perseidele au aceeaşi orbită ca 
şi cometa Swift-Tuttle 1862 III. Astfel, de regulă, curenţii apar prin 
dezintegrarea, totală sau parţială, a nucleelor cometare, aceştia având în 
final aproape aceleaşi orbite ca şi cometele din care au provenit. Este 
posibil ca şi ciocnirile dintre asteroizi sau dintre asteroizi şi comete sau 
unele erupții puternice de pe planetele gigant să fie surse ale apariţiei 
curenților meteorici, dar aceste ipoteze nu sunt confirmate încă. 


Orbita Pământului 


Curentul Leonidelor se deplasează în sens contrar celui al 
Pământului. El parcurge orbita cometei 55P/Tempel-Tuttle, 
care are o perioadă de revoluție de 33,25 de ani şi o orbită 
înclinată cu 17° faţă de planul orbitei terestre. 


ARHEOLOGIE | 


y ei 
W A EDS 


rheologul Jeannine Davis- 

Kimball, de la Berkeley, Cali- 

fornia, conduce din anul 1995 
o campanie de săpături ale unei 
echipe americano-ruse la Pokrovka, în 
nordul Kazahstanului. La început, 
nimeni nu se aştepta la o 
asemenea descoperire, însă 4 
trei ani mai târziu arheologii + 
găsiseră deja 147 de tumuli. | 
După explorarea acestora, 
specialiştii au ajuns la con- 
cluzia că ele aparţin unor 
triburi indo-europene, sar- 
maţii, care au trecut prin 
Pokrovka în secolele al VI- 
lea şi al IV-lea î.e.n., res- 
pectiv al IV-lea şi al II-lea 
î.e.n. 

Mormintele conţin rămăşi- 
tele pământeşti ale războinicilor 
şi soțiilor acestora, împodobite 
uneori cu bijuterii minunate. In %3 
alte morminte se află doar schelete 
ale unor femei robuste - aveau, în 
medie, 1,68 m înălţime - alături de 
care au fost găsite arme, atribute 
rezervate de obicei bărbaţilor. Este 
vorba despre vârfuri de săgeți din 
bronz, pumnale scurte şi săbii lungi, 
ale căror mânere erau mai mici decât 
cele ale altor arme datând din 
aceeaşi epocă. Unul dintre aceste 
morminte mai puţin obişnuite conţinea 
rămăşiţele pământeşti ale unei tinere 
de paisprezece ani, alături de care au 
fost descoperite numeroase vârfuri de 
săgeți. Studierea scheletului a arătat că 
oasele picioarelor tinerei sunt arcuite, 
ceea ce însemna că, probabil, practica 
încă de la cea mai fragedă vârstă 
călăria şi poate că era antrenată să 
lupte călare. 

Se pare că în aceste triburi noma- 
de unele femei deveneau soții şi 
mame, însă altele învățau meşteşu- 

gul armelor. În acest caz, puteau 
spera să devină preotese sau 
chiar... zeițe. Această organizare 
socială apropiată matriarhatului 
seamănă cu cea a nomazilor de 
astăzi din Asia Centrală. 
Pot fi oare atribuite aceste 
morminte ale unor femei război- 
nice scoase la lumină de săpătu- 


rile arheologice din Kazahstan cele- 
brelor amazoane? 

Jeannine Davis-Kimball nu crede 
că femeile sarmaților pot fi asimilate 


amazoa- 
nelor. Mai 
întâi, tu- 
mulii se 
află prea 

departe de Marea Neagră, la 
mai mult de 2 000 km de locul în care 
istoricul grec Herodot situa lupta dintre 
amazoane şi eroul Herakles. Apoi, 
nimic nu indică faptul că războinicele 
din tribul sarmaților se comportau 
precum legendarele amazoane. 
După părerea arheologului Jeannine 
Davis-Kimball, ele luptau doar când 
nu aveau încotro, preferând să galo- 
peze libere în stepă. 

Alte triburi asiatice, mai vechi, 
cum au fost cimerienii, au invadat 
Frigia. In această ţară situa Homer 
amazoanele în jurul secolului al VIII- 
lea î.e.n. Întrucât obiceiurile cimerie- 
nilor semănau cu cele ale sarmaților, 
este posibil ca mitul amazoanelor să 
fi apărut în urma trecerii acestora. 
Impresionaţi de femeile cimerienilor, 
care călăreau şi ştiau să mânuiască 
armele, elenii, cu imaginaţia lor 
bogată, au inventat amazoanele. 

Legendă sau adevăr? 


Grecii credeau că amazoanele au pătruns în Asia 


Mică înaintea războiului Troiei (secolul al XIV-lea î.e.n.), 
adică cu mult înainte de Homer, care, în secolul 

VIII î.e.n., a preluat numeroase legende 
referitoare la ele. Anticii povestesc 
despre nişte femei barbare ce locuiau 
la hotarele lumii cunoscute de ei. Nu 
ştiau să cultive pământul şi se 
hrăneau numai cu carne; nu se 
căsătoreau; mutilau băieții 
pentru a-i face neputincioşi în 
luptă; tăiau sânul drept al 
fetelor pentru a trage mai bine 
cu arcul; ştiau să călărească, 
să vâneze şi să se lupte. 
Primul care le-a înfruntat şi 
învins a fost eroul Herakles. El 
a reuşit să fure centura 
Hyppolitei, una dintre reginele ` 
amazoanelor. În Iliada, Homer 
descrie cum o altă regină a ama- 
zoanelor,  Penthesileea, aliata 
troienilor, a fost ucisă de Ahile. Pictorii şi 
sculptorii îi înfăţişează pe eroii Eladei în 
luptă cu amazoanele; mai mult de 1 000 de 
ilustrări ale acestei teme figurează pe vase sau 
basoreliefuri, peste tot în lume, de la începutul secolului al 
VI-lea până în ultimii ani ai Imperiului Roman. 

Herodot din Halicarnas (484 - 425 î.e.n.) vorbeşte 
despre ele în Istoriile 
sale. El recunoaşte că a 
aflat lucrurile pe care le 
ştie despre sarmaţi de la 
negustorii din colonia 
greacă Olbia, aflată la 
gurile Niprului. „Părintele 
istoriei“ a consacrat 
capitolul 20 din cartea | 
şi jumătate din cartea a 
IV-a sciţilor, denumire 
generică ce desemnea- 
ză mai multe populaţii ce 
trăiau în teritoriul cuprins 
între stepele Asiei Cen- 
trale şi Dunăre: massa- 
geții, thyssageţii, sarma- 
tii, agatârşii, geții etc. 
Amazoanele făceau par- 
te dintr-un trib de nomazi 
ce practicau poliandria 
(căsătoria unei femei cu 
mai mulţi bărbaţi). La 
începutul secolului al 
VIII-lea, spune Herodot, 

amazoanele trăiau alături de cimerieni pe țărmurile Mării 
de Azov. În secolul al VI-lea î.e.n., o regină a ama- 
zoanelor, Tomyra, aflată în fruntea massageţilor, a 
înfrânt armatele persane ale lui Cirus cel 
Mare, iar la jumătatea secolului al V-lea, 
chiar în vremea lui Herodot, amazoa- 
nele - soțiile sarmaților - vânau 
călare şi luptau cu arcul şi securea 
la nord de Marea Caspică, dar şi 
în valea Prutului, unde ajun- 
seseră la acea dată agatârşii. 
Autorii antici de după Hero- 
dot au văzut amazoane peste 
tot unde femeile îşi însoțeau 
bărbaţii la luptă sau pur şi 
simplu călăreau. Arrianus (95 
- 175 î.e.n.) afirmă că soldaţii 
lui Alexandru cel Mare erau 
convinşi, la începutul secolului 
al IV-lea, că le-au întâlnit pe 
țărmurile Mării Caspice. În anul 
60, relatează Appianus (100 - 
162 e.n.), în timpul campaniei 
lui Pompei împotriva regelui 
Pontului, Mithridate al VI-lea 
Eupator, romanii le-au întâlnit la 
poalele Munţilor Caucaz: „s-au 
găsit numeroase femei printre 
ostatici şi prizonieri (...) se pare 
că erau amazoane“. Dar nu toți 
erau convinşi că există. Spre deosebire de Diodor din 
Sicilia (80 - 21 î.e.n.), care vorbeşte de amazoanele din 
Atlas, Strabon (62 î.e.n. - 19 e.n.) nu dă crezare 
legendelor care circulau pe seama lor. 

In veacurile următoare, numeroşi călători, misionari, 
ambasadori etc. au relatat că au întâlnit, în locurile în care 
textele anticilor îi menţionează pe sciți, geţi, sarmaţi sau 
saci, femei trăind în grupuri, călărind şi luptând ca bărbaţii. 
Descoperirile arheologice au confirmat şi ele cele scrise 
de Herodot despre sciți. Tumulii cercetaţi în Ucraina de 
sud şi Rusia sunt mărturii ale rolului deţinut de femei în 
viaţa sarmaților. Se prea poate ca legenda să conţină un 
sâmbure de adevăr. Amazoanele, cred unii specialişti, 
aparţineau unui trib originar din nordul Caucazului. Acest 
trib a atacat în numeroase rânduri Asia Mică, poate în 
îndepărtatul șecol al XIV-lea, apoi în secolul al VIII-lea 
î.e.n. S-au amestecat ulterior cu sarmaţii şi sacii din ba- 
zinele fluviilor Volga şi Ural, cărora le-au transmis o parte 
din tradiţiile lor - între altele, locul preponderent ocupat de 
femei în societate, vânătoarea şi creşterea animalelor. 


LIA DECEI 


i AŞ 


Născut în anul 1946, în comuna Sascut, 

in exclusivitate 


Expediţiile efectuate de Teodor Gheorghe Negoiță au adus informații extrem de utile 
privind poluarea şi radioactivitatea în zonele polare, obținerea unor produse de tip 
concentrate alimentare utilizabile în condiții extreme, studiul solurilor reci şi a 
microorganismelor din zonele polare şi utilizarea lor în industrie. Ele au condus la noi 
descoperiri de peşteri în rocă şi gheaţă, e eei aey e name po ip ca 
unexplored - zone necălcate de om, pete albe -, determinări de cromatografie pe 
vegetația arctică în premieră mondială, determinări de ozon şi participare la cercetări 
oceanografice în Antarctica, precum şi o multitudine de informaţii privind biochimia, 
geografia, ecologia şi rezistența omului în condiții de izolare. Teodor Gh. Negoiţă publică 
pe această temă numeroase studii şi relatări în reviste de specialitate şi participă la 
conferințe intemaţionale. Inserăm aici contribuţia deosebită pe care a avut-o dr. ing. 
Gheorghe Ştefanic în elaborarea unor lucrări ştiinţifice din cadrul cercetărilor polare 
româneşti, recunoscute în afara tări. 

Prin intermediul Centrului Român de Cercetări Polare, România participă astăzi 

prima dată efectiv la lucrările Tratatului Antarctic, semnat de țara noastră încă din 
1971. Teodor Gh. Negoiţă, alături de specialişti în domeniul mediului din Anglia, Țările 
Nordice, Argentina, Australia, SUA şi Noua Zeelandă lucrează, în prezent, în cadrul 
proiectului de stabilire a direcțiilor de evaluare a impactului asupra mediului în Antarctica. 

Înfăţişăm amploarea cercetărilor sale, inserând principalele expediţii realizate de 
cunoscutul explorator. 

J Insula Spitsbergen - Nordenskiöld Land (1990) 

Insula Spitsbergen - Biinsow şi Sabine Land (1991) 

Nordul extrem al Canadei, Insula Bylot şi Baffin (1992) 

Insula Spitsbergen - Sabine Land (1994) 

Nord-vestul Groenlandei (1994) 

Insula Spitsbergen şi nord-estul Groenlandei (singur, 1995) 

Participant la expediţia rusă spre Polul Nord (1995, performanță românească) 
Insula Spitsbergen -partea central-vestică (1996) 

Insula Spitsbergen (Arhipelagul Svalbard) - Țara lui Oscar al II-lea (singur, 1997) 
Participă la cea de-a 43-a expediţie rusă în Antarctica, la bordul spărgătorului de 
gheaţă „Academik Fedorov“ - 5 ianuanie-15 iunie 1998, parcurgând 12 000 de 
kilometri de-a lungul coastelor antarctice şi pătrunzând în şase puncte în interiorul 
continentului alb 


a TE ăla Re fisa dea ja 

e două zile m-am despărţit de cei dragi de-acasă. La 
D Moscova intru ultimul la viza paşapoartelor. Mă trec 

sudorile cu pufoaica pe mine. Ambele mâini îmi sunt 
ocupate. Administratorul Ambasadei Române îmi ia rucsacul, 
schiurile şi cele două genţi care îmi rupeau mâinile. Pentru o 
plecare de şase luni, oricine ar fi tentat să ia cât mai multe. In 
cabinetul mare al domnului ambasador lon Diaconu discutăm 
ultimele noutăţi ale Programului Român de Cercetări Polare. 
Mă bucură să întâlnesc un ambasador, într-un colos cum este 
Rusia, cu care să tratez, să căutăm variante pentru o viitoare 
stațiune polară românească în Antarctica. Fulgi de nea se 
strecoară printre ramurile plopilor şi brazilor din grădină, într-o 
melancolie pe care o mai găseşti, în aceste zile, după Anul 
Nou, numai în satele noastre îndepărtate de la munte. 

Şapte ore călătoresc într-un tren civilizat, dar şi piperat ca 
preţ, care mă duce la St. Petersburg. Un coleg de la Russian 
Antarctic Expedition, uitând de lapovița agasantă, caută să mă 
introducă în oraşul imperial. Bulevardele sunt luminate feeric, 
centrul, Ermitajul, Neva; în fuga maşinii ajungem, în cele din 
urmă, în port, unde oprim la scara vaporului. lată spărgătorul de 
gheaţă „Akademik Fedorov“! 

Pentu prima dată urc pe un vapor pentru o călătorie atât de 
lungă. Mi s-a rezervat un pat într-o cabină la nivelul cinci, o încă- 


pere de 4/3 m, un refugiu cald, departe de frig şi furia valurilor. 

Dimineața suntem adunați toți pentru un instructaj în sala 
de conferințe a Institutului Arctic şi Antarctic Rus. Directorul 
Valeri Lukin vorbeşte degajat şi ne prezintă în mod amănunțit 
planul expediției. Urmează să lucrez în Laboratorul de 
oceanografie al vasului, iar în zonele în care voi pătrunde în 
Antarctica să recoltez probe de sol, gheaţă, apă din lacuri şi 
din mare, zăpadă şi vegetaţie, pentru continuarea celor patru 
direcţii de cercetare derulate în cadrul Ministerului Cercetării 
şi Tehnologiei, de data aceasta fiind vorba de Programul 
Românesc Antarctic. 

Se continuă încărcarea diverselor materiale, alimente, 
combustibil, aparatură. Forfota de pe navă este în creştere. 
Elicopterele care ne vor însoţi au sosit pe puntea vasului. In 
sfârşit, se va pleca! Cei dragi coboară de pe vas. O sirenă 
prelungă şi vasul se desprinde de țărm. Este ora 1 şi 15 
noaptea. Vaporul ia viteză. Ne însoțesc sloiuri de gheaţă şi, pe 

În drum spre Ecuator. 


măsură ce ne îndepărtăm de St. Petersburg, ne cuprinde 
noaptea neagră. 

Cu toţii am aşteptat marea plecare spre sud, la mii de 
kilometri, unde ne cheamă întinderile veşnic albe. 

Vasul poartă numele lui J.K. Fedorov, care a fost un 
remarcabil cercetător, explorator polar şi academician. Nava 
are o lungime de 141,2 m, o lăţime de 23,5 m şi un tonaj de 
13 000 t. La bordul ei sunt instalate o mulţime de laboratoare. 
Echipamentele ştiinţifice permit efectuarea de cercetări în 
domeniile meteorologiei, oceanografiei, hidrochimiei, batime- 
triei, ecologiei şi studiului ghețţurilor. O instalaţie înlesneşte 
recoltarea de probe de apă de mare, de la o adâncime de 
până la 6 000 de m, pentru determinarea salinităţii, tempe- 
raturii, a silicaților şi oxigenului. Cu ajutorul senzorilor, înălţaţi 
în aer de un uriaş balon, se pot obţine date privind tempe- 
ratura, umiditatea, viteza şi direcția vântului, radiaţiile solare, 
vizibilitatea şi înălțimea plafonului de nori. De asemenea, 


Dam dia 
Festivitatea trecerii Ecuatorului. 

% că 


Insule înalte de-a lungul coastei Antarcticii. 


vasul este dotat cu o sală de computere, o cameră radio, un 
minispital pentru cercetări medicale şi intervenţii chirurgicale 
în caz de accidente, o cameră a motoarelor, o instalaţie 
ecologică pentru tratarea deşeurilor menajere, o sală de 
mese, o bibliotecă, o sală de sport, sistem video prin cablu, 
saună, o sală de conferințe şi două elicoptere. 

A doua zi se dă o alarmă pentru exerciţii în caz de 
scufundare a vasului. Toţi ieşim pe punte, îmbrăcaţi în 
jachetele de salvare, lângă bărcile destinate situaţiilor 
extreme. 

Marea Baltică devine tot mai capricioasă. De acum încolo 
devenim dependenţi de ea. După o zi şi o noapte suntem în 
portul Gdynia, din Polonia, unde ne vom aproviziona cu fructe 
şi alimente. k 

Prin canalul Kattegat pătrundem în Marea Nordului. In 
Canalul Mânecii, la orizont, apare țărmul înalt al Angliei, care 
se ridică asemenea unui parapet la marginea mării. Dăm 
ceasul înapoi cu o oră, după ce depăşim un alt meridian spre 
vest. Intrăm în Oceanul Atlantic, pe care o să-l „tăiem“ de la 
nord la sud. 

Golful Biscaya este mai puţin primitor. Vasul se înclină 
atât de mult, încât pe masa de lucru nu mai poți ţine nimic. 
Golful este renumit pentru cicloanele care se dezlănţuie şi fac 
viaţă grea vapoarelor. Am înfruntat furtuna câteva zile bune. 
Valurile atingeau peste zece metri înălțime. Marea nu mai era 
melancolică şi plină de vis. Era un infem. 

Un ocean liniştit ne-a întâmpinat când am intrat în culoarul 
dintre Insulele Canare şi Tenerife. Cel mai înalt punct al 
Insulelor Tenerife, un munte vulcanic de 3 718 m înălţime, se 
ridică monumental spre cer. Zărim un nor sub formă de elipsă, 
sub care se formează curenţi ascendenți putemici, ce pot pune 
în pericol avioane şi vapoare. Viteza navei a crescut, 15,7 mile 
nautice pe oră. Umiditatea aerului a sporit la 85%, iar 
temperatura aerului este de 20,7*C. In următoarea zi, trecem 
Tropicul de Nord. 

De câteva zile n-am mai zărit nici un vapor. Doar peşti 
zburători şi câte o grupă de delfini care însoțesc nava. 
Sărbătoarea trecerii Ecuatorului, botezul zeului Neptun, obicei 
al tuturor marinarilor care trec Ecuatorul, a înveselit şi a 
schimbat pentru câteva ore viaţa de pe vapor. Până la Ecuator 
am parcurs 5 377,6 mile nautice, aproape 10 000 km. Viteza 
navei a scăzut datorită creşterii vitezei curenților care vin din 
sud şi creşterii temperaturii în sala motoarelor. Următoarea zi 
ne întâmpină cu un cer închis, plumburiu. Curenţii sunt puţini 
mai reci, deşi temperatura aerului continuă să rămână în jur de 
27°C. Temperatura apei a urcat până la +28*C. 

Depăşim meridianul 0 şi continuăm drumul spre nord, 


trecând la 34 de mile de Insula Sf. Elena, unde şi-a trăit ulti- 
mele zile Napoleon Bonaparte. 

Un pescăruş solitar planează deasupra vaporului. Este de 
mărimea unuia de la Marea Neagră, alb cu penaj negru pe 
aripi şi pe spate. Numai că este atât de departe de uscat, la 
sute de kilometri. Intrăm într-o zonă unde peştii zburători 
trasează linii imaginare, zburând la un metru deasupra 
oceanului pentru a evita lăcomia peştilor răpitori. Grupuri nu- 
meroase sar din fața vaporului, planând o anumită distanţă cu 
aripile lor străvezii. Sunt singurele ființe care ne fac să 
credem că nu navigăm pe un ocean pustiu, lipsit de viaţă. 

O ceaţă deasă şi apoi o ploaie torențială închide cerul cu 
marea. O balenă ne salută, înotând maiestuos, liberă şi stă- 
până pe întregul ocean. lti dă sentimentul că lumea apelor 
este atât de primitoare! Datorită vânării intensive, aceste ma- 
mifere sunt atât de rare, încât par nişte ființe monumentale, 
pribege prin lume, greu să-şi mai găsească vreun loc. 

Vasul se opreşte pentru a testa instalaţia pe care o vom uti- 
liza în cercetările oceanografice. Aceasta este prevăzută cu un 
tablou electric, de unde acţionăm mişcarea unui tambur mare, 
pe care este înfăşurat un cablu de oţel. Prin intermediul lui 
coborim pe fundul oceanului o baterie sofisticată până la 5 400 
m adâncime, cifră care ne-a fost comunicată de Laboratorul 
de batimetrie, dotată cu un batimetru şi alte aparate cu care 
se măsoară adâncimea oceanului, completându-se lipsurile 
din cărţile existente pe întregul traseu al expediției noastre. 
Pe calculator se înregistrează datele transmise prin cablul 
coboritor: temperatură, electroconductibilitate, adâncime, 
număr de probe. 

Intre timp, pescarii au sporit recolta de calimari. Cu 
înfăţişarea pe care o au n-aş putea să-i mănânc, cu toate că 
sunt căutaţi atât de mult în restaurantele din Africa de Sud. 
Capul plin de tentacule, corpul lung şi neted, plin de sânge. 
Ceea ce m-ar atrage ar fi doar coada, care pare mai 
domestică. In rest, cu ochii pătrunzători printre tentaculele 
musculoase, care-i servesc la pipăit, la apucat prada şi, 
uneori, la deplasare, au o construcţie curioasă. 

Noaptea, la ora 4 şi 4 minute, trecem Tropicul Capricor- 
nului. În stânga avem coasta Namibiei. In câteva zile ne 
apropiem de Cape Town, un briliant al Africii şi cel mai impor- 
tant port al Republicii Africa de Sud. Suntem întâmpinați de 
albatroşi mari, cu aripi de un metru, care, împreună cu pisicile 
de mare, escortează parcă vaporul nostru. Soarele se ridică, 
învăluind cu raze aurii munţii tabulari Cape, iar o splendidă 
coastă de azur, cu plaje argintii, ne conduce la Capul Bunei 


Foto: T. Negoiţă 


La Capul Mabus. 

Drapelul românesc ridicat deasupra Staţiunii Polare Molodezhnaya. 


Speranţe, care a fost înconjurat pentru prima dată de navi- 
gatorul Bartolomeu Diaz în 1488. La vest, lăsăm în urmă Insu- 
la Robben, un simbol al Africii de Sud, insulă care a servit 
drept colonie pentru leproşi, pentru debilii mintali, iar, în ultima 
vreme, ca închisoare. Aici au fost aduși liderii politici din timpul 
luptei antiapartheid, timp de 19 ani fiind închis şi un nume 
faimos al Africii, actualul preşedinte Nelson Mandela. 

În drum spre sud, Oceanul Indian este parcurs de 
numeroase furtuni. Harta sinoptică, cea care indică datele 
primite prin satelit, arată că zona de furtună înaintează spre 
est. Depăşim „paralela 50 urlătoare“, unde apele reci ale 
Antarcticii se întâlnesc cu apele calde ale Oceanului Indian. 
Nava se pierde mai departe spre sud, prin urletele înfiorătoare 
ale valurilor. Vaporul se înclină când în faţă, când în spate şi 
se cutremură sub forţa năprasnică a talazurilor. 

In sfârşit, prima zăpadă spre Antarctica, primul viscol. Pe 
oceanul cenușiu, în afară de nava noastră, nu poți întâlni în 
această parte a globului pământesc nici un alt vapor. De 
regulă, expedițiile în Antarctica se fac în timpul verii australe. 
Navele celorlalte ţări, în prezent, se îndreaptă spre casă. Noi 
am intrat în Antarctica la începutul iernii. r 

O ceață deasă învăluie nava, ca o pânză de păianjen. In 
cabina de comandă sunt patru oameni în plus care privesc 
prin binoclu oceanul. Radarele uneori pot da greş în 
depistarea aisbergurilor. Eficiența lor maximă este în a 
detecta metal şi nu gheaţă. Un aisberg se poate ivi din senin. 

Vizibilitatea s-a redus sub o jumătate de kilometru. Avem 
o încredere mare în cele trei radare cu care este dotată nava, 
din moment ce viteza navei este aceeaşi - 14,0 mile nautice 
pe oră. Nu este indicat să ne apropiem prea mult de 
aisbergurile care se pot bascula. De aceea, ele sunt ocolite 
cu prudenţă în drumul nostru spre necunoscutul fascinant al 
întinderilor polare. 


In Țara Enderby 


La patru dimineața am fost lângă țărmul Antarcticii. Fulgi 
de zăpadă, ca nişte străfulgerări, dispar în întuneric. Cu al 
doilea zbor mă îndrept spre Staţiunea Molodezhnaya - 
„capitala“ staţiunilor ruseşti de cercetare în Antarctica. Din 
elicopter am avut o panoramă largă asupra promontoriilor de 
rocă pe care este amplasată staţiunea. Colaborarea mea la 
expediţia rusă a fost recunoscută prin faptul că la sosirea în 
stațiune, tricolorul românesc a fost arborat alături de steagul 
Rusiei şi de steagul Australiei. lată că în fața țării mele pot sta 
cu fruntea sus. Departe de ţară simţi că-ţi iubeşti mai mult pa- 
tria. Privind cum tricolorul nostru era înălțat pe catarg în imen- 
sitatea Antarcticii, simțeam ameţeala pe care ţi-o dau stelele. 

Decorul golfului, crestat în roci metamorfice de peste 4 
milioane de ani vechime, este tăiat de o vale largă plină de 
stânci care împarte aproape în două oaza în care este 
amplasată staţiunea, oaza fiind o fâşie lungă de rocă, 
neacoperită de gheaţă. In dreptul ei, calota îşi opreşte 
deplasarea spre mare. Gheaţa, fie că în parte se topeşte în 
timpul verii australe, alimentând salba de lacuri, de 30-50 m 
diametru, fie în cea mai mare parte se scurge spre ocean prin 
cele trei mari culoare glaciare care mărginesc staţiunea. 

In zona lacurilor, cât şi în alte puncte din interiorul Ţării 
Enderby, am început să lucrez cu o echipă de la Institutul 
Arctic şi Antarctic de la St. Petersburg, pentru a recolta probe 
de sol, vegetaţie, apă din lacuri, gheaţă şi zăpadă. Condiţiile 
şi metodele de recoltare au fost aceleaşi. De la bun început, 
am cerut să avem puncte de recoltare diferite pe întregul 
traseu al expediției noastre. Ei le aveau stabilite de către 
Institutul din St. Petersburg. Am mers în apropierea lor şi am 
recoltat numai de unde am considerat că ar fi util pentru noi. 
Am evitat astfel o eventuală suprapunere a rezultatelor, în 
cazul în care ele vor fi publicate. 

Fiind iarnă polară, condiţiile de lucru nu sunt atât de 
prielnice. Totul este îngheţat bocnă. Temperaturile înregis- 
trate în staţiunile de cercetare de pe coastă sunt de la 
aproximativ +6,8*C, temperatură maximă înregistrată în 
ianuarie, în mijlocul verii australe, până la o temperatură 
minimă de -40°C în mai şi august, pe coastă vorbind, şi mai 
rece în interiorul continentului, în perioada iernii, unde 
temperaturile scad sub -50*C. In iernile extreme, metalul 
poate suporta exfolierea, cherosenul se poate transforma în 
gelatină, plombele pot cădea din dinţi. Periculoase sunt rănile 
degerăturilor şi hipotermia, care sunt mereu prezente. 
Temperaturile au o variaţie uriaşă pe tot cuprinsul Antarcticii, 
de la +10*C (Peninsula Antarctică), pe coastă, în mijlocul 
verii, la -89,6*C, în 1983, cea mai scăzută temperatură 
înregistrată vreodată pe pământ, în Staţiunea Vostok, situată 
la 3 250 m deasupra nivelului mării. Cel mai înalt punct în 
Antarctica de Est este Domul Argus, situat la 4 030 m 
deasupra nivelului mării, unde poate fi mai frig. 

Plantele pe care le-am recoltat sunt sub formă de licheni, 
muşchi şi alge, iar microorganismele din sol se găsesc sub 
formă de bacterii şi fungi. Animalele sunt asociate cu 
comunităţile acestor plante. O floră mai dezvoltată se poate 
întâlni doar în Peninsula Antarctică. 

Cu toate că Antarctica poate fi considerată cel mai 
neprimitor pământ din lume, aici se găseşte o faună inte- 
resantă şi bogată. Păsările, focile, balenele dau viaţă şi fac 
din Antarctica un mare templu al naturii. Altfel, omul ar fi un 

În fața ghețarului de şelf Shalckleton. 


solitar în cel mai întins pustiu al planetei. In fiecare primăvară 
australă, care începe în luna octombrie, mai mult de 100 
milioane de păsări cuibăresc în jurul liniei de coastă a oazelor 
antarctice şi pe insulele care sunt de-a lungul țărmului. 
Acestea includ trei specii de pinguini, mai multe specii de 
petrel, skua, fulmari şi numeroşi pescăruşi. 

La marginea lacurilor întâlnim numeroase cuiburi ale 
marelui skua, pomornicul cum îi spun cercetătorii ruşi şi care 
iernează în Antarctica. Este considerat sanitarul zonelor unde 
sunt amplasate staţiuni de cercetare. Orice rest alimentar 
pierdut sau aruncat, care poate polua microbiologic, este 
cules de skua. Skua sunt prezente mai ales în apropierea 
coloniilor de pinguini. Depun ouăle pe sol pe punctul cel mai 
înalt al insulelor. Atunci când ne apropiam, deranjându-le, se 
ridicau în aer şi planau spre noi, atacându-ne. Aceste păsări 
se mai hrănesc cu trupurile moarte ale puilor de pinguini, dar 
răpesc şi pui din cuiburile altor păsări. Meniul şi-l completează 
cu ceea ce oferă marea: peşti mici şi krill. 

După câteva zile, timp în care am străbătut pe un peisaj 
selenar împrejurimile Staţiunii Molodezhnaya, revenind pe 
coastă, am întâlnit primii pinguini Adelie. Ei populează sudul 
Africii şi Americii de Sud, iar o specie poate fi întâlnită şi în 
Caraibe. In Antarctica îi poţi vedea pe banchize şi pe 
porțiunile de rocă nu prea înalte ale insulelor şi țărmurilor 
antarctice. Ei trăiesc în colonii nu prea numeroase, au o 
înălțime de până la 37 cm şi ating 4-5 kg în greutate. Intre 1 şi 
15 octombrie vin pe insulele şi coastele cu rocă ale Antarcticii 
de Est. In luna noiembrie îşi construiesc cuibul cu roci mici şi 
fulgi. In prima jumătate a lunii decembrie depun câte un ou. 
Masculul cloceşte 33-37 de zile, în timp ce femela merge în 
mare şi aduce de mâncare. La începutul lunii februarie apar 
puii, iar pe la începutul lui martie întregul grup migrează pe 
banchizele în derivă, mergând mai mult de 50 km în mare. In 
împrejurimile Staţiunii Molodezhnaya stau în jur de şase luni. 
Anul următor revin la locurile lor de cuibărit, la acelaşi cuibar 
şi cu acelaşi partener şi lider de grup. In apropierea grupurilor 
de pinguini Adelie se aude adesea un cârâit continuu, lung. 
Obosiţi de atâta stat în picioare, pinguinii, în grupuri mici, vin 
chiar până lângă clădirea staţiunii sau îi vezi făcând 
„gimnastică“. Intorc capul la dreapta şi la stânga, apoi ridică 
pe rând câte un picior, bat din aripi sau privesc tăcuţi 
întinderile nesfârşite. Cu tot mirosul urît care domneşte în 
această împărăție a pinguinilor adelieni, am rămas mult timp 
în preajma lor. 

In momentul când operaţiunile de descărcare a va- 
sului au fost terminate şi au fost aduşi pe țărm cei 15 oameni, 
care urmau să activeze încă un an în această staţiune, situată 


pe 67*40' latitudine sudică şi 45°51 longitudine estică, pără- 
sim zona îndreptându-ne spre est. 

Continui să urmăresc lumea fantastică a aisbergurilor. 
Mişcarea şi deplasarea lor, starea gheţurilor şi numărul 
aisbergurilor, toate au fost puse pe o hartă pe tot traseul din 
momentul intrării în apele antarctice. De-a lungul țărmului nu 
mai apare nici o oază, nici o urmă de rocă. Totul este acoperit 
de gheaţă pe sute de mile şi are forma unei mese imense. 
Unul dintre aisbergurile care se apropie de noi are peste 1 000 
m lungime. Un mamut, ce poate scufunda orice vapor. Cele 
trei radare care urmăresc aisbergurile bat până la 16 mile 
nautice depărtare. Pe ecran apar numeroasele aisberguri 
care vin în întâmpinarea noastră, de diferite forme: 
tronconice, ascuţite, cilindrice, cu numeroase galerii. 

Vremea s-a schimbat pe neaşteptate. Soarele străluceşte 
şi nu ne mai gândim la singurătate. Oceanul este acoperit cu 
o gheaţă groasă de 20-30 cm, străvezie. Banchizele 
strălucesc în soare ca nişte puncte imense cu lumini 
orbitoare. Nava noastră, tăind gheaţa, deranjează numeroase 
foci, leoparzi de mare şi multe grupuri de pinguini Adelie. La 
un metru de navă apare un leopard de mare. La zgomotul 
navei deschide gura şi-şi arată dinţii ascuţiţi, o gură ca a unui 
tigru. Este suplu, pentru a avea rapiditate în mişcări atunci 
când atacă. Are o blană cafenie spre violet, cu pete brune. Se 
deplasează câţiva metri de peretele navei şi apoi rămâne pe 
loc. Nu este înspăimântat de prezenţa bolidului de fier şi se 
comportă ca un stăpân al mărilor antarctice. Focile-leopard 
(Hydrurga leptonyx), care trăiesc în oceanul sudic pe 
banchiză, sunt prezente iarna pe coastele Antarcticii şi în 
Insula Heard, în număr mult mai mare decât în oricare insulă 
subantarctică. In perioadele de vârf ale prezenţei lor în 
această insulă, numărul total se estimează la aproximativ 
1 000 de exemplare. Foca-leopard sau leopardul de mare 
atacă în primul rând pinguinii şi puii de focă şi mănâncă, de 
asemenea, peşte, calimari şi krill. 

Pentru scurt timp întâlnim zone largi de mare liberă. Mă 
grăbesc să mai iau o probă de mare pentru studiul metalelor 
grele. Deasupra apei plumburii a mării, observ jeturi de apă 
pulverizată. Să fie oare o balenă? Este greu de crezut. Mă uit 
mai insistent şi aştept. Un nou jet de apă se ridică în aer şi, în 
sfârşit, îşi scoate capul şi o aripioară dorsală afară din apă. Este 


Culorile liliachii ale neasemuitelor peisaje antarctice. 


o balenă, prima pe care o văd în apele oceanului sudic. Se 
îndreaptă spre marginea banchizei care este la peste 100 m. 
Peste 1 300 000 de balene mari au fost vânate în acest 
secol din apele Antarcticii. Balenele albastre, cele cu cocoașă, 
balenele cu aripioare populau altădată în număr mare zona 
Oceanului Ingheţat de Sud - un paradis pentru cercetători, un 
imens laborator de biologie. Oamenii au declanşat un război 
nemilos împotriva naturii. Ţările dezvoltate, înfometaţii de pe 
această planetă nu au apucat să le extermine, dar au 
influenţat echilibrul biologic în zonă. Când e vorba de interese, 

o ţară puternică îşi face singură dreptate, chiar dacă este 
vorba de modificări speciale ale ecosistemului. Deşi s-a redus 
foarte mult numărul lor, exemplare din aceste specii 
frecventează încă apele din apropierea țărmurilor cupolei de 
gheaţă a Antarcticii. Generaţiile viitoare vor mai putea privi 
spre ocean. Dar vor vedea mai puţine balene. Deziluziile nu 
vor fi usturătoare cât timp nu cunosc şi nu ştiu nimic despre 
paradisul pierdut. Emoţiile vor fi pertinente. 

Anul 1991 a culminat cu semnarea celui mai cuprinzător 
acord pentru Antarctica Protocolul Tratatului Antarctic pentru 
Protecţia Mediului (Protocolul de la Madrid), care interzice 
orice activitate de minerit şi declară Antarctica o „rezervaţie 


Peisaj selenar pe dealurile Larsemann. 


naturală destinată păcii şi ştiinţei“. 

La asfinţit, sub porţiunea de cer roşu-portocaliu, 
aisbergurile aflate în mişcare reprezintă portaluri ce deschid 
speranţele celui care simte nevoia să viseze la Polul Sud. 
Numărul de aisberguri sunt un indiciu clar că ne apropiem din 
nou de coasta Antarcticii. Păsările zboară către ţinte 
necunoscute, căutând puţină hrană în pustiul alb. La babord 
apare după puţin timp o fâşie lungă de uscat. Poate fi o 
morenă sau un promontoriu întins, o barieră în calea gheții 
care se scurge spre ocean din calota Antarcticii. In interior, 
calota urcă în altitudine, netedă şi necuprinsă. In punctele de 
pantă este crevasată ca un şvaiţer, descriind un traseu plin de 
riscuri. Alte culmi şi mici vârfuri răsar din calotă. Altfel, țărmul 
este înalt de zeci de metri - locul de unde se desprind aisber- 
gurile care creionează apoi călătorii pasionante până în apele 
calde ale oceanelor. 


____ În Țara Prințesei Elisabeta 


Nava s-a oprit. Se ia legătura prin radio cu Staţiunea 
Progress. Se înaintează încet către- țărm, urmărindu-se 
permanent adâncimea oceanului. Toate manevrele sunt 
conduse de comandantul Mikhail Mikhailov cu mare atenţie. 
Bate un vânt putemic, cu rafale reci care vor să te ia pe sus. 
Se pregătesc şi se desfac plasele de oțel pentru descărcarea 
butoaielor de ulei şi combustibil. 

Lumina de la prânz ne arată mai clar dealurile Larsemann, 
unde sunt amplasate Staţiunea Progress a Rusiei, “Staţiunea 
Zhong Shan a Chinei şi Baza australiană Law. Pe lângă 
aisberguri gigantice, răsar din mare ca nişte bolizi insule de 
mici dimensiuni, fie cu pereţi drepţi şi vârfuri ascuţite, fie în 
majoritate rotunjite de gheaţă, de forma unor gâlme mari, 
somnolente. Spre după-amiază, două elicoptere australiene, 

care veniseră dinspre Staţiunea australiană Davis, ajungând 
desupra vasului nostru, îl înconjoară de două ori şi dispar în 
pustiul alb. Poate că ne-au transmis un salut, deoarece 
intrasem în teritoriile antarctice pe care le pretinde Australia. 

Cu al patrulea grup decolez de pe vas, traversăm linia de 
aisberguri care barează țărmul şi elicopterul ne lasă lângă unul 
dintre numeroasele lacuri îngheţate, ce pot fi întâlnite în aceste 
dealuri. Numai rocă şi frig. Nu mi-am închipuit că Antarctica 
poate fi atât de îndepărtată şi pustie. Acţiunile noastre în zonă 
sunt conduse de şeful expediției, Arnold B. Budretsky, care, la 
14 aprilie, a împlinit 70 de ani. Oceanograf de profesie, un om 
cu o ţinută morală deosebită, a participat la 12 expediţii în 
Antarctica și la numeroase expediţii în Arctica. 

Am avut libertate şi diversitate mare în recoltarea 
probelor. In plus, față de echipa de la Institutul din St. 
Petersburg, am recoltat probe cu ocazia unui drum fantastic, 
dar dificil, de mai multe zile, în Peninsula Stornes, cu echipa 
de geologi. De asemenea, cu sprijinul lui Arnold, am 
beneficiat de zborul care s-a efectuat pentru stabilirea locului 
de amplasament al aeroportului pe gheaţă, care se va 
construi în viitor, în partea sudică a ghețarului Dalk din Ţara 
Prințesei Elisabeta, actuala regină a Angliei. 

Antarctica, acest continent atât de fascinant, are şi o 
geologie interesantă pe care noi am putut s-o cercetăm. 
Germanii au spus că locul în care ne aflăm este deosebit de 
interesant din punct de vedere geologic. Este opinia lor, iar eu 
o susţin pentru că nu am văzut nimic asemănător. Pereţii 
verticali ai falezei, precum şi blocurile imense din estuar cu un 
trecut extrem de îndepărtat pun în evidenţă numeroase straturi 
de diferite minerale, ale căror culori strălucesc în soare: granat, 
mică neagră, cuarţ, feldspat etc. După cum se ştie, structura 
geologică a Antarcticii de Est are multe puncte comune cu alte 
continente care făceau parte din vechiul continent Gondwana: 
Australia, Africa, Brazilia şi India. Pentru complexul de 
minereuri „gondwaniene“ sunt foarte caracteristice minereurile 
valoroase, cum sunt cele de uraniu, toriu, precum şi diamante, 
aur, fier şi altele. Dar subsolul Antarcticii, ca şi al altor 
continente ale Pământului, ascunde o mulţime de zăcăminte, 
de minerale utile. Este adevărat că o mare parte dintre acestea 
se află sub cuvertura glaciară foarte groasă. 

Radiațiile solare, împreună cu temperaturile foarte joase, 
determină afânarea şi sfărâmarea stâncilor şi blocurilor de 
gheaţă. Crăpăturile pot pătrunde chiar în mineralele dure, 
cum este cuarțul sau granatul. In dealurile Larsemann, mai 
ales pe faleză, se observă acţiunea fenomenului de „cojire“ a 
stâncilor, produs sub influenţa diferențelor de temperatură. 
Astfel, vara, în timpul zilei, suprafaţa stâncilor se încălzeşte la 

+15*C, iar noaptea se răceşte până la temperatura 
atmosferică de până la 0°C. In urma acestui fenomen se 
produce dezagregarea rocilor, în porţiuni de la câţiva milimetri 
până la câteva fracțiuni de metru. 

Deşi pare neobişnuit în condiţiile climatice ale Antarcticii, 
în urma acţiunilor apelor, rezultate din topirea zăpezii, se 
formează soluţii de oxizi de fier, de magneziu, care se depun 
sub formă de pojghiţe lustruite. Alterarea chimică a rocilor se 
dezvoltă pe o adâncime de 1-15 cm, prin numeroase fisuri, ce 
duc la modificarea compoziţiei mineralogice a rocilor. 

Parcurgând întinderile oazelor antarctice, ceea ce reprezintă 
o şansă pentru orice cercetător, poţi întâlni şi cavităţi în rocă de 
forme diferite. Acestea se formează prin acţiunea vânturilor 
antarctice de mare viteză, ce antrenează particulele de roci 
crăpate şi degradate chimic. In astfel de mici grote ne 
adăposteam, deseori, de viscol. 

In una din zile, am plecat spre Baza australiană Law. 
Traversăm muntele care mărgineşte ca un flanc staţiunea 
rusă şi după o mică porţiune de platou se deschide în faţa 
noastră faimoasa privelişte a dealurilor Larsemann. Vârfurile 
teşite de acţiunea ghețarilor nu depăşesc 50-122 m înălţime. 
Intrăm într-o vale adâncă care se uneşte cu fiordul Nella. 
Spre nord zărim o parte din insulele acestei oaze, iar la sud, 
privirea întâlneşte ghețarul Dalk, lat de peste 7 km şi cu o 
lungime de peste 20 km. Este culoarul de scurgere a calotei 
glaciare spre ocean. In mijlocul ghețarului, la 86 m altitudine, 
vara se formează un lac de aproximativ 2 km lungime, 
alimentat de râurile glaciare. Coborîm versantul cu o pantă 
abruptă, unde degradarea rocilor a dus la apariţia solurilor 
nisipoase. Traversăm valea şi un alt deal ne aduce în faţa 
unui lac cu gheaţă incoloră, asemenea lacurilor noastre din 
Munţii Retezat şi Făgăraş. In mijlocul lacului, prinse în gheaţă, 
recoltez alge de apă dulce, iar pe marginea sa descopăr 
soluri cu un conţinut bogat de materii organice. 

După o scurtă pauză la Baza australiană, ieşim în vijelia 
de afară. A fost o luptă să putem ajunge la elicopter. In numai 
o oră, viteza vântului a ajuns la peste 22 m/s. Vântul este 
gata să te dea jos. În momentul când mă întorc să văd dacă 
Karl şi Vladimir sunt lângă mine, vântul mă roteşte puternic, 
mă proptesc cu picioarele cât pot în zăpadă şi apoi, încovoiat, 
cu capul în piept, îl înfrunt direct în faţă. La ora trei şi jumă- 
tate, ora locală, s-a întunecat. La asfinţit, cerul colorat în roz- 
portocaliu este înconjurat de nori albaştri-cenuşii şi de 
crestele albastre ale aisbergurilor. Am remarcat că în oaze, 

unde sunt amplasate majoritatea staţiunilor în Antarctica, cum 
sunt Casy, Davis, Progress, foarte rar vânturile se transformă 
în uragane. 

Între timp, studiez cu colegii posibilitatea amplasării unei 
staţiuni româneşti de cercetare în Ţara Prințesei Elisabeta, 
respectiv oaza Larsemann, care are o lungime de 9 mile 
nautice şi o lăţime maximă de 2,8 mile nautice, incluzând 
peste 100 de insule în zonă. 

Pe data de 12 martie am început cercetările oceano- 
grafice în Golful Prydz. Se va face un profil pe lângă ghețarul 
de şelf Amery până la ieşirea din golf. Apoi, se vor face câte- 
va staţii în zigzag care să cuprindă aria golfului la contactul cu 
oceanul austral şi revenirea cu un alt profil până în punctul de 
unde s-a plecat: total 41 de staţii. 

In Laboratorul de oceanografie sunt puţini oameni. Unul 
lucrează la tabloul de comandă, care conduce bateria dotată 
cu casetă batimetrică pentru recoltarea probelor în adân- 
cimea oceanului. Vasia urmărea pe computer datele care se 
transmiteau prin cablu. La revenirea bateriei la suprafaţă, 
recoltăm probele de apă pentru analizele chimice: silicați, 
oxigen dizolvat, salinitate la temperatura de 21*C. S-a lucrat 
zi şi noapte, aproape 11 zile. Contactul dintre aerul rece venit 
de pe calota antarctică şi aerul cald de pe mare a format o 
ceaţă care, plimbată de vânt pe suprafaţa oceanului şi ridicată 
de curenţii ascendenți, dă impresia că navigăm pe o mare ce 
fierbe ca o oală imensă. Desfăşurarea ceţii oferea un 
spectacol, iar apariţia soarelui ne-a convins că am 
redescoperit natura, miracolul ei. De-aproape zece ore, ceața 
vrea să ne atragă parcă într-o cursă, atât de redusă este 
vizibilitatea. Nava şi-a încetinit viteza la mai puţin de 3 mile 
nautice pe oră. Când ceața s-a ridicat, a ieşit la iveală bariera 
înaltă a ghețarului de şelf, la numai un kilometru de vaporul 
nostru. Pe o distanță de 155 km, ghețarul de şelf Amery s-a 
deplasat cu 30 km spre mare, începând din anul 1969. Toate 
aceste date se vor preciza şi pe harta care se întocmeşte. 

Condiţiile meteo se înrăutățesc. Oceanul este răscolit de 
furtună. Vântul atinge o viteză de 28 m/s. Vântul liber fluieră 
nestingherit, obligându-ne să oprim cercetările. 

Ghețarul de şelf Amery are o lăţime de 227 km. El se de- 
plasează în ocean cu o viteză de o jumătate milă nautică pe 
an. Ghețarul este mult mai activ pe partea centrală. Apa ocea- 
nului pătrunde 400 km în interior, sub ghețarul de şelf. Dovadă 
sunt lacurile cu apă sărată, care s-au descoperit la obârşia 
ghețarului, la contactul cu Munţii Prințului Charles. S-au făcut 
mai multe staţii de cercetare până la punctul de contact între 
ghețarul de şelf şi calota antarctică spre vest. 

In staţia numărul 11 s-a înregistrat, la -350 m adâncime, o 
temperatură a apei de -2,14*C, temperatură nemaiîntâlnită în 
literatura de specialitate. Salinitatea, în acelaşi punct de 
stație, care a fost sondat până la 500 m, atât cât avea fundul 

oceanului, s-a situat între 33,40 şi 34,40%, siliciul între 20 şi 
70 mg/l, iar oxigenul între 7,20 şi 8,40 ml/l. O gheaţă nouă, 
groasă de câţiva centimetri, netedă, acoperă oceanul. 

După terminarea programului de cercetări oceanografice, 
ne-am îndreptat spre est, spre staţiunea Mimy. 


În Ţara lui Wilhelm al li-lea 


Am solicitat, prin fax, directorului Valeri Lukin, de la 
Russian Antarctic Expedition, să fac o corecție la programul 
meu, şi anume să rămân în Staţiunea Mirny, timp în care 
vasul va merge la Hobart, în Australia, pentru alimentarea cu 
combustibil şi alimente, „chiar dacă acasă n-o să mă pot 
lăuda c-am fost şi pe cel de-al cincilea continent“. Am avut 
astfel posibilitatea să mă informez mai bine asupra 
funcţionării, din punct de vedere tehnic, a unei staţiuni 
antarctice, cu veche tradiţie în cercetare şi să particip totodată 
la determinări de ozon. 

In staţiune se efectuau şi cercetări de seismologie, 
magnetism, studiul zgomotelor cosmice şi ionosferei, studii în 
straturile înalte ale atmosferei. Privind perseverenţa 
cercetătorilor ruşi, este demn de amintit faptul că, dacă timp 
de patruzeci de ani aparatura seismică nu a înregistrat decât 
cutremurele care au avut loc în alte puncte ale Planetei, pe 25 
martie 1998 s-a înregistrat un cutremur în Antarctica de 8° pe 
scara Richter, în Marea Ross, la 2 000 km de Mimy. 

Toate datele cercetărilor efectuate zilnic în Mirny erau 
transmise în Rusia. Staţiunea este amplasată pe două 
promontorii mari de rocă, situate la 750 m unul de altul, 
punctul Radio 51,2 m şi dealul Komsomolskaia de 35,9 m 
deasupra nivelului mării. In rest, staţiunea actuală este 
înconjurată de calota antarctică în drumul ei spre mare, fiind 
considerată una dintre cele mai periculoase staţiuni din 
Antarctica. Frigul care domneşte în interiorul continentului de 
până la -50°C şi presiunea atmosferică scăzută de-a lungul 
coastei, asociate, creează puternice vânturi catabatice, cele 
mai puternice vânturi de pe pământ, adesea depăşind forța 
uraganului pentru mai multe zile în aceeaşi perioadă (120 
km/h). Maxima rafalelor, mai mult de 250 km/h, a fost 
înregistrată de-a lungul celor 40 de ani în Mimy, echivalentă 
în forță cu ciclonul tropical Tracey, care a nimicit Darwin-ul în 
1974. Cele mai extreme condiţii de climă trăite în Antarctica 
sunt asociate cu blizzardul, vânturi puternice cu căderi masive 
de precipitaţii şi care spulberă zăpada la zeci de metri 
înălţime, cu vizibilitate sub 10 m. Frecvența lor cea mai mare 
este în timpul iernii, începând din luna martie. Ele pot duce la 

întreruperea activităţii umane, adesea pentru mai multe zile. 

In ceea ce priveşte cantitatea de precipitaţii, dacă în 
interiorul continentului ele ating 50 mm/an, mai puţin decât în 
deşertul Nevada, în staţiunea Mimy, pe coasta Antarcticii, ele 
ating 580 mm/an, cu menţiunea că aici nu plouă niciodată şi 
precipitaţiile sunt numai sub formă de zăpadă. 

In Antarctica a existat o climă moderată, mai caldă decât 
cea actuală, în medie cu 20-25*C. O demonstrează resturile 
de moluşte marine, flora arborescentă fosilă şi oasele vechilor 
pinguini (de două ori mai mari decât pinguinii imperiali 
actuali), a căror înălţime este de peste un metru. In 
sedimentele litorale se găsesc cochiliile molușştei Pecten, care 
nu putea trăi decât în ape marine mai calde cu cel puţin 5- 
10°C decât apele antarctice actuale, pe timpul când glaciaţia 
nu atinsese Antarctica. Formarea cuverturii de gheaţă de pe 
continent a început, probabil, o dată cu răcirea generală a 
uscatului la sfârşitul terţialului. Gheţarii au început să se 
formeze treptat, pe porțiunile mai reci ale uscatului, din care 
făcea parte şi continentul de la Polul Sud. Oceanele din 
emisfera sudică, cele mai întinse mase oceanice din lume, au 
furnizat continentului multă umiditate, ceea ce a dus la 
formarea intensă a gheții, până când s-a creat un echilibru în 
bilanţul termic al atmosferei. 

Suprafaţa continentului de gheaţă ocupă circa 14 milioane 
km2, ceea ce reprezintă aproape 1/10 din întinderea uscatului 
planetar. Această suprafaţă include şi ghețarii de şelf plutitori. 
Uscatul Antarcticii este acoperit de o uriaşă calotă glaciară, 
cu un volum estimat între 23 şi 27 milioane km3, ceea ce 
reprezintă mai mult de jumătate din rezerva de apă potabilă a 
planetei noastre. Doar 365 000 km? sunt ocupați de insule şi 
oaze. Greutatea calotei de gheaţă face ca uscatul Antarcticii 
să fie în bună parte sub nivelul mării. De exemplu, în Ţara 
Mary Byrd, el se află la 2 500 m sub nivelul oceanului. Dacă 
această masă de gheaţă s-ar topi, continentul antarctic s-ar 
ridica cu peste 800 m, în timp ce nivelul oceanului planetar ar 
putea creşte cu zeci de metri, punând în pericol localităţile şi 
porturile de pe țărmurile joase. 

Spre seară cerul se înseninează. Soarele spre asfinţit 
luminează feeric dunele de zăpadă, zăpada cea mai curată din 
lume, pulverizată parcă. Vântul o duce spre mare, creând un 
spectacol neverosimil. Imediat după ce soarele a coborit de pe 
linia orizontului, luna a apărut pe cer. Pentru prima dată în 
Antarctica, văd atâtea stele strălucind. Ce ar putea să mă 
apropie mai mult de locurile natale decât stelele, pe care le 

Un salut de la prietenii noştri, pingui imperiali. 

urmăream cu nesaţ acasă, în timpul nopților de vară. Staţiunea 
este învăluită numai de cerul albastru siniliu, de lumina lunii şi 
de viscol. De Marea Davis, aflată la 100 m, ne desparte 
peretele vertical al calotei, înalt de peste 25 m. Un pas greşit în 
afara staţiunii înseamnă moartea într-o crevasă care s-a format 
în timpul nopții prin mişcarea calotei sau în marea nemărginită. 

Vasia, cu care împart bucuria acestor zile în Mirny, este 
un bun oceanograf, a lucrat ani de zile în Arctica şi Antarctica. 
Nu reuşeau să-l descurajeze insuccesele, datorate vremii 
extreme, şi respecta musafirii, indiferent de unde erau sau de 
orice nație. 

Uraganul bântuie de două zile. Vânturile antarctice nu 
cunosc obstacole. Nu mai vezi, nu mai auzi, nu mai simți 
decât dorul de ducă spre noi tărâmuri. Viteza maximă a 
vântului atinsă în această perioadă a fost de 140 km/h şi 
temperatura minimă de -40*C. Mă despart de casă, în linie 
dreaptă, 13 650 km, dar dincolo de această distanţă se 
întinde Antarctica, amurgul liliachiu care umple cu tăcere şi 
muzică această ţară atât de interesantă. Zilele cu furtună se 
țin lanţ. Din Hobart s-a comunicat că vaporul nostru va pleca 
pe 20 aprilie spre Antarctica. 

Continuăm măsurătorile de ozon. La presiune normală şi 
temperatura de 0°C, cantitatea totală de ozon din atmosferă 
este de 0,270 atm. cm. Nivelul mediu pentru fiecare sezon 
atinge 0,300 atm. cm. Măsurătorile făcute în Antarctica între 
1990 şi 1998 au arătat o scădere a cantităţii de ozon în lunile 
septembrie-octombrie, stratul de ozon fiind deficitar. Spre 
exemplu, în luna septembrie 1994 s-a înregistrat o valoare 
minimă de 0,127 atm. cm şi 0,146 atm. cm în aceeaşi lună a 
anului 1997 (cu o valoare maximă de 0,377 şi o medie de 

Peştii cu cap de vulpe şi guvidul antarctic, asemănător celui din 
Marea Neagră. 

0,262 atm.cm). Prezenţa în atmosferă a poluanţilor industriali 
bine cunoscuţi reduce cantitatea de ozon, radiaţiile ultra- 
violete fiind mai puternice. Cantitatea de ozon, măsurată în 
Mimy în aceşti ani, scade începând cu luna ianuarie până în 
august, realizează acel minim în septembrie, octombrie şi 
apoi începe să crească până în ianuarie. Aparatul nostru 
măsoară cu un filtru zona ozonului, iar cu al doilea filtru se fac 
măsurători în afara zonei de ozon pentru comparații. Variația 
normală în Arctica, în SUA, la Ecuator se apreciază între 
0,270 şi 0,330 atm. cm. La Ecuator valorile sunt mai mici. În 
Arctica şi Antarctica s-au semnalat găuri în stratul de ozon. 

Un nou ciclon vine dinspre Staţiunea australiană Casey. 
Primele rafale de vânt au şi început să măture zăpada de pe 
calotă. De mult timp nu am mai văzut o pasăre pe aici. Acum, 
peste Insula Fulmar, zboară un grup format din câteva păsări. 
Datorită condiţiilor climatice vitrege, în zona Antarcticii nu 
trăiesc decât zece specii de păsări care iernează în 
Antarctica. In zonele subantarctice, care includ insulele din 
jurul continentului, trăiesc 42 de specii de păsări, care nu 
părăsesc niciodată insulele pe care locuiesc. Aproape 28 de 
specii de păsări zboară numai în timpul verii spre Antarctida, 
venind din sudul Africii, Americii de Sud şi Australiei, precum 
din insulele îndepărtate ale Oceanului Indian şi Atlantic. Ele 
trec de paralela de 54*37' latitudine sudică. Unele din ele 
ajung până la 67*36' S şi 68*22' V în Insula Leoni, este vorba 
de Stercorarius pomarinus, sau chiar în Marea Ross, 
atingând 71°31 S; 174*3' V (Pterodroma inexpectata). Cele- 
bra pasăre Sterna paradisaea vine din Arctica, din Arhipelagul 
Svalbard, zburând peste 16 000 km până în Antarctica pentru 
a petrece în același an o a doua vară, o vară australă, pe o 
paralelă destul de avansată spre sud - 68*32' S, 12"49' V în 
Marea Weddell. Majoritatea păsărilor se opresc în Insula 
Makuori pe 54°37’ S, 158*50' E, jumătate din numărul lor 
aducând paradisul zburătoarelor pe această insulă din 
Oceanul Indian. 

In Arhipelagul Haswell, din Ţara Enderby, putem întâlni 
doar şase specii de păsări. Cuiburile şi le fac direct pe rocă în 
crăpături, căptuşite cu puf şi pene. In zbor zărisem Fulmarus 
glacialoides - pescăruşul alb-argintiu, cu un cioc lung, 
încovoiat. Această pasăre albă ca neaua preferă nordul, zona 
ecuatorului şi, bineînţeles, Antarctica. Face numai un singur 
ou direct pe rocă şi trăieşte în mari colonii de sute şi mii de 
păsări. Stercorarius skua, de dimensiunea celui din Arctica, 
pestrit cu pete brune şi aripile închise la culoare, nu este atât 
de violent ca cel din Svalbard, atunci când intri în arealul 
cuiburilor. Acum îl văd în „teritoriul“ nostru şi comportamentul 


„„ui_este deosebit de blând, mai ales când găseşte ceva de 
mâncare. Sunt singurele păsări pe care le-am văzut în Mimy. 

„Akademik Fedorov“ prins între gheţurile Antarcticii. 


Când apar dau viaţă pustiului alb în care ne aflăm. Skua 
trăieşte în perechi, lângă coloniile de pinguini şi pescăruşi. 

O pasăre comună, pe întreg globul, la Bucureşti şi la St. 
Petersburg, este turturica (Daption capensis). A ajuns şi în 
Arhipelagul Haswell. Stă direct pe zăpadă, în scobiturile 
stâncilor protejate de vânt, în perechi. Are capul negru şi 
penajul pestrit pe aripi şi alb pe burtă. 

Pescăruşul antarctic, din speciile Thalassoica antarctica şi 
Pagodroma nivea, încheie rândurile celor cinci specii care în 
timpul nopții polare rămân alături de cercetătorii Antarcticii. 
Existenţa lor într-un climat atât de dur pare stranie. 

Pe continentul antarctic şi în insulele situate mai la nord 
trăiesc petrelii de zăpadă (snow petrels). Rareori poţi întâlni 
aceşti pescăruşi departe de ghețurile plutitoare. Penele de un 
alb pur ale adultului ascund pe burtă pene negre, care absorb 
radiațiile solare. Ca o curiozitate în lumea păsărilor sunt 
albatroşii hoinari cu cea mai lungă deschidere a aripilor, până 
la 3,5 m. Ei pot zbura 1 000 km pentru o singură călătorie de 
procurare a hranei. In Arhipelagul Haswell, de asemenea, am 
întâlnit micii petreli Wilson locuind în comunităţi sub lespedele 
de rocă ale pereţilor abrupți ai insulelor. 

Pe la mijlocul lunii aprilie, temperatura a început să scadă 
brusc. O furtună năprasnică s-a abătut din nou peste zona 
noastră. Viteza vântului depăşea 45 m/s, având forţa 
uraganului. Arhipelagul Haswell, sur de ninsoare, nu mai face 
notă distinctă cu aisbergurile. Cât priveşte colonia de pinguini 
imperiali (Aptenodytes forsteri), în timpul uraganului, cu 
mişcări stângace s-au repliat, s-au grupat într-un singur loc, 
adăpostindu-se după aisbergurile gigantice. Viaţa lor, pe o 
asemenea vreme, este un miracol. 

Pinguinul imperial, cel mai mare dintre toți pinguinii 
antarctici, este din multe puncte de vedere şi cel mai 
interesant. Cine poate să creadă că pinguinii, cu gingăşia lor, 
au rămas pentru totdeauna stăpâni în ţara gheţurilor australe. 
Fără ei, Antarctica nu ar avea farmec. Pinguinii imperiali, în 
fiecare an, vin la 4-5 km NE de Mimy la sfârşitul lunii martie. 
Ocupă prima gheaţă care se formează pe ocean după vara 
australă. In luna mai, depun ouă, iar femela merge în mare 
pentru a procura hrană, peşte, krill şi alge. In acest timp, 
masculul cloceşte. Micul pinguin apare între 1şi 15 iulie, când 
temperaturile scad la -50*C. Sunt îngrijiţi la fel ca şi copiii noştri, 
până în noiembrie, când merg în mare, unde învaţă să-şi 
procure singuri hrana. Ajung până la 1 m înălţime, iar media 
greutăţii este de 37 kg, pentru mascul. Femela, fiind şi mai 
muncitoare, atinge doar 24 kg. 

Colonia formată din câteva mii de pinguini stă liniştită 
printre aisbergurile care se ridică ca -niște--menume î 

cer şi mare. Deseori stau cu privirea aţintită spre cer, în 
avanpostul lor de neatins, de o singurătate desăvârşită. Pot 
atinge vârsta de 35 de ani. Destul de mult, comparativ cu alte 
păsări. Coloniile nu schimbă locul decât în cazurile când 
aisbergurile cu suprafețe mari îl ocupă. Un exemplu poate fi şi 
colonia vizitată de mine, care există în acest loc de când a 
descoperit-o profesorul australian Haswell, în timpul primei 
sale expediţii antarctice (1914). Pinguinii se grupează în 
cercuri aproape perfecte, stând apropiaţi unul de altul şi 
rotindu-se în jurul centrului. In acest fel îşi menţin ridicată 
temperatura corpului, întrucât, rotindu-se mereu, alte păsări 
sunt expuse frigului şi furtunii. S-a constatat, de exemplu, că 
în timpul unui viscol, care a durat câteva zile, temperatura 
mediului fiind de -20*C, cea a corpului pinguinilor din centrul 
grupului se menținea la +35- 36°C. În timpul furtunilor, mulţi 
dintre ei îşi pierd oul din micul marsupiu. In noiembrie, când 
soseşte vara, foarte multe ouă de pinguini pot fi văzute pe 
banchiză. Pe de altă parte, educaţia puilor este drastică. 
Când un pui pleacă din culcuşul de puf, dintre lăbuţele 
pinguinului, toți ceilalţi îl ceartă tare, îl bat uneori cu ciocul 
până când bietul pui poate muri. Puii sunt hrăniţi din cioc, ca 
oricare altă pasăre, cu lichidul constituit în stomac, iar 
săculețul de puf de sub burtă îl face pe pui să simtă, încă din 
primele zile, cât de primitoare este viața pe pământ. La 
început, penajul puilor este cenuşiu, dar treptat se schimbă în 
penajul elegant al părinţilor. Au capul negru, prea mic faţă de 
trupul lor dolofan, ciocul lung, pe spate poartă o haină de 
culoare închisă pătată cu albastru, care se subțiază cu o 
coadă ascuţită ce se târăşte pe jos. Pe pântecele uriaş au un 
penaj alb cu luciu auriu. O panglică portocalie în jurul gâtului 
şi cei doi epoleţi negri de pe umeri dau distincţie acestor 
păsări, cel mai bine adaptate condiţiilor climatice ale Antarc- 
ticii. Deoarece nu zboară, aripile s-au transformat în lopeţi 
care le folosesc la înot. Când vor să se deplaseze mai repede 
pe banchiză, se aşează pe burtă, împingându-se cu labele. 

Când banchiza este îngheţată şi-i despart câţiva kilometri 
de marea liberă, pentru a nu se depărta de locul coloniei, vin 
în apropierea insulelor unde gheaţa are numeroase crăpături, 
lărgite de focile care ridică capul din apă pentru a respira. Un 
lucru riscant, deoarece focile îi pot ataca şi devora cu plăcere. 
larna nu le rămâne decât să-şi potolească setea cu zăpadă 
proaspătă şi afânată. 

A fost greu să ne despărțim de colonia de pinguini. Vântul 

În Arhipelagul Haswell. 


se înteţise. Colegii aflaţi la 50 m în fața noastră erau învăluiţi 
de viscol. Am întors deseori privirea spre pereţii insulelor 
unde locuiau păsările şi spre colonia de pinguini înconjurată 
de aisbergurile monumentale. Până la vapor ne-a însoţit acel 
crr, crr, crr continuu, un ultim salut, în timp ce pescăruşii albi, 
cu ciocul lung încovoiat (Fulmarus glacialoides), cu penajul 
atât de curat, ca şi albul zăpezilor, zburau imperturbabil spre 
cuiburile lor, cu o dezinvoltură care dădea impresia de 
siguranţă în faţa furtunii care se anunţa. 

Partenerii loiali ai pinguinilor sunt balenele a căror 
principală hrană este krillul (Euphausia superba), mici 
crustacee care înoată liber pe sub banchizele oceanului. 
Krillul adult poate supravieţui mai mult de 200 zile fără să 
mănânce, folosind numai rezerva din carcasa sa, ceea ce 
duce la micşorarea corpului. Biomasa de krill este mai mare 
de 500 milioane tone. Peste 5 milioane tone de krill au fost 
recoltate din 1970 încoace, în special de fosta URSS şi 
Japonia. El a fost utilizat pentru consumul oamenilor, ca furaj 
în fermele de peşti şi pentru animalele domestice. Cercetătorii 
australieni se laudă în prospecte că au fost pionierii 
dezvoltării tehnicii de prins krillul viu pentru scopuri 
experimentale. Divizia Antarctică Australiană are camere reci 
în care krillul a fost ţinut în viaţă din 1982. Acest crustaceu, ce 
nu depăşeşte 10 cm lungime, este cunoscut sub numele de 
răcuşorul cu ochi negri. 

Uriaşul lumii animale de azi este considerată balena 
albastră (Balaenoptera musculus), care atinge 33-35 m 
lungime şi 150-160 t greutate. Numai inima ei poate atinge o 
greutate de 700 kg, iar limba vreo 2 000 kg. Balena albastră 
are o putere extraordinară, de temut. Când trebuie să iasă la 
suprafaţă să respire, poate sparge o gheață de 1-2 m 
grosime. 

Marea Davis este mărginită la est, pe o distanţă de peste 
322 km, de ghețarul de şelf Shalckleton, iar la vest de ghe- 
țarul de şelf de Vest. In valurile furtunii de zăpadă care a 
început, grăbim pasul spre stațiune. Următoarea zi, am plecat 
cu un vehicul special în interiorul continentului spre Staţiunea 
Vostok. Pe o distanţă de peste 150 km, am jalonat drumul 
spre interiorul continentului, ocolind rupturile de pantă ale 
calotei, unde apar cele mai multe crevase, adânci de sute de 
metri. Pe acest traseu, în noiembrie, la începutul verii aus- 
trale, se va deplasa convoiul de maşini pentru aprovizionarea 


cu alimente şi combustibil a staţiunii situate la 3 200 m 
altitudine. La anumite distanţe, am recoltat probe de gheaţă şi 
zăpadă. Unde tăioase de vânt îţi îngheţau îndată obrajii. 
Cerul şi suprafaţa calotei aveau aceeaşi culoare. Nu puteai 
distinge în acest alb-lăptos formele calotei. Este vorba de 
„intunericul alb“, fenomen descris şi de alţi autori. Specific 
pentru zona Polului Nord şi Antarctica, se produce datorită 
reflectării extrem de uniforme a luminii de pe suprafața 
zăpezii şi din norii stratiformi, mai ales când aceştia se află la 
joasă înălţime, aproape de suprafaţa gheții. Nu distingeam 
linia orizontului şi aproape că era greu de stabilit dacă ne 
mişcam pe pământ sau pe cer. 

La întoarcere, ne împinge din spate un vânt puternic de 
scurgere - aerul rece care curge gravitațional -, atingând 
viteze de 25 m/s, atât de caracteristic regiunii Mirny, unde 
bântuie timp de 270 zile pe an. 


In țara Reginei Maud 


La sfârşitul lunii mai am atins ghețarul de şelf de pe 
coasta Prințesei Astrid, Ţara Reginei Maud. Este noapte 
polară. Soarele nu mai apare pe cer. Pe data de 31 mai, orele 
19, am plecat de pe nava „Akademik Feodorov“ cu elicopterul 
în primul zbor spre oaza Shirmacher, o fâşie îngustă de 
pământ, neacoperită de gheaţă, situată la aproape 100 km în 
interiorul continentului. Zăpada este doar în trecere 
spulberată de vânt. 

Dimineaţă, 1 iunie. După sute de zboruri efectuate în con- 
diţiile dificile ale Antarcticii, elicopterul nostru a decolat cu cel 
de-al doilea grup şi s-a prăbuşit după 800 m pe bariera ghe- 
țarului de şelf Lazarev. Prin radio ni s-a transmis această veste 
nedorită. Selecţia celor aflaţi în elicopter a făcut-o hazardul. 

Poate cel mai spectaculos fenomen natural ce poate fi 
văzut în Antarctica este Aurora australis, valuri de lumină 
colorate strălucitor care se unduiesc şi dansează pe cer în 
timpul nopții. Aurora este iniţiată de activitatea soarelui, care 
în perioadele de maximă activitate produce „vântul solar“ ce 
se răspândeşte departe în spaţiu. El este alcătuit din particule 
subatomice, încărcate cu electricitate. Interacțiunea dintre ele 
şi câmpul magnetic al pământului duce la formarea aurorei. 

Aurora poate fi văzută şi la Bucureşti, o dată la 300 de 
ani, aşa cum a menţionat şi prietenul nostru, magnetologul 
Vova Popov. Totul depinde de configuraţia câmpului 
magnetic. Când furtunile magnetice sunt extreme pot avea 


Unul dintre cele mai frumoase locuri din Antarctica, Ţara Prințesei 
Elisabeta. 

DOSAR 


La începutul iernii, pinguinii adelieni se pregătesc să plece spre 
mare. 


loc asemenea fenomene. Apariţia ei neaşteptată o compar cu 
schimbările care aduc bucurii. Explicaţia fizică a fenomenului, 
pe care am găsit-o deseori în cărţile de specialitate, 
reprezintă prea puţin. Grandoarea ei te poate trimite pentru o 
clipă în eternitate. Ea dă distincţie cerului şi stelelor. 


icre + no Laonu de. oceanografie 


p de 50 de zile, am făcut determinări de ozon. M- 

umentat asupra funcţionării şi construcției din punct 
dere tehnic a unei staţiuni antarctice, spre împlinirea 
oiectului de n a unei a a 
tarctica. 


sol şi sa care vor a elaborarea | 
eşti de anvergură i rctica, du 
e f în lucru în . 


fi at de Mineh terul Cercetării şi Tehnologiei 
ştințe despre procesele _microbiologice. 


este acela că Antarctica prezintă cele mai seve 
în pita MON i stiut at pm 
Primele lucrări au şi fost predate la MCT 


„depunerile eoliene. Analizele au demonstrat că scoarța 


organică şi componente minerale biogene, 


joacumulare prin acţiunea microflorei şi a sistemele 

Rezultate științifice 


area salinităţii şi oxigenului, iar în Staţiunea Mimy, 


i n 
ica sunt rar întâlnite. Motivul care explică această 


Caracterizarea acumulării de materie organică. și de. 
| omponente minerale în solurile în zona de est a 
„coastei Antarcticii“, autori - Teodor Gh. Negoiţă și 
“Gheorghe Ştefanic, prezentată la Sesiunea anuală de 
omunicări, Universitatea Bucureşti, Facultatea de 

“Geografie, 14 noiembrie 1998. Prin această lucrare s-a 

„caracterizat starea în care se află procesul de soliicare 
a scoarţei fragmentate de îngheţ-dezgheţ şi. prin 


"4. „Studiul metalelor grele din probele de apă 


erestră a coastei de est a Antarcticii se află în stadii << 
„incipiente de „litosoluri” (leptosoluri). Analizele chimice 
a pus în evidență o variaţie mare a conţinuturilor. de 


Asemenea unor perdele transparente, lumina difuză-verzuie 
descrie numeroase forme, dintre cele mai surprinzătoare, 
simţi cum îţi înalţă sufletul de la mizerie la speranţă. Cerul 
este atât de curat, nici un nor, iar dacă priveşti spre nord 
întâlneşti imaginea ei ca o nălucă. Mişcarea particulelor 
descrie două elipse concentrice, care amintesc de forma unei 
farfurii zburătoare. Totul s-a întâmplat la ora nouă seara. 
Intunericul nopţii, aproape perfect, ca şi cel din peşterile 
noastre, este străfulgerat de această mirifică lumină 
fosforescentă. A apărut la vest, la pupa navei noastre. Un 
punct luminos verzui, care şi-a extins lumina spre cer. Deşi 
este frig, rămân nemişcat în faţa fasciculului luminos, care se 
întinde spre casă, spre nord şi care face din această noapte, 
o noapte magnifică. 

Am continuat să cercetăm dealurile înalte ale oazei. După 
defilee şi cascade îngheţate, am descoperit lacuri albastre din 
care am recoltat apă şi gheaţă. Atunci când nu se mai vedea 
deloc, foloseam lanternele. Aşa am parcurs mulţi kilometri în 
acest peisaj selenar. Intorşi pe coastă, am aflat că cinci dintre 
noi au murit şi patru sunt grav accidentaţi. 

Spre casă, în nopţile senine, deseori ne însoțea 
fenomenul ireal al aurorei australe, ofrande pioase pentru 
împătimiţii de Antarctica. 


© Teodor Gheorghe Negoiţă 


2. „Studiul privind nivelul potenţialului vital şi enzima . 
“solurilor recoltate de pe coasta estică a Antarcticii”, 
stori - Teodor Gh. Negoiţă, Gheorghe Şte 
"colab. Au fost puse în evidenţă diferite ni 
activitate biologică şi enzimatică, în funcţie 
"de materii organice existente în biotopurile re vi 
Aceste rezultate sunt prezentate pentru prima dată în 

literatura de T pentru zona de „aproximativ 

000 km de coastă din 
ridianul de 11*50' E şi 9907 E. Lucrarea a fo 
„spre publicare la o renumită revistă de biologia 
„Studiul potenţialului enzimatic al bacteriilor de 
- Bacillus izolate din probele de sol recoltate din 

„polare“, autori - prof. dr. Valentina Dan, Teodor Gh. 
. Negoiţă şi colab. În urma testării enzimatice au fost 
ploua: Bacillus sp. 25, care este bun producător de 

i proteaze şi Bacillus sp. . 


_ amilaze 19 şi 28 cu activitate 
proieaza complexă, cazeinolitică şi gelatinolitică 
„lucrare publicată în Analale Universităţii din Galaţi. o 
ă recoltate în 

Antarctica de Est“, autori - Teodor Gh. Negoiţă ” 
Mariana Ropotă, lucrare de cercetare anunţată la o 
conferință internațională pentru anul viitor. i 


Teodor Gh. Negoiţă a strâns o colecţie de peşti 


da 


de roci, pe care le va oferi muzeelor din țară. S-a întors, cu 
„„..160 de pagini scrise pentru editarea unei cărti. 


„Prin Centrul Român de Cercetări Polare, România. 


„participă astăzi efectiv la lucrările Tratatului Antarctic, 
| semnat şi de țara noastră în anul 1971. Teodor Gh. 


egoiță, împreună cu specialişti de mediu din Australia, 
rgentina, SUA, Ţările Nordice, Anglia şi Noua Zeelandă, 
ipă la elaborarea proiectelor ce privesc stabilirea 
ci s avaluare a =a n a 

COMPORTAMENTUL T 


Mult timp s-a crezut - unii mai cred şi astăzi - dl arenei oaie do alla ana al 
rost, oriunde şi oricând. „Liber ca păsările cerului“ este o metaforă des folosită, frumoasă, dar care, aşa cum 
au dovedit ecologia şi etologia, nu corespunde realității. 


Areal, habitat, teritoriu 


Nici o specie animală nu trăieşte pe 
întreg spaţiul globului terestru, ci ocupă, 
fiecare, o anumită zonă bine delimitată, 
denumită areal sau arie de răspândire 
(zoo) geografică. Tigrul, de pildă, se gă- 
seşte în anumite regiuni din India, Ru- 
sia, Coreea de Nord, China şi Indonezia. 

În interiorul arealului speciei, anima- 
lele acesteia nu sunt însă repartizate 
uniform. Ele trăiesc numai în acele lo- 
curi în care găsesc condiţiile specifice 
modului lor de viaţă şi a căror totalitate 
reprezintă habitatul speciei. In cazul ti- 
grului, acest habitat include pădurea 
tropicală umedă, pădurile de conifere 
acoperite de zăpadă, pădurile de copaci 
cu frunze căzătoare, zona mlăştinoasă 
a mangrovelor şi pădurile tropicale cu 
ritm sezonier, având un anotimp ploios 
şi unul secetos. 

În habitatul său, specia trăieşte de 
obicei sub forma unor populaţii. Indivizii 
ce formează aceste populaţii nu cu- 
treieră însă spaţiul habitatului de la un 
loc la altul, acoperind, toţi, întreaga lui 
suprafață. Dimpotrivă, ei îşi împart între 
ei această suprafață, folosind individual, 
în familii sau în grupuri, numai anumite 
porţiuni ale habitatului. Aceste zone, 
relativ bine delimitate, sunt apărate de 
ocupanții lor împotriva intruziunii altor 
membri ai aceleiaşi specii. Astfel a fost 
formulat în ecologie şi etologie concep- 
tul de teritoriu, definit ca un spaţiu de 
viaţă individual, familial sau colectiv 
ocupat de posesorul sau posesorii săi 
pe o durată variabilă de timp şi apărat 
împotriva intruşilor conspecifici. 

Un studiu îndelungat, de exemplu, 
efectuat prin utilizarea radioemiţătoare- 
lor asupra tigrilor din Parcul Naţional 
Chitawan din sudul Nepalului a stabilit 
că atât femelele, cât şi masculii ocupă 
teritorii distincte. Teritoriile masculilor şi, 
respectiv, cele ale femelelor nu se su- 
prapun între ele. Teritoriile femelelor 
măsoară circa 20 km2, în timp ce teri- 
toriile masculilor se întind pe suprafeţe 
variind între 60 şi 100 km?. Evident, 
teritoriul unui mascul încorporează 
teritoriile câtorva femele, fapt ce repre- 
zintă o adaptare în vederea reprodu- 


cerii. Tigrii străini, aflaţi în trecere, se 
deplasează uneori prin aceste teritorii, 
dar nu staţionează niciodată aici prea 
mult timp. 

Mărimea teritoriilor variază, în cazul 
aceleiaşi specii, în funcţie de condiţiile 
ecologice, în special de densitatea re- 
surselor de hrană şi, desigur, de den- 
sitatea populaţiei speciei respective. În 
taigaua siberiană, de exemplu, unde 
prada este rară şi dispersată, efectuând 
şi migrații sezoniere, şi densitatea tigrilor 
este redusă, unui adult revenindu-i un 
spaţiu teritorial mai mare de 100 km?. B. 
Grzimek menţionează chiar o suprafaţă 
teritorială de 45 km? pentru tigrul indian 
şi 3 000 km? pentru tigrul siberian. 

Tipuri de teritorii 


Considerând numărul ocupanților, 
teritoriile pot fi împărţite în teritorii 
individuale, teritorii ocupate de cupluri şi 
teritorii colective. Această clasificare 
este considerată de unii autori prea 
simplistă pentru a evidenția funcţiile 
adaptative ale teritoriului. De 
aceea, s-au făcut mai multe 
încercări de a stabili diferite ti- 
puri de teritorii. Cea mai cu- 
noscută este cea a lui M.M. 
Nice care deosebeşte: 

] teritorii de acuplare, cuibă- 
rire şi hrănirea puilor; 
2 teritorii de acuplare şi cui- 
bărire; 
teritorii de acuplare; 
teritorii limitrofe cuibului; 
teritorii de iemare; 
teritorii de odihnă; 
teritorii colective 
comunitare. 
Acest ultim tip nu figurea- 
ză în clasificarea lui M.M. 
Nice, el fiind adăugat de P.H. 
Klopfer, ca urmare a studiilor 
care au dovedit existenţa, la 
unele specii, a unor zone 
apărate de grupuri de indivizi. 
R. Carrick a identificat un 
astfel de teritoriu la coțofana 
australiană. Teritorii colective 


“Pe u a 


sau 


există şi la unele primate, cum ar fi mai- 
muţele urlătoare şi gorilele. 
Observațiile lui J.W. Rafert, publi- 
cate în 1985, au arătat că, la gorila de 
munte, grupul format dintr-un mascul 
adult, patru până la şase femele şi mai 
mulţi pui de diferite vârste îşi des- 
făşoară activitatea zilnică în interiorul 
unei zone ce pare să aibă caracterul 
unui teritoriu comunitar, deoarece este 
apărat când au loc contacte cu un alt 
grup, străin. Asemenea confruntări sunt 
rare, totuşi Rafert a asistat la câteva. 
Când două grupuri se întâlnesc, mas- 
culii ies în faţă şi se înfruntă, fără însă 
ca un contact fizic să aibă loc. Ei doar 
se ameninţă reciproc, bătându-se ritmic 
cu pumnii în piept şi zdrobind vegetaţia 
din jur (agresivitate redirecţionată). 
Masculii apreciază foarte exact forța 
adversarilor, adoptând decizia optimă: 
retragerea sau continuarea confruntării. 
Dimensiunile corporale nu păreau a fi 
unicul factor ce determina o asemenea 
hotărire, locul întâlnirii fiind însă foarte 

important. Când un grup de gorile se 
aventura într-un teritoriu străin şi întâl- 
nea un alt grup, care, dimpotrivă, părea 
să se afle la el acasă, primul grup sfâr- 
şea prin a se retrage. 


Avertismente şi cărți de vizită 


Conflictele teritoriale survin mai rar 
în natură, deoarece posesorul (poseso- 
rii) unui teritoriu îşi evidenţiază în dife- 
rite moduri prezenţa, avertizându-i pe 
eventualii intruşi să bată în retragere. 
Această autoafirmare a proprietarului 
unui teritoriu se realizează prin compor- 
tamentul de marcare, în cursul 
căruia animalul se poate 
manifesta optic, acustic sau 
olfactiv (chimic). 


Marcarea optică se face fie 
prin etalarea întregului corp al 
animalului, fie a unor porţiuni 
ale acestuia, adesea specific şi 
intens colorate şi asociate unor 
posturi şi/sau mişcări carac- 
teristice. Peştii ce populează 
apele recifelor coraliere, spre 
exemplu, sunt sedentari, foarte 
agresivi şi au un comportament 
teritorial pronunţat. Fiecare 
specie are un colorit viu, tipic; 
culorile contraștante, reparti- 
zate pe suprafețe corporale 
relativ mari, evocă un afiş 
publicitar. Aceste culori de afiş 
(cum le denumea K. Lorenz) 
au rolul de a ţine la distanță 
concurenţii alimentari de 
aceeaşi specie, fiecare dintre 
aceşti peşti având „interesul 
ecologic“ ca nici un alt con- 
gener să nu se stabilească în 
teritoriul său. Marcarea optică 
poate fi întâlnită la multe alte 
specii. Menţionăm abdomenul 
roşu al masculului de ghidrin, 
pata roşie de pe „bărbia“ şi 
pieptul măcăleandrului, culoa- 
rea roşie a crestei şi „bărbiei“ 
cocoşului sau a moţului şi măr- 
gelelor curcanului, exibarea zonelor ge- 
nitale viu colorate ale unor specii de 
maimuțe şi exemplele ar putea continua. 


Marcarea acustică este reprezentată 
prin emiterea unor manifestări sonore 
tipice speciei. Cântecul privighetorii este 
un exemplu notoriu. Asemenea culorilor 
de afiş ale peştilor coralieri, cântecul 
masculului de privighetoare semnalea- 
ză de la distanţă tuturor congenerilor săi 
că un teritoriu şi-a găsit proprietarul, 

care-i gata să-l apere. La anumite spe- 
cii, cântecul poate fi un indiciu al forței 
şi chiar al vârstei păsării respective, 
informând astfel pe rivalii potenţiali dacă 
este sau nu cazul să se angajeze într-o 
confruntare. Un astfel de cântec, după 
unii etologi, joacă rolul unei cărţi de 
vizită personale. Lorenz menţionează 
că Heinroth traducea cântecul cocoșului 
prin „aici se află un cocoș“, dar Bäumer, 
un bun cunoscător al galinaceelor, 
distingea în acest cântec un mesaj mai 
precis: „aici se află cocoşul Baltazar“. 


Ţârâitul greierilor şi cosaşilor, orăcăitul 
broaştelor, urletul lupilor, răgetul leilor 
reprezintă câteva din cele mai cunoscute 
exemple de marcare acustică. Mani- 
festările sonore sunt, de regulă, asociate 
unui comportament motor caracteristic. 
Masculul de otarie, de exemplu, ţipă fără 
încetare, în timp ce patrulează înotând 
de-a lungul întregii porţiuni a litoralului ce 
face parte din teritoriul său. Ajungând la 
„graniţa“ teritoriului, el se caţără pe mal 


şi ţipă către vecinul său, care face 

acelaşi lucru, fără să se angajeze în nici 
un fel de luptă. 


Marcarea olfactivă constă din 
emiterea unor mirosuri specifice. Depu- 
nerea în anumite locuri a produselor de 
excreţie sau a secreţiilor unor glande 
speciale şi înnoirea lor periodică este o 
modalitate prin care teritoriile indivizilor 
unor specii sunt împânzite cu o rețea de 
„cărți de vizită“ mirositoare ce semna- 
lează prezenţa ocupanților. Şi în acest 
caz, pot exista comportamente motorii 
specifice prin care se efectuează mar- 
carea.  Hipopotamul, de 
exemplu, marchează cărarea 
dintre locul de odihnă în apă 
şi zona teritorială de hrănire 
prin depunerea fecalelor în 
puncte speciale de-a lungul 
drumului. Când defechează, 
coada sa vibrează cu rapidi- 
tate lateral, astfel încât 
excrementele sunt proiectate 
în afară, ajungând în vege- 
taţia de deasupra solului şi 
fiind plasate la nivelul nasului 
altor hipopotami. Marcarea 
olfactivă, spre deosebire de 
cea optică sau acustică, are şi 
o dimensiune temporală, 
deoarece ea rămâne eficientă 
un timp şi în absenţa celui ce 
a efectuat-o. Desigur, trece- 
rea timpului diminuează 
mirosul şi deci eficacitatea 
mărcii, dar şi această dimi- 
nuare comunică informaţii 
despre posesorul teritoriului. 
În plus, pentru a contracara 
efectul timpului, proprietarul 
teritoriului reînnoieşte periodic 
mărcile mirositoare. Această 
caracteristică a marcării olfac- 
tive permite ca repartiţia 
indivizilor unei specii într-un 
habitat disponibil să se facă şi 
după o schemă temporală, nu 
numai spaţială. P. Leyhausen 
a arătat că mai mulţi motani 
pot utiliza acelaşi spaţiu ca teritoriu, fără 
a intra în conflict, utilizându-l succesiv, 
după un anumit program. 

Unele specii folosesc mai multe mo- 
dalităţi de marcare teritorială. Tigrul, de 
pildă, stropeşte cu urina sa, amestecată 
cu secreția glandei anale, trunchiurile 
de copaci, arbuştii şi pietrele de pe 
traseul cărărilor folosite. El depune de 
asemenea fecale în cât mai multe 
puncte ale teritoriului, fecale care 
acţionează ca semnale olfactive, în timp 
ce scurmarea solului, asociată acestor 


ea i Tit a eee” 


depuneri, funcţionează ca un semnal 
vizual. Zgârieturile făcute pe copaci cu 
ghearele servesc, de asemenea, ca 
mărci vizuale. 

Importanţa marcării, în cazul tigrilor, 
a fost evidenţiată în Nepal, când anumiţi 
tigri n-au mai putut parcurge teritoriul şi 
depune mărcile respective, fie datorită 
morții, fie din pricina capturării lor. În 
asemenea situaţii, în curs de 3-4 săp- 
tămâni, teritoriile acestora au fost ocu- 
pate de animalele vecine. Aceasta arată 
că frontierele dintre teritorii sunt în per- 
manenţă controlate de posesori şi că 
tigrii ce ocupă teritorii alăturate au 
cunoştinţă unul de prezenţa celuilalt. 

Indiferent de formă, marcările terito- 
riale au o semnificaţie care, în limbaj 
uman, s-ar putea traduce astfel: „Aten- 
tie! Sunt aici, gata să-mi apăr locul meu 
de viaţă!“ 


Organizarea teritoriului 

Teritoriul nu este o zonă omogenă, 
ci are o structură spaţială ce cuprinde 
două categorii de elemente: puncte 
(zone) fixe şi căi de comunicaţie (tra- 
see). Punctul central al teritoriului, cen- 
tral ca semnificaţie biologică, nu nea- 
părat ca situare topografică, (deşi 
uneori aceste două caracteristici 
coincid), este adăpostul. El poate avea 
diverse forme concrete, în funcţie de 
specie, şi reprezintă locul unde animalul 
se simte în condiții optime de securitate. 
Dacă animalul nu poate ajunge la 
adăpostul principal, atunci el foloseşte 
unul din cele câteva adăposturi sau 
refugii secundare, aflate în diferite 
puncte ale teritoriului. Poate exista, de 
asemenea, o zonă de hrănire, situată 
departe de adăpost, în apropierea 
căreia nici chiar animalele prădătoare 


nu obişnuiesc să vâneze. În alcătuirea 
structurii teritoriului mai intră şi alte 
puncte sau zone, cum ar fi locuri de toa- 
letare, de depunere a produselor de ex- 
creţie, de împerechere, de marcare etc. 
În interiorul teritoriului său, animalul 
circulă de la un punct la altul, folosind 
anumite trasee pe care le frecventează 
cu regularitate şi manifestând în afara 
lor dezorientare şi nesiguranţă. Exis- 
tenţa acestor itinerarii fixe a fost 
constatată nu numai la animalele 
terestre, ci şi la cele acvatice şi aeriene. 
Astfel, păsările de pradă, zburătoare de 
performanță, nu survolează la întâm- 
plare teritoriile lor, ci se deplasează pe 
rute aeriene relativ fixe, pe traseul 
cărora sunt adesea purtate de curenți 
termici ascendenți ce le facilitează 
zborul planat şi economia de efort. 


Sistemul spaţiu-timp 


În interiorul teritoriului, diferitele 
activităţi ale animalelor se desfăşoară 
nu numai în cadrul unei structuri 
spaţiale bine determinate, ci şi într-o 
anumită succesiune temporală, 
rezultând ceea ce H. Hediger a denumit 
sistemul spaţiu-timp. Observaţii de 
teren au demonstrat regularitatea uimi- 
toare a manifestărilor animalelor în 
natură. Orele plecării în căutarea hra- 
nei, de pildă, ca şi cele ale revenirii la 
adăpost sunt respectate de regulă cu o 
exactitate de ceasornic, lucru valabil şi 
pentru orarul altor activități. 

Animalul sălbatic trăieşte deci în 
teritoriul său încadrat într-un sistem de 
coordonate spaţio-temporale, care-i 
reglementează destul de strict activită- 
tile. Sistemul spaţiu-timp, care cuprinde 
activităţile desfăşurate în interiorul 
teritoriului în decurs de 24 de ore, a fost 
denumit şi micul sistem spațiu-timp sau 
ciclul vital circadian. Există însă şi un alt 
sistem care se defăşoară pe întinderi 
vaste şi pe perioade lungi de timp şi în 
care sunt incluse, de pildă, migrațiile 
legate de hrană sau reproducere. Este 
marele sistem spațiu-timp sau ciclul 
vital sezonier, lunar (circamensual) sau 
anual (circaanual), care se desfăşoară 
la nivelul arealului speciei. 

Comportamentul teritorial exprimă 
deci faptul că animalul îndeplineşte 
anumite activităţi în zone spaţiale strict 
localizate şi în perioade de timp bine 
definite. Libertatea animalului sălbatic în 
natură se dovedeşte a nu fi absolută, ci 
una foarte relativă. 


Dr. MIHAIL COCIU 

DESENE PE O CDALĂ DE HÂRTIE... 


Cansagteti situatia: așteptând la telefon să vă notați un namăr dau un mesaj, uă treziti că începeti dă 
māzgăliți pe o hāntie omaleti, litere sau floricele, Aceasta se numeste în ziua de azi „grafitti telefonic". 
Specialistii sunt foarte convingi de faptul că mâzgălelile reflectă adâncurile sufletului propriu gi 
sentimentele pe cane le aveți (aţă de alți. În spatele diferitelor motive de ascunde o tipologie a diferitilor 


| În spatele acestui desenator se as- 
| cunde un geniu. Acesta are într-ade- 
văr tendinţa de a se impune, de a ieşi 
cât mai mult în evidenţă, dar în 
adâncul inimii sale este totuşi un om | 
drăguţ. De aceea nu i-o luaţi în nume 
de rău: pur şi simplu nu poate altfel! 


Soare, lună, stele 


Aceasta este lucrarea unui romantic 
vesel. Un individ ce se află pe partea 
însorită a vieţii şi căruia îi place să 


încerce să ajungă la stele. Nu îşi va bă- ' 


„tea niciodată capul cu mărunţişuri. Vi- 
sează numai la proiecte grandioase. 


Pops otaeee Eeh Ie ZLEE RENTEA E PAAR A tona eee Sia monom ee e atei 


Pânze de păianjen 


Este posibil ca în viaţa persoanei 
care desenează să fi apărut o situaţie 
de criză. Încurcat într-o plasă, acest 
om se simte prins şi nu vede pe 
moment nici o cale de scăpare. 


] 
| 


Desen din puncte 


Punctele dezvăluie un om foarte 
| prevăzător. Acesta este probabil | 
| întotdeauna pregătit pentru a face un | 
pas înapoi. Ar trebui totuşi să-şi ia ini- | 


ma în dinţi, să se încumete să pă- | 
| şească înainte şi să nu se mai pri- | 
| vească întotdeauna cu ochi aşa critici. | 


| 
MEE Dei aia su) 


mai trebui să caute sprijin. 


Pădure și copaci | 


În spatele trunchiurilor puternice | 
se poate ascunde nesiguranța. Şi un | 
om căruia nu-i place să preia idei şi 
rămâne la propriile păreri. Exact asta 
trebuie să exerseze. Atunci nu va 

mmâggălitoni ceaun 


A 
| 


Motivele acestea indică un gân- 
ditor precis, care când doreşte ceva 
se exprimă foarte clar şi exact. De | 
aceea se irită foarte uşor când co- | 
legii săi nu reuşesc să-l urmărească. | 


L 


CAE a 
A y 


Astfel desenează un individ plin de 
umor şi cu un simţ de observație 
foarte ascuţit. Acesta stăpâneşte la 
perfecţie arta micilor discuții 
(conversații). De aceea şi este foarte 
popular. Reuşeşte totuşi întotdeauna 
să păstreze o anumită distanţă. ` 


Rame la notițe 


Acest partener de discuţie este 
extrem de atent. In conferinţe notează 
numai faptele şi cifrele cele mai im- 
portante, urmând ca să le analizeze şi 
să le dezvolte apoi singur sau împreună 
cu alţii. A gândi POS şi abstract îi este 
cel mai uşor. 


Măâzgalituri sălbatice 


Aceste desene pot reflecta; 
demersul unei discuţii complicate. $ 
Aceasta deoarece mâzgăliturile + 
sălbatice şi apăsate relevă mai. 
degrabă mânie şi frustrare, pe când; 
cele mai puţin apăsate şi rotunde 
simbolizează bună dispoziţie. 


Acestea nu înseamnă altceva de- 
cât „mă doare în cot de ceea ce 
spui...“ Mâzgălitorul se concentrează 

| anevoie, numai fiindcă trebuie. Nu o 
face însă cu plăcere. Şi cu cât liniile! 


sunt mai apăsate, cu atât mai mare! 
este furia. 


Femeile proaspăt căsătorite şi $ 
gravidele desenează de preferinţă $ 
lebede. Aceasta deoarece simboli- » 
zează echilibru, mulţumire şi fidelitate. $ 
Desenatorul îşi doreşte să plutească $ 
în viitor liniştit prin viaţă. 


pe 


Forme geometrice 


Linii puternice 


Spirale și cercuri 


| EE i i a 


Un simbol foarte clar: mâzgă- 
litorul (mâzgălitoarea) este îndrăgos- 
tit(ă) până peste urechi sau este 
dispus(ă) să înceapă un mic flirt la 
birou cu o colegă/un coleg. 


Aparenţele înşeală... Aici se află 
cineva sub presiune mare şi nu vrea 
altceva decât să scape. Motivele 
florale îl transpun într-un peisaj 
tropical şi în timpuri mai frumoase. 
Trebuie lăsat drum liber fanteziei sale. 


Aici se poate recunoaşte o minte cla- 
ră. Işi tratează problemele de preferință 
logic şi raţional. Tot ceea ce are legătură 
cu emoțiile durează puţin şi nu are mare 
importanţă. Un fel de mâzgălitură, care 
este considerată tipic masculină. 


PE 


În spatele liniilor apăsate se ascunde 
un om foarte energic. Aceste linii simbo- 
lizează agitaţie interioară, dar şi voinţa 
de a stăpâni şi a rezolva definitiv o pro- 
blemă. Probabil, această persoană este 
tocmai pe cale să depăşească o criză. 


Tipic feminin, spun specialiştii. Im- 
portant pentru desenator este să gă- 
sească în viaţă armonie şi siguranţă. 
Posibil mai este şi ca desenatorului 
să îi trebuiască pe moment timp de 
gândire pentru că îşi doreşte de fapt o 
retragere, un pas înapoi. 


Animale de tot felul 


Desene atât de vesele poate face 
numai un tip bine dispus. El se 
îndreaptă spre oameni cu braţele 
deschise şi stabileşte uşor contacte cu 
aceştia. In echipă, acordă întâietate 
fair-play-ului. Un climat bun de muncă 
îi este de asemenea foarte important. 


Piatră peste piatră 


Zidul desenat cu acuratețe şi 
exactitate indică un om care are 
picioarele bine înfipte în pământ. 
Acesta îşi urmăreşte scopurile pas cu 
pas. Liniile precise arată că şi ştie 
exact ceea ce vrea. 


a 
É, 
v% 9 


Desenatorul are înclinația de a se 
autoobserva. Cine desenează acest 
motiv în repetate rânduri este un tip 
foarte autocritic, spun specialiștii. 
Altfel poate fi şi un semn de neliniște. 

IPP DP Po 
Lanturi și ghirlande 


Ordinea ocupă un loc foarte impor- 
tant pe scara valorilor acestui dese- 
nator. Haosul, dimpotrivă, este puţin 
prețuit de acesta. Motivul repetat de 
mai multe ori indică o anumită rutină a 
muncii. Rutină de altfel dorită de 
persoana respectivă. 


f 


Semne de punctuatie 


Semn de întrebare şi de exclamație, 
punct şi două puncte, virgulă şi punct şi 
virgulă, toate indică un gânditor rece şi 
calculat care se uită deseori cu plăcere 
în spatele culiselor (pe gaura cheii); 
curiozitatea nu îi dă niciodată pace. 


Sticle și recipiente 


Acestea sunt simboluri ale sexua- 
lităţii feminine şi ale fanteziilor erotice. 
Desenatoarea sau desenatorul se 
destinde în timpul muncii de zi cu zi, 
visând o altă lume, departe de tele- 
fon, fax şi fotocopiator. 


Garduri, baricade 


Cine desenează atâtea linii şi leagă 
gard de gard doreşte să se delimiteze de 
lumea care îl înconjoară. Motivul pentru 
aceasta poate fi o nevoie puternică de 
linişte sau o reacţie la suprasolicitare. La 
originea ambelor cazuri stă însă stresul. 


Traducere şi adaptare: 


RUXANDRA ALBESCU 


Ştiinţă şi tehnică ianuarie/februarie 


)oielunelogila săersltelul ce ideal 


Ţânţari modificaţi genstic pentru a îi capabili să inoculeze vaccinuri, 


banane transgenice 


osite pentru a vaccina cât mai mulți copii, iată doar 


două din invențiile unor cercetători plini de imaginaţia, care şi-au prezentat 
lucrările la conterinja destăşurată sub egida ONU, la începutul lunii 
decembrie, la Viena. 


conferință, desfăşurată la iniţiativa 

unei agenţii a Naţiunilor Unite, care 
are ca scop sprijinirea dezvoltării indus- 
triale a ţărilor lumii a III-a, estimează că 
biotehnologia reprezintă o soluţie potri- 
vită pentru eradicarea unora dintre cele 
mai grave boli din lume, care fac anual 
milioane de victime. 

Pentru Julian Crampton, cercetător la 
Universitatea din Liverpool (Marea 
Britanie), ţânţarii sunt o soluţie împotriva 
malariei, cu condiţia ca aceste insecte să 
fie modificate genetic, astfel încât să 
devină capabile să injecteze vaccinul 
necesar. 

Principiul acestei metode constă în 
utilizarea "băutorilor de sânge” pentru a 


Le ercetătorii prezenţi la această 


transmite proteine protetice, precum cele. 


din vaccinul împotriva malariei, direct în 
sângele oamenilor sau animalelor. 
Pentru ca acest lucru sa fie posibil, 
Julian Crampton afirmă că trebuie 
utilizate tehnicile transgenice pentru a 
crea un nou tip de ţânţar, capabil nu 
numai să transmită, ci să şi producă 
vaccinul împotriva malariei. 

Laboratorul lui Crampton de la Univer- 
sitatea din Liverpool dispune deja de teh- 
nica necesară creării unei noi gene care 
să transforme un țânţar obişnuit într-un 
"tânțar vaccin", dar - aşa cum afirma cer- 
cetătorul britanic - mai sunt necesari cel 
puţin doi ani de studii intense pentru ca 
acest procedeu neobişnuit de vaccinare 
să fie definitivat şi validat de forurile 
medicale internaţionale. 

Această metodă de vaccinare are 
avantajul că este cu mult mai puţin 
costisitoare decât metodele clasice, afirma 
Charles Amtzen, cercetător la Cornell 
University (SUA), deoarece prin procedeul 
obişnuit injectarea vaccinului este cu mult 
mai scumpă decât costul de fabricare al 
acestuia, în special datorită cheltuielilor 
legate de conservarea la rece a vaccinului 
în regiunile cu climă foarte călduroasă, 
precum cea din țările africane. 

Pentru ca această metodă să fie un 
succes mai rămân de determinat care 
este numărul de înţepături de ţânţar 
pentru ca insecta să transmită vaccinul, 
care este cantitatea de vaccin injectată în 
urma unei singure înţepături şi ce tipuri de 
persoane pot reacţiona pozitiv la această 

metodă de vaccinare, a menţionat Julian 
Crampton. 

Tot în domeniul vaccinurilor, mai 
exact asupra metodelor de inoculare, şi-a 
îndreptat atenţia şi cercetătorul american 
Charles Amtzen. Studiile sale s-au bazat 
pe folosirea bananei, unul dintre primele 
alimente cu care sunt hrăniţi copiii mici. 
După părerea sa, o banană transformată 
genetic poate transmite vaccinul împotriva 
hepatitei. In plus, bananele au avantajul 
că sunt fructe care se consumă în stare 
crudă, deci nu necesită fierbere, precum 
alte alimente şi, prin urmare, nu sunt 
distruse proteinele vaccinului. Nu este de 
neglijat faptul că în ţările lumii a IIl-a 
banana este un fruct larg răspândit. 

Aşa cum se ştie, cea mai mare parte 
a vaccinurilor au în compoziţie proteine, 
care sunt distruse prin procesul de 
absorbţie intestinală. De aceea, în 
majoritatea cazurilor este necesară 
injectarea acestora direct în sânge, ceea 
ce presupune folosirea seringilor şi a 
unor sisteme de congelare şi sterilizare. 
Spre deosebire de această categorie de 
vaccinuri, proteinele conţinute în vaccinul 
antihepatic nu sunt distruse în cursul 
procesului digestiv, deci banana poate fi 
o soluţie potrivită. Aşa cum afirma 
cercetătorul american, prin aplicarea 
acestei metode, o doză de vaccin împo- 
triva hepatitei va costa doar 2 cenți şi nu 
125 de dolari cât costă acum. 

Scopul conferinţei științifice de la 
Viena a fost acela de a demonstra că, în 
ciuda controverselor legate de modificarea 
genetică a alimentelor, biotehnologia 
poate fi de un real ajutor pentru 
aproximativ 700 de milioane de persoane 
care trăiesc în ţările lumii a III-a şi care 
sunt supuse riscului contaminării cu 
diverse virusuri, ce pot fi combătute astfel 
mai uşor prin aceste metode de vaccinare. 

Şi să nu uităm că, potrivit unui studiu 
prezentat la Viena de cercetătoarea 
americană Margaret Kim, infecțiile 
respiratorii ucid anual, în lume, 4 
milioane de persoane, tuberculoza şi 
diareea - câte 3 milioane fiecare, iar 
malaria face 1 milion de victime, la fel ca 
şi hepatita B. 


NICOLETA VOIN 


CE-AR FI DACA... 


D esigur, vă mai aduceţi aminte 
de controversata decizie a 
preşedintelui american, Bill 
Clinton, care, confruntat cu posibi- 
litatea demiterii din înaltul post pe 
care îl ocupa, a ordonat în ultimele 
zile ale anului trecut atacarea unor 
amplasamente militare irakiene. 
Motivele acţiunii armate americane, 
împărtăşite ulterior şi de camarazii 
britanici, făceau referire la refuzul 
oficialităților irakiene, în speţă al 
preşedintelui Saddam Hussein, de 
continuare a inspectării locaţiilor 
suspectate de către specialiştii ONU 
ca adăpostind arme bacteriologice şi 
de distrugere în masă. 

Zilele trecute, Pentagonul a făcut 
cunoscut motivul pentru care SUA au 
abandonat bombardamentele, la 
foarte scurt timp de la declanşarea 
ostilităţilor - numai 70 de ore! Potrivit 
maiorului Calvin Corbett, purtătorul de 
cuvânt al Departamentului Apărării, în 
ciuda efortului serviciilor de spionaj 
anglo-americane de identificare a 
unor ţinte convenţionale din punct de 
vedere al înzestrării, una dintre misiu- 
nile de bombardament a avut drept 
obiectiv un depozit de arme bacte- 
riologice, identificat în mod eronat 
drept un posibil centru de antrena- 
ment şi instrucţie de tragere cu 
rachete antiaeriene. 


Accident? 


Conform raportului de luptă 
întocmit de căpitanul-comandor Virgil 
Briggs, comandanul escadrilei 441 de 
pe portavionul american Kentucky, în 
ziua de 20 decembrie 1998, ora 
locală 04:37, o grupare de patru 
avioane F-117A a primit misunea 
bombardării aeroportului Al Sahra. 
Obiectiv secundar - facilităţile bazei 
de la N'Suk, aflate la 82 km sud de Al 
Sahra. Din punct de vedere tactic, se 


urmărea scoaterea din luptă a 
aparatelor de zbor aflate pe 
aeroportul Al Sahra şi anihilarea 
capacităţii de apărare a presupusei 
baze-şcoală de rachete AA de la 
N'Suk. Ambele obiective au fost 
atinse, provocându-se pagube în 
proporţie de 85% aeroportului şi 68% 
bazei antiaeriene de la N'Suk. 

Cele două obiective au fost 
desemnate de către eşaloanele 
superioare pe baza rapoartelor 
înaintate de către serviciile de 
informaţii ale armatei, întemeiate, la 
rândul lor, atât pe declaraţiile unor 
transfugi localnici, cât şi pe investigaţii 
amănunțite realizate de o reţea 
specializată de sateliți militari de 
spionaj, grupaţi în aşa-numitul 
CRISYS (Close Range Investigating 
System). Conform tuturor acestor 
date coroborate, baza de la N'Suk ar 
fi trebuit să adăpostească un număr 
de aproximativ 24 conteinere a câte 
50 de rachete antiaeriene Al Faruh. 

In realitate, cele 24 de conteinere 
erau 300! Şi nu conţineau nişte 
banale rachete AA, aşa cum se 
credea, ci un stoc considerabil de 
încărcături bacteriologice. În momen- 
tul bombardării bazei N'Suk, 217 
dintre conteinere au fost atinse de 
bombe. Exploziile au provocat elibe- 
rarea în atmosferă a unei cantităţi de 
agent bacteriologic estimată a fi între 
50 şi 100 de kilograme. Vi se pare 
puţin? Cât de puţin? Puțin pentru ce? 
A zecea parte dintr-un miligram de 
substanţă activă poate produce 
scoaterea din luptă a unui soldat 
avertizat şi care şi-a luat toate 
măsurile de precauţie posibile. Da! A 
zecea parte dintr-un miligram ucide 
un adult antrenat şi în plină formă în 
maximum şase secunde! 

Denumit provizoriu SK, o abre- 
viere de la “sealed K”, dar cunoscut, 


mai popular, sub numele de “Suk 
killer”, noul agent bacteriologic irakian 
s-a remarcat deja prin deosebita sa 
persistenţă. La aproape două luni de 
la incident, zona N'Suk este încă 
declarată în carantină, ca urmare a 
contaminării. Autorităţile irakiene au 
denunţat deja un pseudo-atac 
american cu arme biologice, pentru a 
justifica prezenţa în zonă a 
respectivului agent bacteriologic, 
eliberat din conteinerele a căror 
existenţă o negase deja în repetate 
rânduri. La rândul său, purtătorul de 
cuvânt al Departamentului Apărării 
respinge ideea acestui presupus atac, 
aruncând vina asupra oficialităților 
militare irakiene, responsabile de 
producerea şi stocarea respectivelor 
arme bacteriologice. 

Accident sau calcul politico-stra- 
tegic, atacarea de către americani a 
bazei bacteriologice de la N'Suk se do- 
vedeşte a fi incalculabil de costisitoare! 


Mecanism 
de funcționare 


Ţinta agentului bacteriologic SK 
este acetilcolina. Scopul atacului său 
- blocarea schimbului ionic cu precă- 
dere la nivelul celulei nervoase. SK 
fixează ionii de potasiu în proporţie de 
peste 80% - aceasta este şi explicaţia 
denumirii sale “sealed K”. Manifestă- 
rile clinice ale victimelor infectate cu 
SK sunt, în general, o fotofobie extre- 
mă (cea mai mică lumină provoacă 
bolnavului dureri atroce ale globilor 
oculari), cefalee (dureri de cap), stări 
febrile (situate în mod constant peste 
40 de grade Celsius), vomismente 
paroxistice incorigibile (cea mai mică 
mişcare a capului poate provoca 
vărsături necontrolate, neînsoţite de 
durere, greață sau alte avertismente). 
In ultimele minute înaintea morţii, 
bolnavul adoptă poziţia “cocoş de 

puşcă”, cu capul tras violent spre 
' înapoi, într-o încordare musculară 
extremă. În total, între contaminare şi 
agonia finală nu se scurg mai mult de 
cinci - şase ore. Nu se cunoaşte nici 
un antidot al agentului SK. 


Ca urmare a surprizei produse de 
raidul aerian american, scurgerile 
iniţiale nu au putut fi oprite de 
personalul bazei. Slab sau deloc 
pregătiţi pentru o astfel de situaţie de 
criză, soldaţii irakieni, care asigurau 
paza şi protecţia materialului bacte- 
riologic, au fost ucişi nu de precizia 
bombardamentului american, de care 
se adăpostiseră regulamentar în 
tranşeele antiaeriene, ci de însuşi 
produsul toxic a cărui pază o asigu- 
rau, fără a fi conştienţi de pericu- 
lozitatea misiunii lor. Considerând, 
probabil, acţiunile americane drept o 
simplă mişcare de intimidare şi fiind 
instruiți să nu se lase descoperiţi sau 
provocaţi, au fost surprinşi cu toţii de 
acţiunea letală a infailibilului SK, care 
se transmite atât prin aer, cât şi prin 
apă. Din cei 187 de ofiţeri, subofiţeri, 


soldaţi şi membri ai personalului civil, 
ce asigurau funcţionarea bazei N'Suk, 
nu a mai supravieţuit nimeni. Nici 
măcar un câine sau o cămilă. Aceeaşi 
soartă au împărtăşit-o patrula trimisă 
de eşalonul superior pentru a reface 
comunicațiile cu centrul de comandă 
de la N'Suk, redus subit la tăcere, 
precum şi cele două plutoane de 
cercetare-diversiune, trimise în 
căutarea patrulei dispărute fără urmă. 
În total: 231 de oameni în numai 
şapte ore. 

Din nefericire, lucrurile nu s-au 
oprit aici. Din considerente politice, 
guvernul de la Bagdad nu a recunosct 
vreme de trei săptămâni consecinţele 
bombardamentului de la N'Suk. În tot 
acest timp, agentul bacteriologic activ 
- insolubil fiind - a fost antrenat de 
unele ploi mai lungi în cele câteva 
ueduri din zonă, având chiar timp să 
penetreze în pânza freatică, ceea ce 
a permis larga sa difuzare către sud, 
până în apele Golfului Persic. De fapt, 
primele urme ale agentului SK au fost 
detectate în estul portului irakian 
Umm Quasr, puternic afectat, la 
rândul său, de loviturile aeriene din 

decembrie. Iniţial s-a presupus că 
scurgerile bacteriologice ar proveni 
din depozitele danei 18, a cărei 
destinaţie militară era binecunoscută. 
Din acest motiv, reperarea exactă a 
originii scurgerilor de substanţă activă 
a fost întârziată de o serie de false 
supoziţii legate de Umm Quasr. 
Această întârziere s-a tradus, după 
cum era de aşteptat, în noi victime. 
Pe lângă extincţia cvasitotală a faunei 
din nordul Golfului Persic, au fost 
atinse opt aşezări, dintre care trei 
oraşe cu o populaţie de peste 30 000 
de locuitori. Două dintre acestea nici 
măcar nu sunt irakiene, ci saudite. 
Numărul total al victimelor a fost 
estimat, cu aproximaţie, din cauza 
lipsei de date de provenienţă irakiană, 
la o cifră cuprinsă între 115 000 şi 
136 000 de oameni. Deocamdată. 


AEL 


Pentagonul mai declară că în cazul 
în care autoritățile irakiene nu vor lua 
măsurile ce se impun pentru deconta- 
minarea zonei N'Suk, armata ameri- 
cană îşi rezervă dreptul de a acționa la 
ordinul preşedintelui, pentru completa 
“curăţare” a zonei. Intr-o interpretare 
liberă, analiştii politici de la 
Washington interpretează “curăţarea” 
la care făcea referire maiorul Corbett, 
în termenii unui iminent atac nuclear 
direcționat şi localizat în aria N'Suk. Se 
aşteaptă reacţia Rusiei, Chinei, Franţei 
şi Indiei. Cu toate acestea nu trebuie 
uitat că fiecare secundă costă, fiindcă 
fiecare a zecea parte dintr-un miligram 
echivalează cu o viaţă de om. 


ări suplimentare 
Maiorul Calvin Corbett nu există. 
Căpitanul-comandor Virgil Briggs nu 
există. N'Suk nu există. Portavionul 
Kentucky nu există. Umm Quasr şi Al 
Sahra sunt însă perfect reale şi apar- 
țin geografiei oficiale irakiene. După 
cum fac, deja, parte din istorie bom- 
bardamentele americane asupra 
Irakului din decembrie trecut, avioa- 
nele “invizibile” de vânătoare-bom- 
bardament F-117A sau ambiția preşe- 
dintelui Saddam de a urma “neabătut” 
programul de înarmare bacteriologică. 
Cât priveşte agentul SK, despre el nu 
vă putem spune nimic. Existenţa lui, 
pe deplin posibilă, rămâne deocam- 
dată, din fericire, sub semnul 
întrebării... Al lui “ce-ar fi dacă?” 


DAN MIHU 
45 


CYBERSPACE 


a upă cum aţi aflat, probabil, de 
D câteva luni încoace, firma 
Microsoft a avut de dat soco- 
teală justiţiei americane pentru mono- 
-polizarea anumitor tehnologii infor- 
matice, necesare utilizatorilor obişnuiţi 
în cazul accesării Internetului. Mai 
exact, lui Bill Gates şi specialiştilor săi 
în materie de strategii de dezvoltare li 
se reproşează faptul că, în mod făţiş, 
condiţionează achiziţionarea noilor 
versiuni ale sistemelor de operare din 
familia Microsoft Windows de 
utilizarea ca “web-browser” a 
programului Microsoft Internet 
Explorer. Această practică a fost 
considerată drept concurenţă neloială 
față de celălalt competitor principal al 
pieței de navigatoare prin reţea - 
Netscape. Chemaţi ca martori în 
procesul intentat celei mai cunoscute 
şi mai puternice companii multi- 
naţionale de software de guvernele a 
20 de state americane, preşedintele şi 
ceilalţi responsabili de la Netscape au 
denunţat politica agresivă a gigantului 
lor rival, cerând insistent aplicarea 
unor măsuri antitrust. 

Pe de altă parte, Microsoft a 
pierdut deja un proces, similar prin 
obiectul cauzei şi, mai ales, prin 
amploarea mizei şi a consecinţelor. 


Acesta a fost intentat de Sun 
Microsystems şi s-a referit la intro- 
ducerea tehnologiei Java, produsă şi 
promovată iniţial de către Sun, în 
produsele software ale Microsoft. O 
descriere profană ar indica faptul că 
Java reprezintă un soi de limbaj de 
programare independent de platforma 
de lucru (Windows PC, DOS, Apple 
Macintosh, OS/2 sau Unix/Linux). 
Urmărind, în mod asemănător, mono- 
polizarea acestei tehnologii infor- 
matice, Microsoft a procedat la alte- 
rarea structurii sale originale. În opinia 
lui James Gosling, creatorul limbajului 
cu pricina şi şeful diviziei Java în ca- 
drul companiei Sun Microsystems, 
“tehnologia Java amenința monopolul 
Microsoft în domeniul sistemelor de 
operare, motiv pentru care gigantul 
producător de software şi-a creat 
propria sa versiune Java, dependentă 
de Windows şi Internet Explorer.” 
Beneficiind de o impresionantă 
distribuţie mondială a produselor sale, 
ce se adresează cu precădere pieţei 
utilizatorilor individuali, Microsoft ar fi 
reuşit, cu siguranţă, să-şi impună 
această nouă versiune, alterată, 
particulară, a limbajului Java. Dar iată 
că, simultan cu lansarea de către Sun 
a versiunii 1.2 din mediul de pro- 


gramare Java Development Kit (JDK), 
destinat dezvoltatorilor de aplicaţii 
Java, Microsoft a anunţat renunţarea 
la suportul Java în Internet Explorer 
pentru Macintosh şi platformele Unix, 
întemeindu-şi decizia pe sentinţa 
judecătorească prin care i se impune 
modificarea ultimelor versiuni din 
Windows 98, Internet Explorer 4.0 şi a 
propriului mediu de dezvoltare a 
aplicaţiilor Java, în aşa fel încât să fie 
compatibile cu Java Native Interface 
de la Sun. 

O bătălie pierdută? Fără îndoială. 
Dar soarta războiului dintre giganţii 
pieţei mondiale IT, antrenați acum în 
efortul dominării Internetului, rămâne 
încă greu de estimat. Declaraţiile 
belicoase se intersectează în diver- 
sele gazete şi emisiuni dedicate, 
alianțele se fac şi se desfac peste 
noapte. Un bun exemplu în acest 
sens ar putea fi surprinzătoarea 
mutare făcută de America Online 
(poate mai cunoscută sub abrevierea 
AOL), cel mai mare furnizor de 
servicii Internet de pe continentul 
nord-american. La începutul lunii 
decembrie a anului trecut, Steve 
Case, preşedintele Consiliului de 
Administraţie al AOL, anunţa achizi- 
ționarea, în alianţă cu Sun Micro- 

systems, a însăşi companiei Net- 
| scape, în schimbul sumei de 4,2 mi- 
liarde de dolari (!). Astfel, pe lângă 
faptul că beneficiază de un nou portal, 
Netcenter - serverul Netscape ce difu- 
zează ştiri şi informații către milioane 
de utilizatori, aducându-i pe toţi sub 
umbrela cu sigla America Online - de 
acum, Case se putea lăuda cu încă 
70 de milioane de clienţi, numărul 
estimat al Netscape-navigatorilor, 
gata de shopping şi “electronic- 
commerce” în plină lună a cadourilor. 
Başca încasările din publicitatea pe 
Internet... Momentul achiziţiei a fost 
extrem de bine ales. lar efectul nu s-a 
lăsat aşteptat. Prin simpla înglobare a 
Netscape-ului, AOL se poate lăuda cu 
un număr de vizitatori estimat, la 
nivelul lunii octombrie 1998, la 44 de 
milioane, depăşindu-l astfel pe vechiul 
lider - Yahoo! - cu numai 29,8 


milioane sau pe atotputernicul 
Microsoft - cu 29 de milioane. 
Important de remarcat este rolul 
firmei Sun în toată afacerea. Faptul 
că AOL va înregistra, de acum înain- 
te, un număr mai mare de utilizatori ai 
serviciilor oferite este un aspect 
superficial al chestiunii. Analiştii 
comentează implicarea reputatului 
dezvoltator de software de reţea, ca 
pe o ameninţare directă la adresa 
Microsoft-ului. Dacă Bill Gates, regele 
neîncoronat al desktop-ului, şi-a 
propus să aducă Internetul în fiecare 
casă prin îmbinarea navigatoarelor pe 
web cu viitoarele televizoare digitale, 
noul AOL vizează crearea unei super- 
reţele în care se vor regăsi telefoane 
celulare, maşini de făcut cafea, auto- 
mate bancare, camere de luat vederi, 
cuptoare cu microunde, distribuitoare 
de bilete de avion şi cine mai ştie ce 
aparate electrocasnice la care nici nu 
ne gândim. Plus calculatoare, evident. 
Web-ul va deveni o adevărată pânză 
de păianjen, înconjurându-ne din toate 
părţile, aducându-ne în vârful de- 
getelor o tastatură, comandând tot 
ceea ce avem nevoie. Integrare pe 
scară largă. După cum declara Ed 
Zander, directorul operativ de la Sun, 
“noi ştim cum să construim Reţeaua, 
AOL înţelege cum să o utilizeze.” Dată 
fiind importanţa şi iminenţa creşterii 


Internetului, noua trilaterală compusă 
din AOL, Netscape şi Sun ar putea 
deveni cea mai puternică companie IT 
a deceniului viitor. Depinde doar de 
reacţia celorlalţi jucători. 

Este evident că Yahoo!, Lycos, 
Geocities şi Excite sunt forţaţi să 
caute alianţe similare celei găsite de 
Netscape. După cum tot de domeniul 
evidenţei ţine şi aprecierea conform 
căreia Microsoft ar putea fi primul 
către care să-şi îndrepte atenţia. 
Aparent împins în corzi de procesul 
antitrust, Bill Gates îşi vede netulburat 
de treabă. Nu ne referim la proiectele 
legate de televiziunea digitală sau de 
propria sa rețea de sateliți de 
comunicaţie de joasă altitudine, ci de 
software. Ba chiar de Windows. Su- 
gestiv, pentru influenţa pe care a că- 
pătat-o deja, este efectul pe care l-a 
avut decizia includerii viewer-ului 
Meta Stream 3D în noua versiune 
Windows 98: acţiunile companiei 
Meta Creations s-au dublat peste 
noapte! Şi la fel de semnificativă este 
şi hotărîrea Carolinei de Sud de a se 
retrage din sus-numitul proces. De ce 
oare? Care este asul din mâneca 
marelui Bill, cel mai bogat om al 
planetei? 


DAN MIHU 

CUM FUNCTIONEAZA... 


Pistolul de vopsit 


Fără îndoială, utilizarea unui pistol de vopsit este mult mai uşoară decât folosirea unei pensule. În plus, rezultatele sunt net 
superioare. De aceea ne-am gândit ca astăzi să vă explicăm cum funcţionează un asemenea dispozitiv. 


mentar, există o strânsă legătură între zborul avionu- 

lui şi funcţionarea pistolului de vopsit? Amândouă 
obiectele se bazează pe legea lui Bernoulli, care spune că 
suma presiunilor: statică (cea care face un balon de cau- 
ciuc să se umfle), dinamică (cea pe care o exercită vântul, 
atunci când ne loveşte în faţă) şi de poziţie (care depinde 
de nivelul de referinţă considerat) este constantă. Cum se 
traduce această lege în practică? Poate că ar fi interesant 
un mic experiment. Luaţi un dop de plută şi două ţevi de 
pix. Tăiaţi dopul la 45° şi înfigeţi cele două ţevi de pix, 
introduceţi una dintre ele într-un pahar cu apă şi suflaţi prin 
cea rămasă liberă. Aţi obţinut un pulverizator. De fapt, ce 
s-a întâmplat? Atunci când aţi suflat aer prin ţeavă aţi mărit 
presiunea dinamică. Cum suma presiunilor, din legea lui 
Bernoulli, trebuie să rămână constantă înseamnă că pre- 
siunea statică trebuie să scadă. Şi dacă scade? Dacă 
scade, înseamnă că pe capătul liber al ţevii introduse în 
apă avem o presiune mai mică şi, drept consecinţă, apa 
din pahar este aspirată. Simplu, nu-i aşa? Desigur aţi 
remarcat că apa aspirată intră în fluxul de aer suflat de 
dumneavoastră şi este pulverizată în picături foarte fine. 
De fapt, dacă v-a reuşit micul nostru experiment (pentru 
care trebuie oarecare răbdare), aţi realizat un model sim- 
plificat al unui pistol de vopsit. 

La un pistol de vopsit adevărat mai apar o serie de 
componente suplimentare, menite să vă uşureze munca 
(nu ar fi deloc amuzant să vă suprasolicitaţi plămânii pen- 
tru a vă vopsi maşina). De asemenea, avem pistoale de 
vopsit care nu se bazează pe legea lui Bernoulli (figura 7). 
Variantele constructive sunt prezentate, simplificat, în figu- 
rile alăturate. Dacă în figurile 1 şi 2 avem nevoie de o 
sursă exterioară de presiune (furnizată de un compresor), 


& tiați că, dacă privim lucrurile la nivelul cel mai ele- 


supapă 


aer comprimat 


Pistol de vopsit, cu suprapresiune. 


în figura 3 avem de-a face cu un pistol de vopsit electric, a 
cărui funcționare se bazează pe folosirea unui mic vibrator 
electric (asemănător unei sonerii) care furnizează 
suprapresiunea necesară. Asta-i tot. 


CRISTIAN ROMÂN 


orificiu 


presiune atmosferică a 


supapă 


vopsea 


Pistol de vopsit electric. 

METEOROLOGIE 


by 


De mai multe ori pe zi posturile de radio transmit date despre evoluția vremii. La rândul ei, televiziunea națională, dar şi 
televiziunile private, alocă în cadrul programelor de ştiri — la ore de vârt — un spaţiu rezervat buletinului meteorologic. În cele 
mai importante cotidiene apar zilnic rubrici speciale dedicate prognozei vremii, fie pentru ziua următoare, fie pentru un interval 
de trei zile, iar la începutul fiecărei luni sunt inserate datele meteorologice asupra evoluţiei vremii pentru luna respectivă. 


_omânia se înscrie printre 
primele ţări din lume unde s-au 
A elaborat prognoze lunare, gra- 
ție cunoscutului om de ştiinţă care a 
fost Nicolae Topor — nume de legen- 
dă al meteorologiei româneşti — ce 
încă din 1946 a realizat primele 
estimări prognostice lunare asupra 
evoluţiei vremii în ţara noastră. 

Oare de ce vremea este unul din 
subiectele cele mai abordate în viaţa 
noastră de zi cu zi? Pentru simplul 
motiv că în funcţie de modul de 
evoluţie a vremii depindem în mare 
măsură, indiferent de activitatea pe 
care o desfăşurăm. Practic, pe 
Pământ, nu există nici o ființă vie çare 
să nu fie supusă influențelor vremii şi, 
să nu uităm, că multe evenimente 
majore din istoria omenirii s-au 
derulat în strânsă interdependenţă cu 
condiţiile meteorologice. 

Este cât se poate de firesc să 
auzim adesea pe stradă, în mijloacele 
de transport în comun, în magazine, 
în restaurante sau în alte locuri 
publice vorbindu-se despre vreme. Să 
ne amintim că englezii — unul dintre 
cele mai conservatoare popoare ale 
lumii — îşi încep adesea conversaţia 
discutând despre vreme. Nu trebuie 
să ne mire atunci faptul că în fiecare 
zi, de dimineaţă şi până noaptea, 
telefoanele Laboratorului de prognoza 
vremii din Institutul Naţional de Me- 
teorologie şi Hidrologie (INMH) sună 


de zeci şi zeci de ori la apelul celor ce 
vor să se intereseze despre starea 
vremii pentru diverse perioade de 
timp, nu numai pentru Bucureşti şi 
România, dar şi pentru Franţa, Italia, 
Germania, Spania, SUA, Canada, 
Malaysia etc. 

Modul cum va evolua vremea are 
o importanţă deosebită în cele mai 
diferite domenii de activitate. In acest 
sens este suficient să amintim că 
orice avion ce se pregăteşte să 
decoleze sau orice navă care pleacă 
pe apele mărilor şi oceanelor Terrei 
nu pot să pornească la drum fără ca 
personalul navigant al acestora să nu 
cunoască datele amănunțite asupra 
condiţiilor meteorologice de pe 
itinerariul ce vor trebui să-l parcurgă. 

După cum orice oficiu de turism — 
care se respectă — va solicita date 
asupra vremii pentru fiecare week- 
end, dar şi pentru perioade mai lungi 
de timp. 

Prognozele meteorologice sunt 
necesare în egală măsură în agricul- 
tură, îndeosebi în perioadele de 
însămânţat şi de cules, la fel ca şi în 
pomicultură şi viticultură, mai ales 
pentru lucrările de primăvară. 

De starea vremii depinde în mare 
măsură circulaţia rutieră (să ne 
gândim la ambuteiajele ce se produc 
datorită ceţii sau poleiului), dar şi 
transportul pe calea ferată, după cum 
înrăutățirea condiţiilor meteorologice 

contribuie din plin la dereglările ce pot 
interveni în receptivitatea normală la 
radio şi TV. 

Modul de evoluţie a vremii 
influenţează şi transportul energiei 
electrice, atât iarna, când chiciura, 
poleiul şi viscolul pot afecta conduc- 
torii aerieni, cât şi în timpul verii, când 
furtunile şi vijeliile pot provoca daune 
însemnate. 

lată de ce avertizările asupra 
înrăutăţirii vremii transmise cu 
promptitudine celor interesaţi şi 
difuzate şi în mass-media, avertizări 
elaborate în Laboratorul de prognoze 
din INMH, dar şi de centrele meteo- 
rologice regionale (Arad, Bacău, Cluj- 
Napoca, Constanţa, Craiova şi Sibiu) 
s-au dovedit de fiecare dată deosebit 
de eficiente în preîntâmpinarea 
neajunsurilor datorate unor fenomene 
meteorologice periculoase. 

Desigur, ar mai fi multe de spus 
despre interesul pe care-l solicită 
evoluţia vremii. De aceea este şi 
firesc să ne întrebăm: oare din ce 
cauză vremea este uneori atât de 
schimbătoare sau, dimpotrivă, poate fi 
aşa de stabilă? Şi căror legi ale naturii 
i se supune vremea? lată întrebări pe 
care vom încerca să le lămurim în 
numerele viitoare ale revistei! 


IOAN STĂNCESCU 


“Dacă nasul Cleopatrei ar fi fost mai scurt, toată faţa lumii ar fi fost schimbată.” 


Blaise Pascal 


Faptul că laboratoarele ajută la comercializarea produselor destinate înfrumusețării, “aplicând” cosmeticii 
metode de evaluare “împrumutate” din domeniul medical, nu ne nelinişteşte câtuşi de puţin! 
Aparatele ce măsoară procesul de evaporare a apei la nivelul suprafeței pielii au fost în primul rând utilizate 
în serviciile de chirurgie plastică şi reparatorie, în care riscul vital, înainte de toate, este legat de 
deshidratarea masivă. În acelaşi scop, ecografia, utilizată în obstetrică pentru evaluarea dezvoltării 
intrauterine a fătului, este folosită, totodată, şi pentru dovedirea eficacităţii produselor cosmetice. Dar ştiați 
că analizoarele de imagini ce studiază relieful cutanat sunt de mult timp utilizate de către NASA pentru 


n cosmetologie, visul oricărui 
cercetător este acela de a 
pătrunde în piele pentru a afla 
ce se întâmplă cu adevărat”, destăi- 
nuie Lucien Aubert, director al Depar- 
tamentului de cercetare al Labora- 
toarelor Biotherm (Monaco), citat de 
către revista Top Santé. Graţie unui 
microscop confocal este posibil să se 
observe pielea direct, sub ecran TV, 
de la partea cea mai superficială la 
cea mai profundă, “vie”, fără a se face 
vreo biopsie. Acest aparat, inventat în 
1965, a fost "uitat" până spre sfârşitul 
anilor ‘80, când au apărut primele 
imagini ale microscopului confocal. 
Echipat cu un sistem specific de 
reflexie luminoasă, acesta permite 
explorarea pielii strat cu strat, până la 
250 microni profunzime. 
Laborâtoarele, dotate cu compu- 
tere, ecrane, tastaturi, sisteme optice, 
pot demonstra că o anumită loţiune 
este calmantă, altă cremă-ecran 
filtrează razele solare, un anumit 
şampon reduce secreția de sebum. 
Veţi vedea cum... 


În cazul în care epiderma este 
sensibilă la tratamentele agresive 
aplicate, apa se elimină într-o cantita- 
te foarte mare şi pielea se deshi- 
dratează. Graţie unui monitor ataşat 
unei sonde fixată pe suprafaţa cuta- 
nată, aparatul de măsură captează 
cele mai mici urme de vapori de apă, 
ce difuzează pasiv prin stratul cornos 
(superficial al pielii). Această metodă 
permite controlul eficacităţii anumitor 


observarea reliefului scoarței terestre? 


formule cosmetice. O altă procedură 
utilizată pentru măsurarea puterii 
hidratante a cosmeticelor - metoda 
"impedanţei electrice" - constă în 
plasarea unui electrod pe suprafaţa 


pielii în scopul de a măsura conduc- 
tibilitatea sa electrică. Cu cât pielea 
este mai hidratată, cu atât mai bine va 
trece curentul şi aceasta fără vreo 
urmă de durere! 

